
LA REVIZORO 


AKTO UNUA 


Ĉambro -en la domo de la urbestro. 
SCENO I. 


La URBESTRO, KURATORO DE KADUKULEJOJ, INSPEKTORO DE 
LERNEJOJ, JUĜISTO, KVARTALESTRO, KURACISTO, du POLICANOJ. 


“URBESTRO. — Mi invitis vin, sinjoroj, al mi, por komuniki al vi 
tre malagrablan novaĵon : al ni venas revizoro. 

Ammos Fjoponoviĉ. — Kiel, revizoro? 

ARTEMIJ FILIPPOVIĈ. — Kiel, revizoro? 

URBESTRO — Revizoro el Peterburgo, inkognite; kaj ankoraŭ kun 
sekreta ordono. 

Ammos. FJODOROVIĈ. — Jen vi havas! 


ARTEMIJ FILIPPOVIĈ. — Jen zorgoj mankis — nun ricevu! 
LUKA Lukiĉ. — Ho, mia Dio! ankoraŭ kun sekreta ordono! 
URBESTRO. — Mi kvazaŭ antaŭsentis : hodiaŭ la tutan nokton 


mi sonĝis pri iaj du eksterordinaraj ratoj. Kredu al mi, tielajn mi 
neniam vidis : nigraj, de nenatura grandeco! Ili venis, ekflaris — kaj 
iris for. Jen mi tralegos al vi leteron, kiun mi ricevis de Andrej 
Ivanoviĉ Ĉmiĥov, kiun vi, Artemij Filippoviĉ, konas. Jen, kion li 
skribas : « Kara~amiko, baptano kaj bonfaranto! (murmuras duon- 
voĉe, trakurante rapide per la okuloj)... kaj sciigi vin... » Ha, jen : 
« mi rapidas; interalie, sciigi vin, ke alveturis oficisto kun la ordono 
revizi la tutan gubernion kaj precipe nian distrikton (signife levas 

la fingron supren). Mi sciiĝis pri tio de homoj plej kredindaj, 
kvankam li prezentas sin kiel privatan personon. Ĉar mi scias, ke 
vi, kiel ĉiu, estas ne tute sen peketoj, ĉar vi estas homo saĝa kaj 
vi ne amas preterlasi tion, kio naĝas al la manoj... » (haltante). Nu, 
ni estas inter ni... « tial mi konsilas al vi aranĝi singardecon : ĉar li 
povas alveturi en ĉiu horo, se nur li jam ne alveturis kaj ne loĝas 
ie inkognite....Hieraŭ mi... » Nu, tie ĉi jam venas aferoj familiaj : 
« la fratino Anna Kirillovna alveturis al ni kun sia edzo; Ivan Kiril- 
loviĉ tre dikiĝis kaj ĉiam ludas violonon... » kaj tiel plu, kaj tiel 
plu....Sekve jen vidu, kia cirkonstanco! 

Ammos Fjoponoviĉ. — Jes cirkonstanco eksterordinara, tute 
eksterordinara. Certe ĝi estas ne sen kaŭzo. 

Luxa Lukiĉ. — Kial do, Anton Antonoviĉ, por kio? Kial oni 
sendas al ni revizoron? ; 

URBESTRO. — Kial! Certe jam tia estas nia sorto! (Ekĝeminte) 
Ĝis nun, dank’ al Dio, oni atakadis aliajn urbojn; nun venis la 
vico al nia urbo. 

Auxos Fjoponoviĉ. — Mi opinias, Anton Antonoviĉ, ke tie ĉi 
estas kaŭzo delikata kaj pli politika. Ĝi signifas jenon : Rusujo.. 
jes... volas fari militon, kaj la ministraro tial, jen vidu, sendis 
sekrete oficiston, por sciiĝi, ĉu ne ekzistas ie perfido. 

UnbEsrno. — Eh kien vi ensaltis! Kaj ankoraŭ saĝa homo! En 
malgranda urbo, perfido! Ĉu ĝi estas urbo apudlima, he? De ĉi tie 
vi ja povas eĉ tri jarojn rajdi, vi al nenia regno alrajdos. 

Ammos Fjoponoviĉ. — Ne, por diri al vi, vi ne tion... vi ne... La 
estraro havas konsiderojn subtilajn : malgraŭ ke estas malprok- 
sime, ĝi tamen notas al si en la cerbo. 

URBESTRO. — Notas aŭ ne notas, sed mi vin, sinjoroj, avertis, — 
rigardu. En mia parto mi kelkajn disponojn jam faris, mi konsilas 
ankaŭ al vi. Precipe al vi, Artemij Filippoviĉ! Sendube la travetur- 
anla oficisto volos antaŭ ĉio ĉirkaŭrigardi la kadukulejojn, kiuj 
eslas sub via estreco, kaj tial faru tiamaniere, ke ĉio estu 

konvena : ke la noklaj ĉapoj estu puraj kaj la malsanuloj ne similu 
forĝistojn en la senĝenaj ĉiutagaj vestoj. 

ARTEMIJ Finiproviĉ. — Nu, ĉi tio ne estas ankoraŭ gravaĵo. 
Ĉapojn, se estas necese, oni povas doni al ili eĉ purajn. 

URBESTRO. — Jes. Kaj ankaŭ super ĉiu lito superskribi latine aŭ 
en ia alia lingvo... ĉi tio jam apartenas al vi, Ĥristian Ivanoviĉ, 
— ĉiun malsanon : kiam ĉiu malsaniĝis, kiun tagon kaj daton... Ne 
bone estas, ke ĉe vi la malsanuloj fumas tian fortan tabakon, ke 
oni ĉiam ekternas, kiam oni eniras. Kaj cetere estus pli bone, se ilia 
nombro estus malpli granda : tuj oni povas kulpigi malbonan zorg. 
adon aŭ nelertecon de la kuracisto. 

ARTEMIJ Frnippoviĉ. — Ho, pri la kuracado, mi kaj Ĥristian Iva- 
noviĉ faris decan aranĝon : ju pli proksime al la naturo, des pli 
bone, — karajn medikamentojn ni ne uzas. Simpla homo, se li 
mortos, li ankaŭ sen tio mortos, — se li saniĝos, li ankaŭ sen tio 
saniĝos. Cetere por Ĥristian Ivanoviĉ eĉ estus malfacile kompren- 
iĝadi kun ili : li ne scias ruse eĉ unu vorton. 

ĤRISTIAN IvANOvIĉ ellasas sonon, parte similan je la litero «i», 
parte ĵe «e ». | 

URBESTRO. — Al vi ankaŭ mi konsilus, Ammos Fjodoroviĉ, meti 
atenton al la oficaj lokoj. Ĉe vi tie en la antaŭĉambro, kien ordi- 
nare venas la petantoj, la gardistoj ennestigis ordinarajn anserojn 
kun malgrandaj anseridoj, kiuj konstante kuradas sub la piedoj. 
Certe, aranĝi al si doman mastraĵon, por ĉiu estas afero laŭdinda, 
kaj kialla gardisto ĝin ne devus aranĝi? Nur, vi scias, en tia loko 
estas nekonvene....Mi jam antaŭe volis rimarkigi vin pri tio, sed 
mi ĉiam iel forgesadis. 

Auuos Fjoponoviĉ. — Nu, mi tuj hodiaŭ ordonos preni ilin ĉiujn 
en la kuirejon. Se vi volas, venu tagmanĝi. 

URBESTRO. — Krom tio estas malbone, ke ĉe vi ĝuste en la juĝa 
ĉambro sekiĝas diversaj abomenaĵoj, kaj ĝuste super la ŝranko 
kun la dokumentoj pendas ĉasa vipo. Mi scias, vi amas ĉason, 

tamen estas bone por kelka tempo ien forigi la vipon, — poste, 
kiam la revizoro forveturos, vi povos, se vi volas, denove ĝin pend- 
igi. Ankaŭ via asesoro.... Li sendube estas homo instruita, sed de 
li iras tia odoro, kvazaŭ li ĵus eliris el brandfarejo, — tio ĉi ankaŭ 
estas nebona. Mi volis antaŭ longe tion ĉi diri al vi, sed mi ne 
memoras jam, kio deturnis mian atenton. Ekzistas kontraŭ tio ĉi 
rimedo, se ĉi tio efektive, kiel li diras, estas ĉe li odoro natura; 
oni povas konsili al li manĝi bulbon, aŭ ajlon aŭ ion similan. En liu 
ĉi okazo povas helpi per diversaj medikamentoj Ĥristian Iva- 
noviĉ. Sot 

Dnsrtag Ivanoviĉ ellasas supre diritan sonon. 

Ammos FjopokovIĉ. — Ne, tion ĉi oni jam ne povas elpeli : li 
diras, ke en la infaneco la nutristino lin kontuzis, kaj de tiu tempo 
de li ĉiam iras iom la odoro de brando. 

URBESTRO. — Nu, mi nur simple rimarkigis al vi. Sed rilate la 
internan disponadon kaj tion, kion Andrej Ivanoviĉ en la letero 
nomas peketoj, mi nenion povas diri. Kaj estas eĉ strange paroli : 
ne ekzistas homo, kiu ne havus iajn pekojn. Tiel aranĝis jam Dio 
mem, kaj la volteranoj vane kontraŭ tio ĉi parolas. 

Ammos Fsoponoviĉ. — Kion do vi nomas peketoj, Anton Anto- 
noviĉ? Inter peketoj kaj peketoj estas diferenco. Mi diras al ĉiuj 
malkaŝe, ke mi prenas subaĉetojn, sed en kia formo mi ilin prenas? 
En formo de ĉasaj hundidoj. Tio ĉi estas tule alia afero. 

URBESTRO. — Nu, en formo de hundidoj aŭ de io alia, — ĝi ĉiam 
estas subaĉetoj. 

Awwos FjopoRoviĉ. — Nu, ne, Anton Antonoviĉ. Sed jen 
ekzemple, se iu havas pelton por kvincent rubloj kaj la edzino 

ŝalon... 

URBESTRO. — Nu, kaj kion oni havas de tio, ke vi prenas la 
subaĉetojn en formo de ĉasaj hundidoj? Se de alia flanko vi ne 
kredas je Dio; vi neniam iras en la preĝejon : kaj mi, almenaŭ, 
estas fortika en la religio kaj ĉiun dimanĉon mi estas en la preĝejo. 

Kaj vi... Ho, mi vin konas : kiam vi komencas paroli pri la kreo 
de la mondo, simple la haroj stariĝas. 

Ans FjopoRoviĉ. — Sed mi ja mem venis al tiuj ideoj, per 
mia propra saĝo. 

URBESTRO. — Nu, en certaj okazoj multe da saĝo estas pli mal- 
bona, ol se oni ĝin tute ne havus. Cetere, mi nur pro okazo 
ektuŝis la distriktan juĝejon; kaj por diri la veron, mi dubas, ĉu 
iu tien enrigardos; ĝi estas jam tia enviinda loko, Dio mem ĝin 
favoras. Sed jen vi, Luka Lukiĉ, vi, kiel inspektoro de lernejoj, 
devus ekzorgi precipe rilate la instruistojn. Ili, sendube, estas 
homoj instruitaj kaj ricevis edukon en diversaj kolegioj, sed ili 
havas tre strangajn manierojn, kiuj kompreneble estas nedisig- 
eblaj de scienca rango. Unu el ili, ekzemple, tiu persono, kiu havas 
dikan vizaĝon... mi ne memoras lian nomon, neniel povas sin 
deteni de tio, ke, suririnte sur la katedron, li ne faru grimacon 
jen tiel (faras grimacon), kaj poste li komencas el sub la kravato 
gladi sian barbon. Kompreneble, se li al lernanto faros tian fizio- 
nomion, ĝi ne estas ankoraŭ io grava : eble oni tiel eĉ devas fari, pri 
tio mi ne povas juĝi; sed vi konsideru mem, se li faros tion ĉi al la 
vizilanto, — ĝi povas esti tre malbona : sinjoro la revizoro aŭ 1u alia 
povas rilatigi tion ĉi al si. El tio povas elveni, la diablo scias, kio. 

Luxa Lukiĉ. — Kion do, konsilu, mi povas fari kun li? Mi jam 
kelkajn fojojn diris al li. Jen ankoraŭ antaŭ kelkaj tagoj, kiam 
eniris en la klason nia distrikta nobelestro, li aranĝis tian fiziono- 
mion, kian mi neniam ankoraŭ vidis. Li certe faris tion ĉi kun 
plej bonkora intenco, sed mi ricevis mallaŭdon : kial liberpensaj 
ideoj estas inspirataj al la junularo. 

URBESTRO. — Ankaŭ mi devas rimarkigi vin pri la instruisto en 
la parto historia. Li estas instruita kapo — tion ĉi oni vidas, kaj 
da sciencoj li enkaptis senmezuran amasegon, sed li elmetas ins- 
truojn kun tia flameco, ke li perdas la kapon. Unu fojon mi lin 
aŭskultis : nu, dum li parolis pri la Asiroj kaj Babilonanoj, estis 

ankoraŭ en ordo; sed, kiam li atingis Aleksandron la Macedonan, 
mi jam ne povas diri al vi; kio kun li fariĝis. Mi pensis, ke brulas, 
mi ĵuras al vi. Li dekuris de la katedro kaj per siaj tutaj fortoj 
li ĵetegis la seĝon sur la plankon! Sendube, Aleksandro la Macedona 
estis heroo, sed por kio rompi seĝojn? Ĝi estas malprofito por la 
regna kaso. ` 

LUKA Lukiĉ. — Jes, li estas flamiĝema! Mi jam kelkajn fojojn 
rimarkigis tion ĉi al li....Li diras : kiel vi volas, por la scienco mi 
la vivon ne rifuzos oferi. 

URBESTRO. — Jes, tia estas jam la neklarigebla leĝo de la sorto : 
homo saĝa estas aŭ drinkemulo, aŭ li faras tiajn fizionomiojn, ke 

oni devas elporti la sanktulojn el la domo. 
= Luka Lukiĉ. — Liberigu nin Dio de servado en la fako scienca! 
Ĉion vi devas timi : ĉiu sin enmiksas, ĉiu volas montri, ke li ankaŭ 
estas saĝa homo. ' 

URBESTRO. — Tio ĉi ne estus ankoraŭ grava, — sed la malbenita 
inkognito ! Subite li enrigardos : « Ha, jen vi estas, miaj karaj! Kaj 
kiu — li diros — estas tie ĉi juĝisto? » — Ljapkin Tjapkin. — 
« Ĉi tien kun Ljapkin Tjapkin! Kaj kiu estas kuratoro de kadukul- 
ejoj?» — Zemlanika. — « Ĝi tien kun Zemlanika! » Jen kio estas 
malbona! 


SCENO II. 


La SAMAJ kaj la POŜTESTRO. 


PoŜTESTRO. — Klarigu, sinjoroj. Kio estas, kia oficisto veturas? 

URBESTRO. — Ĉu vi tute ne aŭdis? 

PoŜTESTRO. — Mi aŭdis de Pjotr Ivanoviĉ Bobĉinskij. Li ĵus estis 
ĉe mi en la poŝta oficejo. 

URBESTRO. — Nu, kio? Kiel vi pensas pri ĉi tio? 

PoŜTESTRO. — Kion mi pensas? Estos milito kun la turkoj. 

Ammos FiopoRoviĉ. — Tute miaj vortoj! Mi mem ankaŭ tion pensis. 

URBESTRO. — Jes, ambaŭ trafis per la fingro en la ĉielon. 

PoŜTESTRO. — Kredu al mi, milito kun la turkoj. Ĝin ĉion la franco 
artifikas. 

URBESTRO. — Kia milito kun la turkoj! Simple al ni estos mal- 
bone, ne al la turkoj. Tio jam estas certa : mi havas leteron. 

PoŜTESTRO. — Ha, se tiel, tiam ne estos milito kun la turkoj. 

URBESTRO. — Nu, kio, kiel vi pensas, Ivan Kuzmiĉ? 

PoŜTESTRO. — He, kion mi? Kiel vi pensas, Anton Antonoviĉ? 

URBESTRO. — Ha, kiel mi? Timon mi ne havas, sed nur tiel, iom.... 
La komercistaro kaj privatularo min iom maltrankviligas. Ili diras, 
ke ili peze min sentas ; kaj mi tamen, per Dio, se mi eĉ prenis de 
“lu, mi tion ĉi faris, kredu al mi, tute sen ia malamo. Mi eĉ pensas... 
(prenas lin sub la brako kaj forkondukas flanken). Mi eĉ pensas, ĉu ne 
estisia denunco kontraŭ mi. Kial do efektive, al ni venas revizoro? 
Aŭskultu, Ivan Kuzmiĉ, ĉu vi ne povus, pro nia komuna bono, ĉiun 
leteron, kiu venas al vi en la poŝtan oficejon, ĉiun leteron en- 
irantan aŭ elirantan, vi scias, nu, iom malfermi kaj tralegi : ĉu ĝi 
ne enhavas ian denuncon aŭ simple korespondon. Se nenio trov- 
iĝos, oni povas denove sigelfermi; cetere, oni povas eĉ tiel trans- 
doni la leteron, dissigelitan. 

PoŜTESTRO. — Mi scias, mi scias.... Tion ĉi al mi ne instruu, 
tion mi faras, mi ne diras, ke pro singardeco, sed pli pro scivol- 
eco: mi terure amas sciiĝi, kio nova estas en la mondo. Mi diras 
al vi, ke tio ĉi estas treege interesa legado. Tiun aŭ alian leteron 
oni ofte legas kun efektiva ĝuo — tie estas priskribataj diversaj 
pipraĵoj.... Kaj kia edifeco... pli bone ol en la « Moskvaj Scii- 
goj! » 

URBESTRO. — Nu, kio do, diru, vi nenion ellegis pri ia oficisto el 
Peterburgo? 

PoŜTESTRO. — Ne, pri Peterburga mi trovis nenion, sed pri Kos- 
tromaj kaj Saratovaj multe estas parolate. Estas tamen domaĝe, ke 
vi ne legas leterojn : troviĝas belaj lokoj. Jen ekzemple antaŭ 

nelonge : iu leŭtenanto skribas al amiko, kaj li priskribis balon en 
la plej tikla... tre, tre bone : « Mia vivo, kara amiko, fluas — li diras 
— en ĉielaj fenomenaĵoj : multe da fraŭlinoj, muziko ludas, stan- 
dardo saltas... » Kun granda, granda sento li priskribis. Mi intence 
lasis ĝin ĉe mi. Se vi volas, mi tralegos al vi? 

URBESTRO. — Nu, nun ni havas pli gravajn aferojn. Sekve faru al 
mi komplezon, Ivan Kuzmiĉ : se eble trafiĝos ia plendo aŭ 
denunco, tiam vi sen ia meditado retenu. 

PoŜTESTRO. — Kun granda plezuro. 


Awuwos Fjoponoviĉ. — Memoru, vi iam ricevos por ĉi tio! 

PoŜTESTRO. — Ha, mia Dio! 

URBESTRO. — Nenio, nenio. Estus alia afero, se vi el tio ĉi farus 
jon publikan, sed ĝi ja estas afero familia. 

Ammos Fjoponoviĉ. — Jes, nebona afero enpotiĝis! Kaj mi, por 


diri al vi la veron, iris al vi, Anton Antonoviĉ, por regali vin per 
hundeto. Ĝi estas samgepatra fratino de tiu hundoviro, kiun vi 
konas. Vi ja aŭdis, ke Ĉeptoviĉ kaj Varĥovinskij komencis inter si 
proceson, kaj nun mi havas grandan ĝuadon : mi ĉasas leporojn 
sur la tero kiel de unu, tiel de la dua. 

URBESTRO. — Patro mia, ne logas min nun viaj leporoj : la mal- 
benita inkognito nun sidas ĉe mi en la kapo. Mi konstante atendas, 
ke jen malfermiĝos la pordo kaj fal'... 


ScENO III. 


La SAMAJ, DOBĈINSKIJ kaj BOBĈINSKIJ ambaŭ eniras mulfucile spiranto. 


BOBĈINSKIJ. — Eksterordinara fariĝo! 

DOBĈINSKIJ. — Neatendita novaĵo ! 

Cut, — Kio, kio fariĝis? 

DOBĈINSKIJ. — Neantaŭvidita afero : ni venas en la hotelon... 


BOBĈINSKIJ interrompante. — Ni venas kun Pjotr Ivanoviĉ en la 
hotelon... 

DoBĉiINsky. — He, permesu, Pjotr Ivanoviĉ, mi rakontos. 

BOBĈINSKIJ. — He, ne, permesu, jam mi... permesu, permesu... 
vi eĉ tian stilon ne posedas... 

DoBĉINskij. — Kaj vi faros erarojn kaj ne ĉion bone memoros. 

BoBĈINskiy. — Mi memoros, mi ĵuras, ke mi memoros. Vi jam ne 
malhelpu, lasu min rakonti, ne malhelpu. Diru, sinjoroj, mi vin 
kore petas, ke Pjotr Ivanoviĉ ne malhelpu. 

URBESTRO. — Sed diru, pro Dio, kio estas? La koro sin ĵetas en 
mi. Sidiĝu, sinjoroj! Prenu seĝojn! Pjotr Ivanoviĉ, jen prenu seĝon 
(ĉiuj sidiĝas ĉirkaŭ la ambaŭ Pjotroj Ivanoviĉoj). Nu, kio, kio okazis? 

BOBĈINSKIJ. — Permesu, permesu; mi rakontos ĉion laŭ ordo. 
Tuj kiam mi havis la plezuron eliri el via domo post tio, kiam vi 
havis la afablecon konfuziĝi de la ricevita letero, jes — nu, mi tiam 
tuj kuris... mi kore vin petas, ne interrompu, Pjotr Ivanoviĉ! Mi 
jam ĉion, ĉion, ĉion scias!... Sekve jen mi, karaj sinjoroj, kuris al 
Korobkin. Kaj ne trovinte Korobkinon en domo, mi direktis min 
al Rastakovskij, kaj ne trovinte Rastakovskij'n, mi eniris jen al 
Ivan Kuzmiĉ, por komuniki al li la sciigon, kiun vi ricevis, kaj 
irante de tie, mi renkontiĝis kun Pjotr Ivanoviĉ... 

DoBĈINSKxIJ. — Apud la budo, kie oni vendas kukojn... 

BOBĈINSKIJ. — Apud la budo, kie oni vendas kukojn. Kaj renkont- 
iĝinte kun Pjotr Ivanoviĉ, mi diras al li : ĉu vi aŭdis la novaĵon, 
kiun ricevis Anton Antonoviĉ el kredinda letero? Kaj Pjotr Iva- 
noviĉ jam afable aŭdis tion de via domistino Avdotja, kiu, mi ne 
scias pro kio, estis sendita al Filipp Antonoviĉ Poĉeĉujev... 

DOBĈINSKIJ interrompante. — Pro bareleto por franca brando. 

BOBĈINSKIS formetante liajn manojn. — Pro bareleto por franca 
brando. Jen ni iris kune kun Pjotr Ivanoviĉ al Poĉeĉujev.... Nu, 
jam vi, Pjotr Ivanoviĉ... tion... ne interrompu, mi pelas vin, ne 
interrompu. Ni iris al Poĉeĉujev, kaj en la vojo Pjotr Ivanoviĉ 
diras : « Ni eniru, — li diras, — en la restoracion. En la stomako 
ĉe mi... de la mateno mi nenion manĝis, tia stomaka skuiĝado... » 

jes, en la stomako ĉe Pjotr lvanoviĉ... « Kaj en la restoracion, — 
li diras, — oni alveturigis nun freŝan salmon, nu, ni manĝetos ». 
Apenaŭ ni eniris en la hotelon, jen subite juna homo... 

DOBĈINSKIJ interrompante. — De ne malbela eksteraĵo, en civilaj 
vestoj... 

BoBĉINskis. — De ne malbela eksteraĵo, en civilaj vestoj, paŝadas 
tiel en la ĉambro, kaj en lia vizaĝo tiaspeca konsiderado... fizio- 
nomio... agoj, kaj tie ĉi (turnas la manon ĉirkaŭ la frunto) multe, 
multe da ĉio. Mi kvazaŭ antaŭsentis, kaj mi diras al Pjotr Ivanoviĉ : 
« Tie ĉi la afero ne estas simpla. » Jes. Kaj nia Pjotr Ivanoviĉ jam 
faris signon per la fingro kaj alvokis la restoraciiston, — la resto- 
raciiston Vlas : lia edzino antaŭ tri semajnoj naskis, kaj tia viglega 
knabo, li certe, kiel la patro, ankaŭ tenados restoracion. Alvokinte 
Vlason mem, Pjotr Ivanoviĉ demandas lin tre mallaŭte : « Kiu, — 
li diras, — estas tiu ĉi juna homo? » Kaj Vlas, vidu, respondas 
al tio : « Tio ĉi estas », — li diras... He, ne interrompu, Pjotr Iva- 
noviĉ, mi petas vin, ne interrompu, vi ne povos rakonti, mi ĵuras, 
vi ne povos rakonti : vi iom siblas, vi havas, mi scias, en la buŝo 
unu denton, kiu fajfas... « Tio ĉi, — li diras, — estas juna homo, 
oficisto », jes, jes, « kiu veturas el Peterburgo, kaj lia nomo estas, 
— li diras, — Ivan Aleksandroviĉ Ĥlestakov, kaj li veturas, — li 
diras, — en la Saratovan gubernion kaj, — li diras, — tre strange 
sin montras : jam la duan semajnon li loĝas, el la hotelo li ne for- 
veturas, prenas ĉion je kalkulo kaj eĉ unu kopekon ne volas pagi ». 
Apenaŭ li tion ĉi diris al mi, tuj min io el supre inspiris : « He! » 
mi diras al Pjotr Ivanoviĉ... 


DoBĉiNskxij. — Ne, Pjotr Ivanoviĉ, estis mi, kiu diris « he! » 
BoBĈINSKIJ. — Antaŭe vi diris, kaj poste ankaŭ mi diris : « He! » 
— Ni diris kun Pjotr Ivanoviĉ. — « Kaj kial li devus sidi ĉi tie, se 


lia vojaĝo estas al la Saratova gubernio? » — Jes. Nu, li Ja ĝuste 
, estas tiu oficisto. 
URBESTRO. — Kiu, kia oficisto? 

BosĉiNsxig. — Nu, tiu oficisto, pri kiu vi afable ricevis sciigelon, 
— la revizoro. 

URBESTRO kun timego. — Kion vi diras, pro Dio! Ĝi ne estas li. 

DOBĈINSKIJ. — Li, li! nek monon pagas, nek forveturas. Kiu do 
li povus esti, se ne tiu? Kaj lia vojaĝa karto estas notita por Sara- 
tovo. 

BosĉiNsxiy. — Li, li, mi ĵuras, ke li....Tia observema : ĉion li 
ĉirkaŭrigardis. Li ekvidis, ke ni kun Pjotr Ivanoviĉ manĝas salmon, 
— pli tial, ke Pjotr Ivanoviĉ rilate sian stomakon... jes, nu, li eĉ 
en niajn telerojn enrigardis. Min vere teruro trapenetris. 

URBESTRO. — Dio, kompatu nin, pekulojn! Kie do li tie 
loĝas? 

DOBĈINSKIJ. — En la kvina numero, sub la ŝtuparo. 

BosĉiNskiy. — En tiu sama numero, en kiu la pasintan someron 
interbatis sin la traveturintaj oficiroj. 


URBESTRO. — Kaj jam de longe li estas ĉi tie? 

DOBĈINSKIJ. — Nu, jam ĉirkaŭ du semajnoj. Li alveturis en la 
tago de Bazilo Egiptano. 

URBESTRO. — Du semajnojn! (flanken) Prapatroj, favorantoj! 


Helpu, ĉiuj sanktuloj! En tiuj ĉi du semajnoj estas elvergita la 
edzino de suboficiro! Al la arestitoj oni ne donis manĝaĵon! En la 
stratoj estas kvazaŭ drinkejo, malpureco! Honto! malhonoro! 
(kaptas sian kapon.) 

ARTEMIJ Finippoviĉ. — Nu, kiel nun, Anton Antonoviĉ? Veturi en 
plena parado al la holelo. 

Auwos Fjoponoviĉ. — Ne, ne! Antaŭe sendi la urban konsilestron, 
la pastraron, la komercistaron ; jen eĉ en la libro « Agoj de Johano 
Masono... ». 

Unsesrao. — Ne, ne; permesu jam al mi mem. Estis malfacilaj 
okazoj en la vivo, ili tamen finiĝis bone, mi eĉ dankon ricevis. 
Eble Dio ankaŭ nun helpos (turnante sin al Bobĉinskij). Vi diras, 
ke li estas juna homo? 

BOBĈINSKIJ. — Juna, li havas la aĝon de dudek tri aŭ dudek 
kvar jaroj kun io. 
URBESTRO. — Des pli bone! Junan estas pli facile trapenetri. Mal- 


bone estas, se maljuna diablo ; sed Juna — tuta estas supre. Vi, sirt- 
Joroj, pretiĝu ĉiu laŭ sia parto, kaj mi iros sola aŭ eble jen eĉ kun 
Pjotr Ivanoviĉ, private, kvazaŭ promene, enrigardi, ĉu la travetur- 
antoj ne suferas iajn malagrablaĵojn. He, Svistunov! 

Svisrunov. — Kion vi ordonas? : 

URBESTRO. — Venigu tuj la kvartalestron; aŭ ne, mi vin bezonas. 
Diru tie al iu, ke oni venigu al mi kiel eble plej rapide la kvartal- 
estron, kaj venu ĉi tien (la policano kuras rapide). 

ARTEMIJ Froë, — Ni iru, ni iru, Ammos Fjodoroviĉ! Efeklive 
povas okazi malfeliĉo. 


Aas Fj;oponoviĉ. — Sed vi kion timas? Purajn noktoĉapojn 
meti sur la malsanulojn, kaj ĉio estas en ordo. 
ARTEMIS Finippoviĉ. — Kion, noktoĉapoj! Estas ordonite doni al 


la malsanuloj avenan supon, kaj ĉe mi en ĉiuj koridoroj estas tia 
odoro de brasiko, ke oni devas gardi sian nazon. 

Aas Fjoponoviĉ. — Kaj mi en tiu ĉi rilato estas trankvila. 
Efektive, kiu iros en distriktan juĝejon? Kaj se iu eĉ enrigardos 
en ian paperon, li sin mem malbenos. Jen mi jam dekkvin jarojn 
sidas sur la juĝista seĝo, kaj kiam mi iam enrigardas en raporton, 
ha! mi nur eksvingas la manon. Salomono mem ne solvos, kio en 
ĝi estas vera kaj kio malvera (La ĵuĝisto, kuratoro de kadukulejoj, 
inspektoro de lernejoj kaj poŝtestro foriras, kaj en la pordo ili kunpuŝ- 
iĝas kun la revenanta policano). 


Scexo IV. 


URBESTRO, BOBĈINSKIJ, DOBĈINSKIJ kaj POLICANO. 


URBESTRO. — He, kaleŝo tie staras? 


POLICANO. — Staras. 
URBESTRO. — Iru en la straton.... Aŭ ne, atendu ! Iru, alportu.... 

Sed la aliaj, kie ili estas? Ĉu do vi estas nur sola? Mi ja ordonis, ke 
ankaŭ Proĥorov tie ĉi estu. Kie estas Proĥorov? 

PoLIcANo. — Proĥorov estas en la policejo, sed al afero li ne povas 
esti uzata. 

URBESTRO. — Kial do? 

POLICANO. — Jen tiel : en la mateno oni alveturigis lin morte 
ebrian. Jam du sitelojn da akvo oni elverŝis sur lin, sed ĝis nun li 
ne malebriiĝis. 

URBESTRO kaptante sian kapon. — Ha, mia Dio, mia Dio! Iru 
rapide en la straton, aŭ ne — kuru antaŭe en la ĉambron, vi aŭdas? 
Kaj alportu el tie la spadon kaj la novan ĉapelon. Nu, Pjotr Iva- 
noviĉ, ni veturu! 


BOBĈINSKIJ. — Mi ankaŭ, mi ankaŭ.... Permesu ankaŭ al mi, 
Anton Antonoviĉ. 
URBESTRO. — Ne, ne, Pjotr Ivanoviĉ, ne eble, ne eble! Estus 


nekonvene, kaj eĉ en la kaleŝo ni ne povos enlokiĝi. 

BOBĈINSKIJ. — Ne grave, ne grave, mi nur tiel... piedete, piedete 
mi kuros post la kaleŝo. Por mi sufiĉos, se mi nur iom tra fendeto, 
tra la pordo iom enrigardos, kiaj estas ĉe li tiuj manieroj.... 

URBESTRO akceptante la spadon, al la policano. — Kuru tuj, 
prenu policanojn, kaj ĉiu el ili prenu... Ha, kiel la spado elgratiĝis! 
La malbenita fkomercisto Abdulin : li vidas, ke la urbestro havas 
malnovan spadon, li tamen ne sendis novan. Ho, malica kanajlaro! 
Mi pensas, la friponoj tie sub la basko pretigas jam petoskrib- 
ojn.... Nu, ĉiu prenu en la manon unu straton... diablo prenu, 
« unu straton » — unu balailon! kaj ili elbalau la tutan straton, 
kiu iras al la hotelo, kaj elbalai pure....Vi aŭdas? Kaj rigardu : 
Vi! Vi! Mi vin konas! Vi tie amikiĝas kaj ŝtelas en la botojn 
arĝentajn kuleretojn, — rigardu, gardu vin bone!... Kion vi faris 
kun la komercisto Ĉernjajev — ha? Li donis al vi por uniformo 
du arŝinojn da drapo, kaj vi forŝtelis la tutan pecon. Rigardu! Ne 
laŭrange vi prenas! Iru! 

Sceno V. 
La SAMAJ kaj KVARTALESTRO. 


URBESTRO. — Ha, Stepan Iljiĉ! Diru, pro Dio, kien vi forperd- 
iĝis? Kiu tiel faras? £ 

KVARTALESTRO. — Mi estis tie ĉi proksime tuj post la pordego.: 

URBESTRO. — Nu, aŭskultu do, Stepan Iljiĉ! Tiu oficisto el 
Peterburgo alveturis. Kiel vi tie disponis? 

KVARTALESTRO. — Tiel, kiel vi ordonis. La superpolicanon Pugo- 
vicin mi sendis kun policaj soldatoj purigi la trotuaron. 


URBESTRO. — Kaj Derĵimorda, kie li estas? 

KVARTALESTRO. — Derĵimorda elveturis kun fajrestinga tubo. 

URBEsrno. — Kaj Proĥorov estas ebria? 

KVARTALESTRO. — Ebria. 

URBESTRO. -— Kiel do vi tion ĉi permesis? 

KVARTALESTRO. — Dio tion scias. Hieraŭ ekster la urbo estis 
interbatiĝo. — Li tien veturis, por fari ordon, kaj li revenis ebria. 

URBESTRO. — Nu, aŭdu do, vi faru jenon : la superpolicano 


Pugovicin... Li estas de granda kresko, tial li staru, pro ordo, sur 
la ponto. Kaj oni disĵetu rapide la malnovan barilon, kiu estas 
apud la botisto, kaj oni starigu pajlan signostangon, ke ĝi signifu 
kvazaŭ ebenigadon. Ju pli da rompado, des pli ĝi signifas agem- 
econ de la urbreganto. Ha, mia Dio! Mi tute forgesis, ke apud tiu 
barilo amasiĝis kvardek veturiloj da diversa malpuraĵo. Kia 
abomena urbo! Apenaŭ vi ie starigis iun monumenton aŭ simple 
barilon — tuj la diablo scias de kie oni alportas amasojn da diversa 
abomenaĵo! (Z'kĝemas) Kaj se la traveturanta oficisto demandos 
la servistaron, ĉu ili estas kontentaj, ili diru : « Ni pri ĉio estas 
kontentaj, via moŝto », kaj se iu estos nekontenta, mi donos al li 
poste tian nekontentecon.... Ho, ho, ho! mi pekis, mi multepekis 

(Prenas la ĉapeluĵon anstataŭ la ĉapelo.) Faru nur Dio, ke ĝi bone 
finiĝu pli rapide, tiam mi donos al la preĝejo tian kandelon, kian 
neniu ankoraŭ donis : ĉiun kanajlon komerciston mi imposte dev- 
igos, ke li liveru po tri pudoj! da vakso. Ho, mia Dio, mia Dio! Ni 
veturu, Pjotr Ivanoviĉ! (Anstataŭ la ĉapelo li volas meti sur la 


kapon kartonan ĉapelujon.) x 

KVARTALESTRO. — Anton Antonoviĉ, tio ĉi estas skatolo, ne 
ĉapelo. 

URBESTRO forĵetante la skatolon. — Skatolo, nu ĝi estu skatolo. 


Diablo ĝin prenu! Kaj se oni demandos, kial ĉe la kadukulejo ne 
estas konstruita preĝejo, por kiu antaŭ kvin jaroj estis asignita 
sumo da mono, tiam oni ne forgesu diri, ke oni komencis ĝin 
konstrui, sed ĝi forbrulis. Pri tio ĉi mi ankaŭ raporton prezentis. 
Alie povas esti, ke iu, forgesinte sian devon, malsaĝe diros, ke 
oni ĝin eĉ ne komencis konstrui. Kaj oni diru al Derĵimorda, ke li 
ne tro donu liberecon al siaj pugnoj; li, pro ordo, al ĉiu batas 
bluaĵojn sub la okuloj, — al kulpaj kaj senkulpaj. Ni veturu, 
ni veturu, Pjotr Ivanoviĉ! (Foriras kaj revenas.) Kaj ne ellasi la 
soldatojn en la straton sen vestoj : tiu ĉi abomena garnizonaĵo 
metas sur sin super la ĉemizo nur uniformon, kaj sube estas nenio 
(Ĉiuj foriras.) 


Sceno VI. 


ANNA ANDREJEVNA kaj MARJA ANTONOVNA 
enkuras sur la scenejon. 


ANNA ANDREJEVNA. — Kie do, kie do ili estas? Ha, mia Dio!.. (Mal- 
fermante la pordon). Edzo! Antoĉjo! Antono! (Parolas rapide.) Kaj 
ĉiam vi, Ĉio pro vi. Ŝi komencis Ja amasfosadi : « Mi pingleton 
ŜOVOS, mi tuketon metos. » (Alkuras al la fenestro kaj krias.) Antono, 
kien, kien? Nu, alveturis? Revizoro? Kun lipharoj? Kun kiaj 
lipharoj? j 


4. Pudo, rusa mezuro por Deep kiu valoras 16 kg 380. 
ea , 

Voĉo DE LA URBESTRO. — Poste, poste, mia kara! 

ANNA ANDREJEVNA. — Poste? Jen novaĵo, poste! Mi ne volas 
poslc....Nur unu vorton : ĉu li estas kolonelo? Ha? (Kun malestimo.) 
Forveturis! Mi rememorigos al vi ĉi tion! Kaj ĉio pro ŝi : « Panjo, 
panjo, atendu, mi alpinglos malantaŭe la tuketon; mi tuj. » Jen 
vi havas tuj! Jen vi tiel nenion sciiĝis! Kaj ĉio pro la malbenita 
koketeco : ŝi aŭdis, ke la poŝtestro estas ĉi tie, kaj jen ŝi komencas 
afektadi antaŭ la spegulo : de unu flanko aliras, de alia flanko. Ŝi 
imagas, ke li ŝin amindumas, kaj li simple faras al vi grimacon, 
kiam vi deturniĝas. 

Marza ANTONOVNA. — Kion do fari, panjo? Tute egale, post du 
horoj ni ĉion sciiĝos. 

ANNA ANDREJEVNA. — Post du horoj! Mi dankas vin. Jen plezur- 
iga respondo. Kiel ne venis al vi en la kapon diri, ke post nomalo 
oni povas sciiĝi ankoraŭ pli bone. (£lŝoviĝas tra la fenestro.) He, 
Avdotja! Ha? Kio, Avdotja, vi aŭdis, iu tie alveturis? Ne aŭdis? 
Kia malsaĝa! Svingas la manojn? Li svingu, kaj vi tamen devus 
lin eldemandi. Ne povis tion ĉi sciiĝi! En la kapo mankas senco, 
nur fianĉoj tie sidas. Ha? Rapide forveturis! Vi devus kuri post 
la kaleŝo! Iru, iru tuj! Vi aŭdas? Kuru, eldemandu, kien ili forve- 
turis; kaj eldemandu bone : kiu alveturis, kia li estas, — vi aŭdas? 
Ekrigardu tra fendeto kaj sciiĝu ĉion, kaj kiajn okulojn li havas, 
nigrajn aŭ ne, kaj tuj rapide venu returne, vi aŭdas? Rapide, 
rapide, rapide, rapide! (Krias tiel longe, ĝis la kurteno falas. Tiama- 
niere la kurteno kovras ilin ambaŭ, starantajn apud la fenestro.) 

AKTO DUA 


Malgranda ĉambro en hotelo. Lito, tablo, valizo, malplena botelo 
botoj, broso por vestoj, k. t. p. 


SCENO I. 
OSIP sola. 


Osip kuŝas sur la lito de la sinjoro. — Diablo prenu, mi tiel volas 
manĝi, kaj en la ventro estas tia krakado, kvazaŭ tuta regimento 
ekblovus trumpetojn. Nu, ni ne atingos la hejmon, tion mi vidas! 
Kion vi konsilos fari? Estas jam la dua monato de kiam ni elveturis 
el Peterburgo! Li tradandis en la vojo la monon, mia kara; nun 
li sidas kaj subtiris la voston kaj ne flamiĝas. Kaj estus sufiĉe, 
tute sufiĉe da mono por la vojaĝo; sed ne, gi vidas, oni devas en 
ĉiu urbo sin montri! (Zmitante) : « He, Osip, iru serĉi ĉambron pli 
bonan, kaj tagmanĝon mendu la plej bonan : mi ne povas manĝi 
malbonan tagmanĝon, mi bezonas pli bonan tagmanĝon. » Nu, se 
li almenaŭ estus io valora, sed li ja estas simpla « registreto nl 
Faras konatecon kun traveturanto, poste tuj venas kartetoj. — Nu, 
jen li atingis! Ha, tedis tia vivo! Mi certigas vin, en la vilaĝo 
estas pli bone : almenaŭ publikaĵo ne ekzistas, kaj ankaŭ da 
zorgaĵo ne tiom multe : prenu al vi virinon kaj kuŝu la tutan vivon 
apud la forno kaj manĝu kukojn. Nu, kiu disputos, kompreneble, 
se preni la veron, la vivo en Peterburgo estas la plej bona. Se 
nur estus mono, la vivo tie estas delikata kaj politika : teatroj, 
hundoj por vi dancas, kaj ĉio, kion vi volas. Ĉiu parolas en artifika 
delikateco, preskaŭ tute kiel nobeloj; vi iras al la bazaro — la 
komercistoj al vi krias : « estimata »; vi bezonas transveturi per 
ŝipeto — vi sidiĝas apude de oficisto ; vi volas kompanion — iru en 

la butiketon : tie kavaliro rakontos al vi pri tendaroj kaj raportos al 
vi, kion ĉiu stelo signifas en la ĉielo; nu, vi ĉion vidas, kiel sur la 
manplato. Maljunulino-oficiredzino entrafas, iafoje ĉambristino 
enmontriĝas tia... fu, fu, fu! (Ridetas kaj skuas la kapon.) Galan- 
teria kondutado, diablo prenu! Neĝentilan vorton vi neniam 
aŭdas : neniu diras al vi « ci ». Se tedis al vi iri — vi prenas vetur- 
ilon, kaj vi sidas kiel sinjoro, kaj se vi ne volas pagi — bone : 
ĉiu domo havas trapasan pordegon, kaj vi tiel enflugas, ke nenia 
diablo vin trovos. Nur unu afero estas malbona : unu fojon vi 
manĝas en plej brilanta maniero, kaj alian fojon vi povas preskaŭ 
krevi de malsato, kiel ekzemple nun. Kaj en ĉio nur li estas kulpa. 
Kion vi faros kun li? La patreto alsendas monon, li anstataŭ ĝin 
teni iom pli forte — li, atendu, li komencas tuj diboĉi : veturas en 
kaleŝoj, ĉiun lagon aĉetas al si bileton por la teatro, kaj poste — 
apenaŭ pasis semajno — jen li jam sendas alla bazaro de malnov- 
aĵoj vendi novan frakon. Iafoje li tradiboĉas ĉion, ĝis la lasta 
ĉemizo, tiel ke sur li restas nur surtuteto kaj palteto.... Vere, mi 
ĵuras al vi! Kaj la drapo estas tiel grava, angla! ĉirkaŭ cent-kvindek 
rublojn la sola frako kostas, kaj en la bazaro li ĝin forblovas por 
dudeko da rubloj; kaj pri la pantalonoj eĉ ne parolu — ili iras por 
nenio. Kaj kial? ĉar per afero li sin ne okupas. Anstataŭiri al ofico, 
li — ho ve! li promenadas sur la bulvardoj, ludas kartojn. Ha, se 
tion ĉi ekscius la maljuna sinjoro! Li ne atentus, ke viestas oficisto, 
sed, levinte la ĉemizeton, li tiel enŝutus al vi, ke vi kvar tagojn 
gralus la haŭton. Se vi volas servi, tiam servu. Jen nun la hotel- 
isto diris : « Mi ne donos al vi manĝi, ĝis vi pagos por la antaŭa ». 
Nu, kaj se ni ne pagos? (Kun ĝemo.) Ha, mia Dio, almenaŭ ian 
simplan brasikaĵon! Ŝajnas al mi, ke mi nun formanĝus la tutan 
mondon! Oni frapas; certe ĝi estas li. (Rapide desaltas de la lito.) 

SCENO II. 
OSIP kaj ĤLESTAKOV. 


ĤLESTAKOV. — Jen, prenu ĝin (fordonas la ĉapon kaj kanon). Ha, 
vi denove ruliĝadis sur la lito? 

Oo. — Kial do mi ruliĝadus? Ĉu mi neniam vidis liton, efcktive? 

ĤLESTAKOV. — Vi mensogas, vi ruliĝadis; vi vidas, ĝi tuta estas 
malordigita! 

Ost. — Sed por kio mi ĝin bezonas? Ĉu mi ne scias, kio estas 
lito? Mi havas piedojn : mi povas stari. Por kio mi bezonas vian 
liton? 

ĤLESTAKOV paŝadas en la ĉambro. — Rigardu, ĉu tie en la saketo 
ne troviĝas iom da tabako? 

Osip. — Nu, de kie do povus troviĝi tabako? Antaŭ tri tagoj vi 
la lastan elfumis. 

ĤLEsrAkov paŝadas kaj diversmaniere premadas siajn lipojn; fine 
li diras per laŭta kaj decida voĉo. — Aŭskultu... he, Osip! 

Osip. — Kion vi ordonas? 

ĤLESTAKOV per laŭta, sed ne tiel decida voĉo. — Vi iru tien. 

Osip. — Kien? 

ĤLESTAKOV per voĉo tute ne decida kaj ne laŭta, tre proksima al 
petado. — Malsupren, en la manĝejon... tie diru..., ke oni donu al 
mi tagmanĝi. 


Osip. — Nu, ne, mi eĉ iri ne volas. 

ĤILESrAkov. — Kiel vi kuraĝas, malsaĝulo? 

Osip. — Nu tiel; tute egale, se mi eĉ iros, nenio el tio ĉi estos. 
La mastro diris, ke li plu ne donos tagmanĝi. 

ĤLESTAKOV. — Kiel li povas permesi al si ne doni? Jen ankaŭ 
sensencaĵo! 

Osip. — Li ankoraŭ diras, mi iros al la urbestro; jam la trian 


semajnon via sinjoro monon ne pagas. Vi, li diras, kun via sinjoro, 

estas friponoj, kaj via sinjoro estas trompisto. Ni, li diras, ni VINE 
tiajn vagistojn kaj malnoblulojn. 

ĤLESTAKOV. — Kaj vi, bruto, jam ĝojas, ke vi povas ĉion tion ĉi 
ripeti al mi. 

Osip. — Li diras : « Tiamaniere ĉiu alveturos, loĝos, faros ŝuldojn, 
kaj poste vi lin eĉ elpeli ne povos? Mi, — li diras, — ŝercojn ne 
faros, mi rekte iros kun plendo, por ke oni prenu lin en la policejon 
kaj tuj en la malliberejon. » 


ĤLESTAKOV. — Nu, nu malsaĝulo, ĉesu! Iru, iru, diru al li. Tia 
kruda besto! 

Osir. — Jam pli bone mi vokos al vila mastron mem. 

ĤLESrAkKov. — Por kio do la mastron? Vi iru, mem diru. 

Osip. — Sed kredu al mi, sinjoro... 

ĤLESTAKOV. — Nu, iru, diablo vin prenu! voku la mastron. (Osip 
foriras). 

f Sceno II. 


ĤLESTAKOV sola. 


ĤLESTAKOV. — Terure kiel mi volas manĝi! Mi faris malgrandan 
promenadon, mi pensis : eble pasos la apetito; — ne, la diablo 
prenu, ĝi ne pasas. Jes, se en Penzo mi ne estus diboĉinta, estus 
sufiĉe da mono por alveturi ĝis la hejmo. La infanteria kapitano 
forte min forkis : mirinde lerte li, kanajlo, manovras la kartojn. 
Ne pli ol kvaronon da horo li sidis — kaj li faris min tute nuda. 
Kaj tamen mi terure dezirus ekbatali kun li ankoraŭ unu fojon. 
Sed mi ne havis okazon. Kia abomena urbeto! En la fruktaj butikoj 
oni nenion donas kredite. Tio ĉi jam estas simple malnobla. (Li 
fajfas antaŭe el Roberto-Diablo, poste « Ne kudru, patrino, almi », kaj 
fine — ian senordan miksaĵon.) Neniu volas veni. 

Scexo IV. 
ĤLESTAKOV, OSIP kaj restoracia SERVANTO. 


SERVANTO. — La mastro ordonis demandi, kion vi deziras. 
ĤLESTAKOV. — Bonan tagon, mia kara! Nu kiel, ĉu vi estas sana? 
SERVANTO. — Dank al Dio. 


ĤLEsrAkov. — Nu, kio, kiel estas ĉe vi en la hotelo, ĉu ĉio 
bone iras? 

SERVANTO. — Ĵes, dank' al Dio, ĉio iras bone. 

ĤLESTAKov. — Estas multe da traveturantoj? 

SERVANTO. — Jes, sufiĉe. 

ĤLESTAKOV. — Aŭdu, mia kara, oni tie ĝis nun ne alportas al mi 


la tagmanĝon, — mi petas, rapidigu, ke ili iom pli viglu, ĉar vidu, 
mi tuj post la tagmanĝo devas min okupi per io. 


SERVANTO. — Sed la mastro diris, ke li plu ne donos. Eĉ jes, li 
hodiaŭ volis iri plendi al la urbestro. 
HLESTAKOV. — Nu, kial jam plendi? Juĝu mem, mia kara, kiel 


do? Mi ja bezonas manĝi. Alie mi povas tute maldikiĝi. Mi tre 
volas manĝi : mi diras tion ĉi sen ŝerco. 


SERVANTO. — Jes. Li diris : « Mi ne donos al li tagmanĝi, ĝis li 
pagos al mi por la antaŭa. » Simple tia estis lia respondo. 

ĤLESTAKOV. — Sed vi prudentigu lin, konvinku lin. 

SERVANTO. — Sed kion do diri al li? 

Ĥlestakov. — Vi klarigu al li serioze, ke mi bezonas manĝi. La 


mono estas alia afero.... Li pensas, ke se por li, malklerulo, ne 
estas malfeliĉo, se li unu tagon ne manĝos, tial ankaŭ por aliaj tio 
sama. Jen interese! 

SERVANTO. — Se vi volas, mi diros. 

Sceno V. 
ĤLESTAKOV sola. 


ĤtEesraAkov. — Estas tamen malbone, se li absolute nenion 
donos manĝi. Mi tiel volas manĝi, kiel mi ankoraŭ neniam volis. 
Eble el la vestoj ion forkomerci? Vendi ekzemple la pantalonon? 
Ne, jam pli bone estas iom malsati, sed veni hejmen en Peter- 
burga kostumo. Estas domaĝe, ke Joĥim ne donis lue kaleŝon; 
estus bone, diablo ĝin prenu, veni hejmen en kaleŝo, alrul- 
iĝi tiel en diabla maniero al ia najbaro-bienhavanto rekte al la 
perono, kun lanternoj, kaj Osipon havi malantaŭe vestitan per 
livreo. Nu, mi prezentas al mi, kiel ĉiuj ektumultus! « Kiu li estas, 
kio ĝi estas? » Kaj la lakeo eniras (sin rektigante kaj prezentante 
lakeon) : « Ivan Aleksandroviĉ Ĥlestakov el Peterburgo, vi ordonas 
akcepti? » Ili, kampaj simpluloj, eĉ ne scias, kion signifas « vi 
ordonas akcepti ». Ĉe ili, se alveturas ia dika bienhavanto, li 
simple sin puŝas, la urso, rekte en la salonon.... Al ia beleta filineto 
mi alirus ` « Fraŭlino, kiel mi....» (frotas la manojn kaj salutstrekas 
per la piedo.) Fi! (kraĉas.) Eĉ naŭzas, tiel forte mi volas manĝi. 


Sceno VI. ) - 
ĤLESTAKOV, OSIP, poste la SERVANTO. 


ĤLESTAKOV. — Nu, kio? 

Osip. — Oni alportas la tagmanĝon. 

ĤLEsrakov aplaŭdas kaj saltetas sur la seĝo. — Oni portas! omi 
portas! oni portas ! 

SERVANTO kun teleroj kaj telertuko. — La mastro donas jam la 


lastan fojon. 

ĤLESTAKOV. — Nu, la mastro, la mastro.... Mi ridas pri via 
mastro! Kio tie estas? 


SERVANTO. — Supo kaj rostaĵo. 

Ĥ[LESrAkov. — Kiel, nur du manĝoj? 

SERVANTO. — Nur du. 

ĤrESTAKOv. — Jen kia absurdo! Mi tion ĉi ne akceptas. Vi diru 


al li : kio tio ĉi efektive estas!... Estas tro malmulte. 

SERVANTO. — Ne, la mastro diras, ke estas ankoraŭ tro multe. 

ĤrEsrAxkov. — Kaj saŭco, kial ne estas? 

SERVANTO. — Saŭcon ni ne havas. 

ĤrEsrakov. — Kial do vi ne havas? Mi mem vidis, pasante preter 
la kuirejo, tie multe estis kuirata. Kaj en la manĝoĉambro hodiaŭ 
matene du iaj mallongaj homoj manĝis salmon kaj ankoraŭ multe 
da alia. 

SERVANTO. — Nu, cetere, ni havas kaj tamen ne havas. 

ĤLESTAkov. — Kiel vi ne havas? 

SERVANTO. — Nu, simple, ni ne havas, 

ĤLESTAKOV. — Kaj salmo, kaj fiŝo, kaj kotletoj? 

SERVANTO. — Nu, ili estas por personoj pli gravaj. 

ĤLESTAKOV. — Ha vi, malsaĝulo! 

SERVANTO. — Ĵes. 

ĤLESTAKOV. — Vi, porkido abomena.... Kial do ili manĝas kaj mi 
ne manĝas? Kial do, diablo vin prenu, mi ne povas ankaŭ? Ĉu ili 
ne estas tiaj samaj vojaĝantoj kiel mi? 


SERVANTO. — Kompreneble, ne tiaj. 
HrEsTrAKov. — Kiaj do? 
SERVANTO. — Ordinaraj, kiel oni devas! ili — konata afero — ili 


pagas monon. 

ĤLESTAKOV. — Mi kun vi, malsaĝulo, ne volas paroli. (Enverŝas la 
supon kaj manĝas.) Kia supo ĝi estas? Vi simple akvon enverŝis en 
la tason : nenian guston ĝi havas, ĝi nur malbonodoras. Mi ne 
volas tiun ĉi supon, donu al mi alian. 

SERVANTO. — Ni prenos. La mastro diris : « Se vi ne volas, oni 
ne bezonas. » 

ĤEsraxkov defendante la manĝon per la mano. — Nu, nu, nu... 
lasu, malsaĝulo! Vi kutimis havi aferon kun aliaj : mi, mia kara, 
ne estas tiaspeca! Kun mi, mi ne konsilas.... (Manĝas.) Mia Dio, kia 
supo! (Manĝas plue.) Mi pensas, ke ankoraŭ neniu homo en la 
mondo iam manĝis tian supon : iaj plumoj naĝas anstataŭ graso. 
(Li tranĉas la kokinon.) A), aj, aj, kia kokino! Donu la rostaĵon! 
Tie restis iom da supo, Osip, prenu al vi. (Li tranĉas la rostaĵon.) 
Kia rostaĵo ĝi estas? Tio ĉi ne estas rostaĵo. 

SERVANTO. — Kio do ĝi estas? 

ĤLESTAKOV. — La diablo ĝin scias, kio ĝi estas, nur ne rostaĵo. 
Ĝi estas hakilo, rostita anstataŭ viando. (Li manĝas.) Friponoj, 
kanajloj! per kio ili nutras? Eĉ la makzeloj ekdoloros, kiam vi 
manĝos unu tian pecon. (Fosas per la fingro en la dentoj.) Malnobl- 
uloj! Tute kiel ligna ŝelo — per nenio oni ĝin povas eltiri; eĉ la 
dentoj nigriĝos post tiuj ĉi manĝoj. Friponoj! (Viŝas la buŝon per 
la telertuko.) Plu nenio estas? 

SERVANTO. — Ne. 

ĤLESTAKov. — Kanajloj! Malnobluloj! Kaj eĉ nenia saŭco aŭ 
kukaĵo! Sentaŭguloj! Ili nur prirabas la vojaĝantojn. 

(La servanto deprenas de la tablo kaj forportas la telerojn kune kun 


Osip.) 
Sceno VII. 
ĤLESTAKOV, poste OSIP. 


ĤLESTAKOV. — Vere, kvazaŭ mi tute ne manĝus, mi nur ricevis 
pli grandan apetiton. Se mi havus kelke da kopekoj, mi sendus al 
la bazaro, por aĉeti almenaŭ paneton. 

Osip eniras. — Tie alveturis ial la urbestro; li informiĝas kaj 
demandas pri vi. 


= 

ĤLESTAKOV ektiminte. — Jen vi havas! Kia kanajlo estas la mastro, 
jam li plendis! Kio estos, se li efektive fortrenos min en la mal- 
liberejon? Nu, kion fari? Se en nobla maniero, mi eble senproteste... 
ne, ne, mi ne volas. Tie en la urbo sin trenas oficiroj kaj popol- 
amaso, kaj mi ĝuste tie faris al mi gravan mienon kaj palpebrumis 
kun ia filino de komercisto.... Ne, mi ne volas.... Kaj kion li pensas? 
Kiel li kuraĝas, efektive? Kio mi estas por li, ĉu komercisto aŭ 
metiisto? (Faras al si kuraĝon kaj rektiĝas.) Sed mi rekte diros al 
li : « Kiel vi kuraĝas? Kian rajton vi havas? Kiel vi.... » (Ĉe la pordo 
ekmoviĝas la anso; Ĥlestakov paliĝas kaj kuntiriĝas.) 


Sceno VIII. 
ĤLESTAKOV, la URBESTRO kaj DOBĈINSKIJ. 


La Urbestro, enirinte, haltas. Ambaŭ timigite rigardas en la daŭro de kelkaj 
minutoj unu la alian per larĝe malfermitaj okuloj. 


URBESTRO iom trankviliĝinte kaj streĉinte la manojn laŭlonge la 
„femuroj. — Mi havas la honoron saluti! 

ĤLESTAKOV salutas. — Bonan tagon. 

URBESTRO. — Pardonu. 

ĤLESTAKOV. — Ne malhelpas. 

URBESTRO. — Kiel urbestro de la ĉi-tiea urbo mi havas la devon 
zorgi pri tio, ke al la traveturantoj kaj al ĉiuj noblaj homoj estu 
nenia premado. 

ĤLESTAKOV komence iom balbutas, sed en la fino parolas laŭte. — 
Sed kion fari?... Mi ne estas kulpa.... Mi vere... mi pagos.... Oni 
sendos al mi el la vilaĝo. (Bobĉinskij enrigardas tra la pordo.) Li pli 
estas kulpa : viandon li donas al mi tiel malmolan kiel trabo; k.j 
la supo — la diablo scias, kion li tien enverŝis, mi devis elĵeti ĝin 
tra la fenestro. Li turmentas min per malsato tutajn tagojn... la 
teo tiel stranga : havas la odoron de fiŝo, ne de teo. Por kio do 
mi.... Jen interese! 

URBESTRO ektimante. — Pardonu, mi vere ne estas kulpa. En la 
bazaro ĉe mi la viando ĉiam estas bona. Alveturigas ĝin Ĥolmogoraj 
komercistoj, homoj sobraj kaj de bona konduto. Mi jam ne scias, 
de kie li prenas tian. Kaj se io ne estas en ordo, tiam.... Permesu 
al mi proponi al vi transiĝi kun mi en alian loĝejon. 

ĤLEsrakov. — Ne, mi ne volas! Mi scias, kion signifas « en alian 
loĝejon » : tio estas — en malliberejon. Sed kian rajton vi hayas? 
Sed kiel vi kuraĝas? Jen mi.... Mi servas en Peterburgo.... (Faras 
al si kuraĝon.) Mi, mi, mi.... 

URBESTRO al si mem. — Ho, sankta mia Dio, kia kolero! Li ĉion 
eksciis, ĉion rakontis la malbenitaj komercistoj! 

ĤLESTAKOV montrante sin kuraĝa. — Sed venu vi eĉ kun via tuta 
helpantaro — mi ne iros. Mi skribos rekte al la ministro! (Frapas 
per la pugno sur la tablon.) Kion vi pensas? Kion vi pensas? 

URBESTRO streĉinte sin kaj tremante per la tuta korpo. — Indulgu 
min, ne pereigu! edzino, malgrandaj infanoj... ne malfeliĉigu 
homon. KEEN 

ĤLESTAKov. — Ne, mi ne volas. Jen ankoraŭ! Kio ĝi min inte- 
resas? Pro tio, ke vi havas edzinon kaj infanojn, mi devas iri en 
malliberejon, jen bele! (Bobĉinskij enrigardas tra la pordo kaj tim- 
igite sin kaŝas). Ne, mi humile vin dankas, mi ne volas. 

URBESTRO tremante. — Pro nesperteco, per Dio, pro nesperteco. 
Nesufiĉeco de la havo.... Mem volu juĝi : la ofica salajro ne sufiĉas 
eĉ por teo kaj sukero. Kaj se estis iaj subaĉetoj, kredu, ke nur la 
plej bagatelaj : io por la tablo aŭ por vesta garnituro. Kaj koncerne 
la suboficiran vidvinon, kiu okupas sin per komercado, kaj pri kiu 
oni diras, ke mi ŝin vergis, tio ĉi estas kalumnio, per Dio, 
kalumnio. Tion ĉi elpensis miaj malamikoj; ili estas tiaj homoj, ke 
ili estas pretaj fari atencon kontraŭ mia vivo. 

ĤLESTAKOV. — Sed kio? ili min tule ne interesas.... (Meditante. ) 
Mi tamen ne scias, por kio vi parolas pri malamikoj aŭ pri ia sub- 
oficira vidvino.... Suboficira edzino estas tute alia afero, sed min vi 

ne havas la rajton vergi, tre malproksime estas ĝis tio.... Jen 
ankoraŭ! Vidu, kia li estas! Mi pagos, mi pagos la monon, sed nun 
mi ne havas. Ĝuste tial mi tie ĉi sidas, ke mi eĉ kopekon ne 
havas. 

URBESTRO al si mem. — Ho, rafinita peco! Jen, kien li ĵetis! 
Kian nebulon li ellasis! Orientiĝu, kiu volas! Oni ne scias eĉ de kia 
flanko aliri. Nu, sed mi jam provos, kiel ajn ĝi iros! Kio estos, tio 
estos, mi provos trafe-maltrafe (Laŭte.) Se vi efektive havas 
mankon de mono aŭ de io alia, mi estas preta servi tuj. Mia devo 
estas helpi la traveturantojn. 

ĤLESTAKov. — Donu, donu al mi prunte! Mi tuj kvitiĝos kun la 
mastro de la restoracio. Mi bezonus nur ĉirkaŭ ducent rublojn, 
aŭ, povus esti, eĉ malpli. 

URBESTRO donante al li paperetojn. — Ĝuste ducent rubloj, vi eĉ 
ne bezonas kalkuli. 

ĤLESTAKOV prenante la monon. — Mi humile vin dankas. Mi tuj 
sendos ĝin al vi el la vilaĝo.... Mi ĉion faras subite.... Mi vidas, vi 
estas nobla homo. Nun estas alia afero. 

URBESTRO al st mem. — Nu, dank' al Dio! La monon li prenis. 
Ŝajnas al mi, ke la afero nun iros en ordo. Kaj mi lerte, anstataŭ 
ducent rubloj, enŝovis al li kvarcent. 

ĤLESTAKOV. — He, Osip! (Osip eniras.) Voku ĉi tien la restoracian 
servanton! (Al la urbestro kaj Dobĉinskij.) Sed kial do vi staras? 
Estu afablaj, sidiĝu. (A/ Dobĉinskij.) Sidiĝu, mi humile vin petas. 


URBESTRO. — Ne malhelpas, ni ankaŭ tiel povas stari. 
HrEsrAKov. — Estu afablaj, sidiĝu. Mi vidas nun perfekte la 


senkaŝecon de via karaktero kaj vian bonkorecon; kaj antaŭe, mi 
konfesas, mi jam pensis, ke vi venis por min.... (Al Dobĉinskij.) 
Sidiĝu! (La urbestro kaj Dobĉinskij sidiĝas. Bobĉinskij enrigardas tra 
la pordo kaj subaŭskultas.) 

URBESTRO al si mem. — Oni devas esti pli kuraĝa. Li volas, ke 
oni vidu en li inkogniton. Bone, ni ankaŭ ŝajnigu nin malsaĝaj : 

ni ŝajnigu, kvazaŭ ni tute ne scias, kia homo li estas. (Laŭte.) Ni, 
promenante pro oficaj aferoj Jen kun Pjotr Ivanoviĉ Dobĉinskij, 
ĉi tiea bienhavanto, eniris intence en la hotelon, por rigardi, ĉu la 
traveturantoj estas bone zorgataj, ĉar mi estas ne tia, kiel alia 
urbestro, kiun nenio interesas; sed mi, krom la ofica devo, ankoraŭ 
pro kristana homamo volas, ke al ĉiu mortemulo estu farata bona 
akcepto, — kaj jen, kvazaŭ rekompence, la okazo alportis al mi 
tian agrablan konatiĝon. 

ĤLESTAKOV. — Mi mem ankaŭ estas tre ĝoja. Sen vi, mi konfesas, 
mi longe tie ĉi sidus : mi tute ne sciis, per kio pagi. 

URBESTRO al si mem. — Jes, rakontu! ne sciis, per kio pagi! 
(Laŭte) Ĉu mi povas kuraĝi demandi vin : kien kaj al kiaj lokoj vi 
havas la afablecon veturi? 

ĤLESTAKOV. — Mi veturas en la Saratovan gubernion, en mian 
propran vilaĝon. l 

URBESTRO al si mem, kun vizaĝo ironia. — En la Saratovan guber- 
nion! Ha! kaj li eĉ ne ruĝiĝas! Ho, kun li oni devas esti singarda! 
(Laŭte) Bonan aferon vi afable entreprenis. Jen ekzemple koncerne 
la vojon : oni diras, de unu flanko, ke ekzistas malagrablaĵoj pro 
neakurata ricevado de ĉevaloj, kaj tamen de la dua flanko oni 
havas ja amuzon por la saĝo. Vi ja, mi pensas, veturas pli pro 
propra plezuro? 

ĤLESTAKOV. — Ne, la patro min postulas. La maljunulo ekkoleris, 
ke mi ĝis nun nenion atingis per mia servado en Peterburgo. Li 
pensas, ke jen apenaŭ vi alveturis, oni tuj donas al vi la Vladimiran 
ordenon en la butontruon. Ne, mi sendus lin mem puŝiĝadi en la 
kancelario. 

URBESTRO al si mem. — Mi pelas rigardi, kiajn kuglojn li fandas! 
Eĉ la maljunan patron altrenis! (Zaŭte) Kaj por longa tempo vi 
afable veturas! 

ĤLESTAKOV. — Vere, mi ne scias. Mia patro, la maljuna tedulo, 
estas ja obstina kaj malsaĝa, kiel trabo. Mi rekte diros al li : kiel 

vi volas, sed mi ne povas vivi sen Peterburgo. Kial do, efektive, 
mi devas pereigi mian vivon kun kampuloj? Nun la bezonoj estas 
aliaj; mia animo avidas klerecon. 

URBESTRO al si mem. — evs li ligis la fadenon! Mensogas, 
mensogas — kaj nenie ĝi ŝiriĝas! Kaj ja tia seneksteraĵa, malalla, 
ŝajnas, ke per la ungo oni povus lin dispremi. Tamen atendu! Vi 
elbabilos. Mi jam devigos vin rakonti pli multe! (Laŭte) Tule 
juste vi afable diris : Kion oni povas fari en dezerta loko? Jen 
ekzemple ĉi tie : vi eĉ en la nokto ne dormas, vi klopodas pro la 
patrujo, ŝparas nenian laboron, kaj rekompenco — kiu scias, ĉu ĝi 
iam venos. (Ĉirkaŭrigardas per la okulo la ĉambron.) Ŝajnas al mi, 
ke tiu ĉi ĉambro estas iom malseka? 


ĤrEsrakov. — Abomena ĉambro, kaj cimoj tiaj, kiajn mi nenie 
vidis : ili mordas kiel hundoj. 
URBESTRO. — Nu, rigardu, tia klera gasto, kaj li suferas de kiu? 


de iaj sentaŭgaj cimoj, kiuj eĉ naskiĝi en la mondon ne devus! 
Ŝajnas al mi, ke estas eĉ mallume en tiu ĉi ĉambro? 

ĤLESTAKOV. — Jes, tute mallume. La mastro faris al si la kutimon 
ne doni kandelojn. lafoje oni volas ion fari, iom legi, aŭ venas la 
fantazio ion verki — mi ne povas : estas mallume, mallume. 


URBESTRO. — Ĉu mi devas kuraĝi vin peli... sed ne, mi ne estas 
inda. 

ĤrEsrAkov. — Kion do? 

URBESTRO. — Ne, ne! mi ne estas inda, ne inda ! 

ĤLESTrAKov. — Sed kion do? 

URBESTRO. — Mi kuraĝus.... Ĉe mi en la domo estas por vi bela 
ĉambro, luma, trankvila.... Sed ne, mi sentas mem, ĝi estus jam 
tro granda honoro.... Ne E — per Dio, nur pro simpleco de 


mia koro mi tion ĉi proponis. 

ĤLESTrAKov. — Kontraŭe, mi konsentas, mi akceptas kun plezuro. 
Al mi estas multe pli agrable en privata domo, ol en tiu ĉi 
drinkejo. 

URBESTRO. — Kaj mi, ha kiel mi estos ĝoja! Kaj kiel forte nun 
ĝojiĝos mia edzino! Mi jam havas tian karakteron : gastameco de 
la plej frua infaneco, precipe se la gasto estas klera homo. Ne 
pensu, ke mi eble diras tion ĉi pro flatado; ne, mi ne havas tiun ĉi 
malvirton, mi esprimas min el la profundeco de mia koro. 

ĤLESTAKOV. 
homojn duvizaĝajn. Al mi tre plaĉas via senkaŝeco kaj bonkoreco, 
kaj mi, mi konfesas, nenion pli postulus, krom ke oni montru al 
mi sindonecon kaj estimon, estimon kaj sindonecon. 


Mi humile vin dankas. Mi mem ankaŭ — mi neamas 


ScENO IX. 


La SAMAJ kaj la restoracia SERVANTO, s«kompanata de OSIP. 
Bobĉinskij enrigardas tra la pordo. 


SERVANTO. — Sinjoro min vokis? 

ĤLESTAKOV. — Jes; donu la kalkulon. 

SERVANTO. — Mi jam antaŭ nelonge donis al vi la duan kalkulon. 

ĤLEsrakov. — Mi jam ne memoras viajn „malsaĝajn kalkulojn. 
Diru, kiom tie estas? 

SERVANTO. — La unuan lagon vi afable postulis tagmanĝon, la 
duan tagon vi manĝetis nur salmon kaj poste vi ĉion prenadis jam 
kredite. 

ĤLESTAKOV. — Malsaĝulo! ankoraŭ komencis elkalkuladi. Sume 
kiom mi ŝuldas? 

URBESTRO. — Sed vi havu la bonecon ne zorgi, li atendos. (Al la 
servanto.) For, kanajlo, oni sendos al vi. 

ĤLESTAKOV. — Efektive, tio ĉi ankaŭ estas vera. (Kaŝas la monon. 
La servanto foriras. Tra la pordo enrigardas Bobĉinskij.) 

SCENO X. 
URBESTRO, ĤLESTAKOV, DOBĈINSKIJ poste BOBĈINSKIJ. 


URBESTRO. — Ĉu vi ne deziros trarigardi nun kelkajn instituciojn 
en nia urbo, nome la filantropiajn kaj aliajn? 

ĤLEsrakov. — Kaj kio tie estas? 

UnRBEsrno. — Nu, simple, rigardu, kia ĉe ni estas la irado de la 
aferoj... kia ordo.... 


HĤrEsTAKov. — Kun granda plezuro, mi estas preta. (Bobĉinskij 
enmetas la kapon tra la pordo.) s 
URBESTRO. — Ankaŭ, se estas via deziro, de tie en la distriktan 


lernejon, rigardi la ordon, en kiu ĉe ni estas instruataj la sciencoj. 

ĤLESTAKOV. — Mi konsentas, mi konsentas. 

URBESTRO. — Poste, se vi deziras, vi vizitos la punlaborejon kaj 
la urbajn malliberejojn — vi rigardos, kiel ĉe ni oni tenas la krim- 
ulojn. 

ĤLESTAKOV. — Sed por kio do la malliberejojn? Jam pli bone ni 
rigardos la instituciojn filantropiajn. 

URBESTRO. — Kiel vi deziras. Kiel vi intencas, ĉu en via kaleŝo 
aŭ kune kun mi en droŝko? 

ĤLEsrAkov. — Nu, mi preferas veturi kun vi en droŝko. 

URBESTRO al Dobĉinskij. — Nu, Pjotr Ivanoviĉ, por vi nun ne 
estas loko. 

DOBĈINSKIJ. — Ne malhelpas. Mi iros simple. 

URBESTRO mallaŭte al Dobĉinskij. — Aŭdu : vi ekkuru, sed rapide, 
per ĉiuj fortoj, kaj forportu du skribetojn : unu — en la kaduk- 
ulejon, al Zemlanika, kaj la duan — al mia edzino. (Al Ĥlestakov.) 
Ĉu mi povas kuraĝi peli vian permeson skribi ĉe via alesto linieton 
al mia edzino, ke ŝi prepariĝu al akcepto de la estiminda gasto? 

ĤILEsrakov. — Sed por kio?... Cetere, tie ĉi estas inko, nur 
paperon... mi ne scias.... Eble sur tiu ĉi kalkulo? 

URBESTRO. — Mi tie ĉi skribos. (Li skribas kaj samtempe parolas 
al si mem.) Nu, ni rigardu, kiel iros la afero post la « friŝtiko » kaj 
post la botelo-ventrulo! Ni havas gubernian madejron : ĝi ne 
imponas per eksteraĵo, sed eĉ elefanton ĝi renversos. Mi volus nur 
ekscii, kio li estas, kaj en kia mezuro oni devas lin timi. (Fininte la 
skribadon, li donas la paperon al Dobĉinskij, kiu iras al la pordo, sed 
en tiu ĉi minuto la pordo debatiĝas kaj Bobĉinskij, kiu subaŭskultadis 
post ĝi, flugas kune kun ĝi sur la scenejon. Ĉiuj ekkrias. Bobĉinskij 
sin levas.) 

ĤLESTAKOV. — Ha, ĉu vi ne kontuziĝis ie? 

BOBĈINSKIJ. — Nenio, nenio, tute sen ia kontuzo, nur sur la 
nazo malgranda bataĵo! Mi kuros al Ĥristian Ivanoviĉ : li havas 
tian plastron, ĉio tuj pasos. 

URBESTRO farante riproĉan signon al Bobĉinskij, diras al Ĥles- 
takov, invitante lin iri. — Nenio grava, sinjoro. Mi petas vin humile, 
havu la bonecon! Kaj al via servanto mi diros, ke li transportu la 
valizon. (Al Osip.) Mia bona, vi transportu ĉion al mi, al la urbestro 
— ĉiu al vi montros. Mi petas humile! (Lasas antaŭeniri Ĥlestakovon 
kaj sekvas post li, sed, returniĝinte, diras riproĉe al Bobĉinskij.) Ha, 
bona vi estas! Vi ne povis trovi alian lokon por fali! Kaj etendiĝis, 
kiel la diablo scias kio. (Foriras; post li iras Bobĉinskij. La kurteno 
falas.) 

AKTO TRIA 


La ĉambro de la unua akto. 


SCENO I 


ANNA ANDREJEVNA, MARJA ANTONOVNA staras ĉe la fenestro 
en samaj pozicioj. 


ANNA ANDREJEVNA. — Nu, jen ni jam tutan horon atendas.... Kaj 
en ĉio vi estas kulpa kun via malsaĝa ornamiĝado : jam tute vest- 
ita, tamen ne! ŝi devas ankoraŭ fosadi.... Mi ne devus ŝin tute 
aŭskulti. Kia ĉagreno! Kvazaŭ intence neniu sin montras! Kvazaŭ 
ĉiuj formortis! 

MARJA ANTONOVNA. — Sed mi petas vin, panjo, post du minutoj 
ni ĉion ekscios. Baldaŭ jam Ovdotja devas veni. (Atente rigardas 
tra la fenestro kaj ekkrias.) Ha, panjo, panjo! iu iras, jen en la fino 
de la strato. 

ANNA ANDREJEVNA. — Kie iras? Vi ĉiam havas iajn fantaziojn. Nu 
jes, iu iras. Kiu do iras? De malgranda kresko... en frako.... Kiu 
do li estas? Ha? Tamen kia ĉagreno! Kiu do li povas esti? 

MARJA ANTONOVNA. — Ĝi estas Dobĉinskij, panjo! 

ANNA ANDREJEVNA. — Kia Dobĉinskij! Vi ĉiam subite imagas al vi 
ion.... Tute ne Dobĉinskij. (Svingas per la nazotuko.) He, vi, venu 
ĉi tien! pli rapide! 


MARJA ANTONOVNA. — Kredu al mi, panjo, ĝi estas Dobĉinskij. 

ANNA ANDREJEVNA. — Nu jen, intence, nur por disputi. Mi diras 
al vi, ke ne Dobĉinskij. 

MARJA ANTONOVNA. — Nu kio, nu kio, panjo? Vi vidas, ke Dob- 
ĉinskij. 


ANNA ANDREJEVNA. — Nu jes, Dobĉinskij, nun mi vidas — pro kio 

do vi disputas? (Krias tra la fenestro.) Pli rapide, pli rapide! Vi iras 
malrapide. Nu kio, kie ili estas? Ha? Sed parolu do de tie, tute 
egale. Kio? Tre severa? Ha? Kaj mia edzo? la edzo? (Zom forirante 
de la fenestro, kun ĉagreno.) Tiel malsaĝa : antaŭ ol li eniras en la 
ĉambron, li nenion rakontas. 


SCENO II. 
La SAMAJ kaj DOBĈINSKIJ. 


ANNA ANDREJEVNA. — Nu, diru, mi vin petas : nu, ĉu vi ne hontas? 
Vin solan mi fidis, kiel honestan homon : ĉiuj subite elkuris, kaj 
vi ankaŭ kuris post ili! kaj jen mi de neniu ĝis nun povas ricevi ian 
klarigon! ĉu vi ne honlas? Mi baptis ĉe vi vian Johaĉjon kaj Elinj- 
on, kaj vi — Jen kiel vi agas kun mi. 

DOBĈINSKIJ. — Per Dio, mia baptanino, mi tiel kuris, por esprimi 
al vi mian respekton, ke mi ne povas retrovi la spiron. Mian res- 
pekton al vi, Marja Antonovna! 

MARJA ANTONOVNA. — Bonan tagon, Pjotr Ivanoviĉ! 

ANNA ANDREJEVNA. — Nu, kio? Nu, rakontu : kio kaj kiel tie 
estas? 

DOBĈINSKIJ. — Anton Antonoviĉ alsendis al vi skribeton. 

ANNA ANDREJEVNA. — Nu, sed kiu li estas? generalo? 

DOBĈINSKIJ. — Ne, ne generalo, sed ne malpli valoras ol generalo ; 
tia klereco kaj gravaj manieroj. 

ANNA ANDREJEVNA. — Ha, sekve li estas tiu sama, pri kiu oni 
skribis al mia edzo? 

DOBĈINSKIJ. — Tute tiu sama. Mi la unua ĝin malkovris kune kun 
Pjotr Ivanoviĉ. 

ANNA ANDREJEVNA. — Nu rakontu : kio kaj kiel? 

DOBĈINSKIJ, — Jes, dank al Dio, ĉio estas en bona ordo. Komence 
li akceptis Antonon Antonoviĉon iom severe, jes; li koleris, li 

diris, ke en la hotelo ĉio estas malbona, ke li al li ne veturos, ke li 
ne volas sidi por li en malliberejo; sed poste, kiam li eksciis la 
senkulpecon de Anton Antonoviĉ kaj kiam li iom pli detale parolis 
kun li, li tuj ŝanĝis siajn pensojn, kaj, dank'al Dio, ĉio ekiris bone. 
Ilinun veturas trarigardi la filantropiajn instituciojn.... Kaj antaŭe, 
mi konfesas, Anton Antonoviĉ jam pensis, ĉu ne estis ia sekreta 
denunco; mi ankaŭ iom falis en timon. 

ANNA ANDREJEVNA. — Sed.vi kial bezonas timi? vi ja ne servas. 

DOBĈINSKIJ. — Sed ial tiel, vi scias, kiam grandsinjoro parolas, 
oni sentas timon. 

ANNA ANDREJEVNA. — Nu kio do.... Ĝi tamen ĉio estas sensencaĵo. 


Rakontu : kia li estas? Ĉu li estas maljuna aŭ juna? 
DoBĉINskiJ. — Juna, juna homo, de ĉirkaŭ dudek-tri jaroj ; kaj 


li parolas tute kiel maljunulo. « Bone, — li diras, — mi veturos 
tien, mi veturos ankaŭ tien.... » (Svingas per la manoj.) Tiel bela ĝi 
ĉio estas. « Mi, — li diras, — amas iom skribi, ankaŭ iom legi; sed 
malhelpas, ke en la ĉambro, — li diras, — estas iom mallume. » 

ANNA ANDREJEVNA. — Kaj lia eksteraĵo kia estas? Ĉu li estas 
blondulo aŭ brunulo? 

DOBĈINskiy. — Ne, pli kaŝtanhara, kaj la okuloj estas tiel vivaj 
kiel bestetoj, tiel ke ili eĉ tute vin konfuzas. 

ANNA ANDREJEVNA. — Kion li tie skribas al mi sur la papereto ? 
(Legas.) « Mi rapidas vin sciigi, mia koro, ke mia stato estis tre 
malĝoja; tamen fidante la kompatemecon de Dio,... por du salitaj 
kukumoj aparte kaj duonporcio da kaviaro unu rublo dudek-kvin 
kopekoj....» (Haltas.) Mi nenion komprenas : kian rilaton havas lie 
ĉi la salitaj kukumoj kaj la kaviaro? 

- DOBĈINSKIJ. — Ha, vidu, Anton Antonoviĉ skribis sur uzila 
papero, por ne perdi tempon : tie estas skribita ia kalkulo. 

ANNA ANDREJEVNA. — Ha, jes, efektive. (Legas plu.) « Tamen fidante 
la kompatemecon de Dio, ŝajnas, ke ĉio havos bonan finon. Pret- 
igu rapide ĉambron por la grava gasto, tiun, kiu estas tapetita per 

flavaj paperetoj; aldoni al la tagmanĝo vi ne bezonas, ĉar ni manĝ- 
etos en la kadukulejo, ĉe Artemij Filippoviĉ, — nur da vino metu pli 
multe; diru al la komercisto Abdulin, ke li alsendu vinon la plej 
bonan, alie mi renversos lian tutan kelon. Kisante, koro mia, vian 
maneton, mi restas via Anton Skvoznik-Dmuĥanovskij.... » Ha, mia 
Dio! Oni tamen devas tion ĉi fari pli rapide! He, kiu tie estas? 
Miŝka! 

Dobĉixsxij, kuras kaj krias tra la pordo. — Miŝka! Miŝka! Miŝka! 
(Miŝka eniras.) 

ANNA ANDREJEVNA. —- Aŭdu : kuru al la komercisto Abdulin... 
atendu, mi donos al vi skribeton. (Sidiĝas al la tablo, skribas noton 
kaj dume parolas.) Tiun ĉi skribon vi fordonu al la veturigisto Sidor, 
ke li kuru kun ĝi al la komercisto Abdulin kaj li alportu de tie 
vinon. Kaj vi mem iru, tuj ordigu bone tiun ĉambron por la gasto. 
Tien metu liton, lavujon kaj tiel plu. 

DoBĉINskiy. — Nu, Anna Andrejevna, mi kuros nun pli rapide 
rigardi, kiel ili tie faras trarigardon. 

ANNA ANDREJEVNA. — Iru, iru! mi vin ne tenas. 


SCENO NI. 
ANNA ANDREJEVNA kaj MARJA ANTONOVNA. 


ANNA ANDREJEVNA. — Nu, Manjo, ni devas nun okupi nin per la 
tualeto. Li estas ĉefurba subjekto. Dio gardu, ke li ion ne moku. 
Por vi estas plej konvene surmeti vian bluan veston kun la mal- 
grandaj falbaloj. 

MARJA ANTONOVNA. — Fi, panjo, la blua! Ĝi tute al mi ne plaĉas; 
kaj fraŭlino Ljapkin-Tjapkin portas bluan, kaj la filino de Zemla- 
nika ankaŭ portas bluan. Ne, pli bone mi metos la florkoloran. 

ANXA ANDREJEVNA. — La florkoloran!... Estas certe, ke vi diras 
nur por fari spile. Ĝi estos por vi multe pli bona, ĉar mi volas sur- 
meti la pajlokoloran; mi tre amas la pajlokoloran. 

MARJA ANTONOVNA. — Ha, panjo, por vi pajlokolora ne estas alkon- 
vena! 


ANNA ANDREJEVNA. — Por mi pajlokolora ne estas alkonvena? 

MARJA ANTONOVNA. — Ne estas; mi vetas, kion vi volas, ke ne 
estas : por tio estas necese, ke la okuloj estu tute mallumaj. 

ANNA ANDREJEVNA. — Jen bone! kaj ĉu miaj okuloj ne estas mal- 


lumaj? plej mallumaj ili estas. Kian sensencaĵon ŝi parolas! Kiel 
do ili estas ne mallumaj, se mi sortodivenas por mi ĉiam per trefa 
damo? 

MARJA ANTONOVNA. — Ha, panjo, vi estas pli ĝuste kera damo. 

ANNA ANDREJEVNA. — Absurdo, plena absurdo! Mi neniam estis 
kera damo. (Rapide foriras kune kun Marja Antonovna kaj parolas post 
la scenejo.) Kion ŝi subite imagas! kera damo! Dio scias, kio! (Post 
ilia foriro malfermiĝas la pordo kaj Miŝka enĵetas tra ĝi balaaĵon. El 
alia pordo eniras Osip kun valizo sur la kapo.) 


ScENOo IV. 


MIŜKA kaj OSIP. 


Osip. — Kien mi devas porti? 

MIŜKA. — Ĉi tien, onkleto, ĉi tien. 

Osip. — Atendu, lasu min antaŭe iom ripozi. Ho ve, malfacila 
vivo! Kiam la ventro estas malplena, tiam ĉia portaĵo ŝajnas peza. 

Miŝka. — Kio, onkleto, diru : ĉu la generalo baldaŭ venos? 

Osip. — Kia generalo? 

Miŝka. — Nu, via sinjoro. 

Osie. — La sinjoro? sed kia generalo li estas? 

Miŝka. — Ĉu ne generalo? 

Osip. — Generalo, sed de la alia flanko. 

Miŝka. — Kio do? ĉu ĝi estas pli aŭ malpli ol efektiva generalo? 


Osip. — Pli. 

Miŝka. — Ha, vidu! ne senkaŭze oni faris ĉe ni tian tumulton. 
Osir. — Aŭdu, mia kara : mi vidas, ke vi estas lerta knabo, — 


preligu do tie ion por manĝi! 

Miŝka. -— Por vi, onkleto, ankoraŭ nenio estas prela. Simplan 
manĝon vi ja ne manĝos, sed jen kiam via sinjoro sidiĝos al la 
tablo, tiam oni ankaŭ por vi donos tiun saman manĝon. 

Osip. — Nu, kaj de simplaj manĝoj kion vi havas? 


Miŝka. — Brasikaĵon, kaĉon kaj kukojn. 
Osip. — Donu ilin, la brasikaĵon, kaĉon kaj kukojn! Ne mal- 


helpas, ni ĉion manĝos. Nu, ni portu la valizon! Diru, ĉu tie alia 
eliro ekzistas? 

Miŝka. — Ekzistas. (Ambaŭ portas la valizon en la flankan 
ĉambron.) 


ScENO V. 


Policanoj malfermas la ambaŭ duonojn de la pordo. Eniras ĤLESTAKOV; 
post li la URBESTRO, poste la KURATORO DE KADUKULEJOJ, INSPEK- 
TORO DE LERNEJOJ, DOBĈINSKIJ, kaj BOBĈINSKIJ, kun plastro sur la 
nazo. La urbestro montras al la policanoj papereton sur la planko; ili 
kuras kaj levas ĝin, rapideme puŝante unu alian. 


ĤESTAKov. — Bonaj institucioj. Al mi plaĉas, ke ĉe vi oni montr- 
as al la traveturantoj ĉion en la urbo. En aliaj urboj oni nenion 
al mi montris. 

URbEsrRo. — En aliaj urboj, mi kuraĝas raporti al vi, la urb- 
estroj kaj oficistoj zorgas pli pri sia propra utilo, por tiel diri ; kaj ĉi 
tie, ni povas diri, ne ekzistas alia celado krom tio, ke per bonordo 
kaj zorgemeco ni meritu la atenton de la supra estraro. 

ĤLESTAKOV. — La matenmanĝo estis tre bona; mi manĝis satege. 
Ĉu ĉiulage vi havas tian matenmanĝon? 

URBESTRO. — Intence por tia agrabla gasto. 

ĤLEsTAKov. — Mi amas bone manĝi. Oni ja por tio vivas, ke oni 

deŝiru por si la florojn de la plezuro. Kia estis la nomo de tiu fiŝo? 

ARTEMIJ Filippoviĉ, alkurante. — Laberdano, sinjoro. 

ĤLESTAKOV. — Tre bongusta. Kie do ni matenmanĝis? Ŝajnas al 
mi, ke en la malsanulejo? 

ARTEMIJ FILIPPOVIĈ. — Tute vere, en la kadukulejo. 

ĤrEsrAkov. — Mi memoras, mi memoras, tie staris litoj. Kaj la 
malsanuloj saniĝis? Ŝajnas al mi, ke estas tie ne multe da ili. ' 

ARTEMIJ Firippoviĉ. — Restas ĉirkaŭ dek personoj, ne pli; la 
ceteraj ĉiuj saniĝis. Estas jam tiel aranĝite, tia ordo. De tiu 
tempo, kiam mi fariĝis estro, — ĝi eble ŝajnos al vi eĉ nekredebla, 
— ĉiuj saniĝas kiel muŝoj. Apenaŭ la malsanulo eniris en la mal- 
sanulejon, li estas jam sana; kaj ne tiom dank'al medikamentoj, 
kiom dank'al honesteco kaj ordo. 

UnsEsrao. — Kiel ajn kaprompaj estas, mi kuraĝas raporti, la 
devoj de urbestro! Tiom da diversaj klopodoj sole pri la pureco, 
riparado, rebonigado.... Per unu vorto, la plej saĝa homo estus en 
granda embaraso, — sed, dank'al Dio, ĉio iras en bona ordo. Alia 
urbestro, kompreneble, zorgus pri siaj profitoj; sed kredu al mi, 
eĉ kiam mi kuŝiĝas dormi, mi ĉiam pensas : Dio, mia Sinjoro, kiel 
aranĝi tiamaniere, ke la estraro vidu mian fervoron kaj estu kon- 
tenta?... Ĉu ĝi rekompencos aŭ ne, — tio ĉi kompreneble dependas 
de ĝia volo, sed mi almenaŭ estos trankvila en mia koro. Kiam en 
la urbo ĉio estas en ordo, la stratoj estas balaitaj, la arestitoj estas 
bone zorgataj, da ebriuloj estas malmulte... kion do mi pli bezonas? 
Per Dio, eĉ honorojn neniajn mi volas. Kompreneble, ili estas 
allogaj, sed en komparo kun virto ĉio estas polvo kaj vantaĵo. 

ARTEMIJ FILIPPOVIĈ, al simem. — Vidu la sentaŭgulon, kiel elok- 
vente li pentras! Donis ja al li Dio tian talenton! 

ĤLESTAKov. — Ĝi estas vera. Mi konfesas, mi mem amas iafoje 
filozofii : iafoje per prozo, kaj alian fojon eĉ verseloj elsaltas. 

BoBĉINsku, al Dobĉinskij. — Ĝuste, tute ĝuste, Pjotr Ivanoviĉ! 
Tiaj rimarkoj... oni vidas, ke li lernis diversajn sciencojn. 

ĤLESTAKOV. — Diru, mi petas, ĉu ne ekzistas ĉe vi iaj amuzoj, 
societoj, kie oni povus ekzemple iom ludi kartojn? 

URBESTRO, al si mem. — Ehe, mi scias, mia kara, kien vi celas! 
(Laŭte.) Dio nin gardu! Tie ĉi oni eĉ ne konas la nomon de tiaj 
societoj. Mi kartojn neniam prenis eĉ en la manojn ; mi eĉ ne scias, 
kiel oni ludas tiujn kartojn, Mi neniam povis rigardi ilin trankvil- 
anime, kaj se okazas al mi ekvidi ekzemple ian karoan reĝon aŭ ion 
similan, tiam atakas min tia abomeno, ke mi simple kraĉas, Unu 
fojon iel okazis, ke amuzante infanojn, mi faris dometojn el kartoj, 
— poste la tutan nokton mi sonĝis pri ili, la malbenitaj. Ni lasu 
ilin! Kiel estas eble tiel karan tempon perdi por ili? 


Luxa Long, al si mem. — Kaj de mi li, malnoblulo, elpoentis 
hieraŭ cent rublojn. 
URBESTRO. — Mi preferas uzi tiun tempon por utilo de la regno. 


ĤLESTAKov. — Nu, ne, vi tamen senkaŭze... Ĉio dependas de la 
flanko, de kiu oni rigardas la aferojn. Se vi ekzemple faras ĉeson 
liam, kiam oni devas fleksi de tri anguloj... nu, tiam, kompreneble.... 
Ne, ne diru; iafoje estas tre alloge iom ludi. 


Sceno VI. 


La SAMAJ, ANNA ANDREJEVNA kaj MARJA ANTONOVNA. 


URBESTRO. — Mi kuraĝas prezenti mian familion : mia edzino kaj 
mia filino. 
ĤLESTAKOV, salutante. — Kiel feliĉa mi estas, sinjorino, ke mi 


havas, por tiel diri, plezuron vidi vin. 

ANNA ANDREJEVNA. — Al ni estas ankoraŭ pli agrable vidi tian per- 
SONON. 

ĤLESTAKOV, afekte. — Kion vi diras sinjorino! Tute kontraŭe : al 
mi estas ankoraŭ pli agrable. 

ANNA ANDREJEVNA. — Ho, ne! vi afable tion ĉi diras pro kompli- 
mento. Mi petas humile, volu sidiĝi. | 

ĤLESTAKOV. — Apud vi stari jam estas feliĉo ; cetere, se vi tion ĉi 
nepre deziras, ni sidiĝos. Kiel mi estas feliĉa, ke mi fine sidas 
apud vi. e 

ANNA ANDREJEVNA. — Ho ne, sinjoro, mi neniel kuraĝas rilatigi al 
mi.... Mi pensas, post la ĉefurbo la vojaĝado aperis al vi tre mal- 
agrabla. 

ĤzESrAkov. — Ekstreme malagrabla. Kutimi vivi, comprenez- 
vous, en la mondo, kaj subite troviĝi en vojo : malpuraj hoteloj, 
mallumo de malklereco.... Mi konfesas, ke se ne fariĝus tia okazo, 
kiu min... (ĵetadas rigardojn al Anna Andrejevna kaj penas plaĉi al 
ŝi) tiel rekompencis por ĉio.... 

ANNA ANDREJEVNA. — Efektive, kiel malagrable devas esti 
al vi. 

ĤLESTAKOV. — Cetere, sinjorino, en tiu ĉi minuto estas al mi tre 
agrable. 

ANNA ANDREJEVNA. — Ne eble! Vi faras al mi multe da honoro. 
Mi tion ĉi ne meritas. 


HLESTAKOV. — Kial do vi ne meritas? Vi, sinjorino, meritas. 
ANNA ANDREJEVNA. — Mi loĝas en vilaĝo.... 
ĤLESTAKOV. — Jes, cetere vilaĝo havas ankaŭ siajn montetojn, 


riveretojn.... Nu, kompreneble, kiu komparos ĝin kun Peterburgo! 
Ha, Peterburgo! Kia vivo, kredu al mi! Vi eble pensas, ke mi tie 
nur transskribas paperojn? ne, la sekciestro estas amika al mi. Ofte 
li ekfrapas min sur la ŝultron : « Venu, mia kara, al mi tagmanĝi!» 
Mi nur por du minutoj eniras en la departementon, nur por diri : 
tio ĉi devas esti tiel, tio devas esti tiel, kaj tie jam estas oficisto por 
la skribado, tia rato, tuj komencas per sia plumo « tr... tr... » kaj 
skribas kaj skribas. Oni volis eĉ fari min kolegia asesoro, sed mi 
diris al mi, por kio mi tion ĉi bezonas? Kaj la pordisto kuras post 
mi sur la ŝtuparo kun broso : « Permesu, Ivan Aleksandroviĉ, — 
li diras, — mi al vi purigos la botojn. » (Al la urbestro.) Kial vi, sin- 
joroj, staras? Mi petas vin, sidiĝu! 

/ URBESTRO. — La rango estas tia, ke ni povas ankoraŭ 
stari. 
ARTEMIJ FILIPPOVIĈ. — Ni staros. 

Luxa Lukiĉ. — Ne faru al vi afable zorgojn! 
ĤLESTAKOV. — Sen ceremonioj, mi petas vin, sidiĝu. (La urbestro 
kaj ĉiuj sidiĝas.) Mi ne amas ceremoniojn. Kontraŭe, mi eĉ kon- 
stante penas tragliti nerimarkite. Sed mi neniel povas min kaŝi, 
neniel povas! Apenaŭ mi ien eliras, oni jam diras : « Jen iras Ivan 
Aleksandroviĉ! » Kaj unu fojon oni eĉ prenis min por ĉefa milit- 
estro : la soldatoj elsaltis el la soldatejo kaj donis al mi honoron 
per la pafiloj. Poste jam la oficiro, kiu estas mia bona konato, diris 
al mi : « Nu, mia kara, ni tute serioze prenis vin por ĉefa milit- 


Kune. 


estro. » ; 

ANNA ANDREJEVNA. — Kiel interese! 

ĤLESTAKOV. — Mi estas konata kun beletaj aktorinoj. Mi ja ankaŭ 
verkas diversajn vodeviletojn.... Literatorojn mi ofte vidas. Puŝkin 
estas mia bona amiko. Ofte mi diradis al li : « Nu kio, mia amiko 
Puŝkin? » — « Nenio, mia amiko, — li respondadis, — iel tiel ĉio 
iras.... » Granda originalulo li estas, 

ANNA ANDREJEVNA. — Sekve vi ankaŭ verkas? Kiel agrable kredeble 
estas al verkisto! Vi certe ankaŭ publikigas en la revuoj? 

ĤLESTAKOV. — Jes, mi ankaŭ en la revuoj publikigas. Ekzistas 
cetere multe da miaj verkoj : Z'dsiĝo de Figaro, Roberto-Diablo, 
Norma. Mi eĉ la nomojn jam ne memoras. Kaj ĉio okaze : mi ne 
volis verki, sed la teatra direkcio diras : « Ni petas vin, amiko, 
verku ion. » Kaj mi pensas al mi: e Bone, mi faros al vi la kom- 
plezon, mia kara. » Kaj tuj, ŝajnas al mi, ke en unu vespero, mi 
ĉion verkis, ĉiujn mirigis. Mi havas eksterordinaran facilecon de 
pensado. Ĉion, kio estis sub la nomo de barono Brambeus, Fregat 
Nadeĵda kaj Moskovskij Telegraf... ĉion tion ĉi mi verkis. 

ANNA ANDREJEVNA. — Kion mi aŭdas! Sekve barono Brambeus 
estas vi? 

ĤrEesrakov. — Kompreneble, al ili ĉiuj mi korektas la artikolojn. 
La eldonisto Smirdin donas al mi por tio ĉi kvardek mil rublojn. 

ANNA ANDREJEVNA. — Certe ankaŭ « Jurij Miloslavskij » estas via 
verko? 

ĤILESTrAKov. — Jes, ĝi estas mia verko. 

ANNA ANDREJEVNA. — Mi tuj divenis. 

MARJA ANTONOVNA. — Ha, panjo, tie estas skribite, ke ĝi estas la 
verko de sinjoro Zagoskin. 

ANNA ANDREJEVNA. — Nu, jen vi havas : mi sciis, ke ankaŭ tie Ĝi 
vi disputos. 

ĤLESTAKOV. — Ha, jes, estas vere : ĝi efektive estas de Zagoskin; 
sed ekzistas alia « Jurij Miloslavskij », tiu jam estas mia. 

ANNA ANDREJEVNA. — Nu, certe mi legis la vian, kiel bone skribita! 

ĤLESTAKOV. — Mi konfesas, mi ekzistas per literaturo. Mia domo 
estas la unua en Peterburgo. Tiel oni ĝin jam konas : domo de 
Ivan Aleksandroviĉ. (Turnas sin al ĉiuj.) Mi petas vin sinjoroj, se 
vi estos en Peterburgo, mi petas, mi petas al mi. Mi ja ankaŭ 
balojn donas. 

ANNA ANDREJEVNA. — Mi pensas, kun kia gusto kaj belegeco 
oni tie kredeble donas balojn! 

ĤLESTAKOV. — Nu, eĉ ne parolu. Sur la tablo ekzemple vi 
vidos akvomelonon, — ĝi kostas sepcent rublojn. La supo en la 
vazo rekte venis per ŝipo el Parizo; kiam oni levas la kovrilon, 
leviĝas vaporo, similan al kiu oni ne povas trovi en la naturo. Mi 
estas ĉiutage en baloj. Tie ni jam havas eĉ nian propran kartan 
kompanion : la ministro de la Aferoj Eksterlandaj, la franca amba- 
sadoro, la ambasadoroj angla kaj germana kaj mi. Kaj ni tiel 
laciĝas de la ludado, kiel vi ne povas prezenti al vi. Kiam mi 
suprenkuras per la ŝtuparo al mi en la kvaran elaĝon, mi diras nur 
al la kuiristino : « Prenu, Maŭrinjo, la superveston.... » Ha, kion mi 
babilas, — mi tute forgesis, ke mi loĝas en la beletaĝo. Mi havas 
unu ŝtuparon.... Kaj interese estas enrigardi en mian antaŭĉambron, 

kiam mi ankoraŭ ne vekiĝis : grafoj kaj princoj tie sin puŝas kaj 
zumas, kiel burdoj, oni nur aŭdas « ĵ...ĵ...ĵ.... » lafoje vi lie trovos 
ankaŭ ministron.... (La urbestro kaj la ceteraj kun timo leviĝas de 
siaj seĝoj.) Al mi oni eĉ en la leteroj skribas : ekscelenco. Unu fojon 
mi eĉ estis estro de departemento. Strange : la direktoro forveturis, 
— kien li forveturis, oni ne scias. Nu, kompreneble, oni komencis 
priparoladi : kion kaj kiel fari, kiu devas okupi la lokon? Multaj 
el la generaloj havis deziron kaj provis, sed kiam ili aliris pli 
proksime, — ne : tro malfacile. Laŭ la unua rigardo ĝi ŝajnas eĉ 
facila, sed kiam oni komencas — ho, la diablo ĝin prenu! Poste 
ili vidis, ke ili nenion povas fari, — nu, oni devas sin turni al mi. 
Kaj tuj en la momento en la stratoj ekkuris kurieroj, kurieroj, 
kurieroj.... Vi povas prezenti al vi, sole da kurieroj tridek-kvin 
miloj! Kia situacio, mi demandas? « Ivan Aleksandroviĉ, iru admi- 
nistri la departementon! » Mi konfesas, mi iom konfuziĝis, mi eliris 
en mia nokta robo; mi volis rifuzi, sed mi ekpensis, pri tio ĉi ekscios 
la regnestro, nu, kaj ankaŭ por mia listo de servado.... « Bone, mi 
diras, mi akceptas la oficon, mi akceptas, — mi diras, — mi kon- 
sentas, — mi diras, — mi akceptas, sed memoru, ke ĉe mi ĉio devas 
esti en plej severa maniero ! ĉe mi atentu bone! ĉe mi.... » Kaj efek- 
tive : ĉiufoje, kiam mi trairadis tra la departemento — tute kiel ter- 
tremo — ĉio tremas, kiel aŭtuna folio. (La urbestro kaj aliaj tremas 
de timo; Ĥlestakov flamiĝas pliforte.) Ho, mi ŝerci ne amas! Mi al ili 
ĉiuj instruis disciplinon. Min timas eĉ la regna konsilantaro mem. 
Kaj kion efektive? Mi estas tia! Mi al neniu donas indulgon... mi 
diras al ĉiuj.... Mi mem min konas, mem. Mi estas ĉie, ĉie. Ĉiun 
tagon mi veturas en la imperiestran palacon. Tuj morgaŭ oni donos 
al mi rangon de feldmarŝ... (ekglitas kaj estas ĵam falonta sur la 
plankon, sed la oficistoj kun respekto lin subtenas). 

URBESTRO, alirante kaj tremante per la tuta korpo, penas paroli. — 
Ha, eks... eks... eksce... 

ĤLESTAKOV, per rapida abrupta voĉo. — Kio estas? 

URBESTRO. — Ha, eks... eks... eksce... Via... 
ĤLESTAKOV. — Mi nenion komprenas, ĉio estas sensencaĵo. 
URBESrRo. — Eksce.., Via... Via... moŝto... princa moŝto, ĉu vi 


ne bonvolos ripozi?... Jen estas ĉambro kaj ĉio, kio estas necesa, 

ĤLEsrAkov. — Ripozi? Sensencaĵo! Bone, mi estas preta ripozi. 
Via matenmanĝo, sinjoroj, estas bona... mi estas kontenta. (Deklam- 
ante) Laberdano! Laberdano! (Li eniras en la flankan ĉambron, 
post li la urbestro.) 


Sceno VII. 


La SAMAJ, krom ĤLESTAKOV kaj la URBESTRO. 


BOBĈINSKIJ, al Dobĉinskij. — Jen tio ĉi, Pjotr Ivanoviĉ, estas homo! 
Jen kio estas homo! En mia tuta vivo mi neniam estis apude de tia 
grava persono, mi preskaŭ mortis de timo. Kiel vi pensas, Pjotr 
Ivanoviĉ, kiu li estas en la konsiderado de rango? 

DOBĈINSKIJ. — Mi pensas, ke li estas preskaŭ generalo. 

BOBĈINSKIJ. — Kaj mi pensas, ke generalo ne povas havi eĉ la 
plej malgrandan komparon kun li; kaj se li estas generalo, tiam li 
certe estas la plej granda, generalisimo. Vi aŭdis, kiel li dispremis 
la regnan konsilantaron? Ni iru, ni rakontu plej rapide al Ammos 
Fjodoroviĉ kaj al Korobkin. Adiaŭ, Anna Andrejevna ! 

DoBĉiNskis. — Adiaŭ, kara sinjorino! (Ambaŭ foriras.) 

ARTEMIJ FILIPPOVIĈ, al Luka Lukiĉ. — Estas vere terure; kaj kial 
— mi eĉ mem ne scias. Kaj ni eĉ ne estas en uniformoj. Nu, kio 
estos, se li, leviĝinte de la dormado, forkurigos raporton al 
Peterburgo? (Foriras en meditado kune kun la inspektoro de lernejoj.) 
Adiaŭ, sinjorino. 


= 

SCENO VIII. 
ANNA ANDREJEVNA kaj MARJA ANTONOVNA. 


ANNA ANDREJEVNA. — Ha, kiel agrabla! 

MARJA ANTONOVNA. — Ha, kia ĉarmulo ! 

ANNA ANDREJEVNA. — Sed kia delikata sintenado! Oni tuj povas 
vidi, ke li estas ĉefurba peco; la manieroj kaj ĉio estas tiaj.... Ha, 
kiel bone! Mi terure amas tiajn junajn homojn! Mi estas tute 
ravita. Tamen mi tre plaĉis al li : mi rimarkis — li ĉiam ĵetadis 
rigardon sur min. 


MARJA ANTONOVNA. — Ha, panjo, min li rigardadis ! 

ANNA ANDREJEVNA. — Mi petas vin, iru for kun via absurdaĵo! ĝi 
tie ĉi estas tute ne ĝustaloka. 

MARJA ANTONOVNA. — Ne, panjo, kredu al mi. 

ANNA ANDREJEVNA. — Nu, jen! Dio ŝin gardu, ke ŝi ne restu iam 


sen disputado! Ŝi ne povas, absolute ne povas! Kiel venus al li en 
la kapon rigardi vin? Kaj por kio li vin rigardus? 

MARJA ANTONOVNA. — Kredu al mi, panjo, li ĉiam rigardadis. 
Kaj kiam li komencis paroli pri literaturo, li min ekrigardis, kaj 
poste, kiam li rakontis, kiel li ludas kartojn kun la ambasadoroj, li 
ankaŭ tiam min ekrigardis. 

ANNA ANDREJEVNA. — Nu, povas esti, ke ian unu fojon, kaj eĉ 
tion nur simple, nur por ne ofendi vin. « Ha, —li diris al si, — mi 
faros al ŝi la plezuron, mi ankaŭ al ŝi ĵetos unu rigardon! » 


SCENO IX. 
La SAMAJ kaj la URBESTRO. 
URBESTRO, eniras tre mallaŭte per la pintoj de la piedoj. — $8... 
ANNA ANDREJEVNA. — Kio estas? 
URBESTRO. — Mi jam eĉ bedaŭras, ke mi lin drinkigis. Nu, kio 

estos, se almenaŭ unu duono de tio, kion li parolis, estas vero? 
(Enpensiĝas.) Kaj kiel eĉ ĝi povus esti nevero? Drinkinte homo ĉion 
elportas eksteren : kio en la koro, tio sur la lango. Kompreneble, 
li iom mensogetis; sed sen mensogeto ekzistas ja nenia parolado. 
Kun ministroj li ludas kaj en la imperiestran palacon li veturas.... 
Nu, efektive, ju pli mi meditas... la diablo scias, mi ne scias eĉ, 
kio fariĝas en mia kapo; estas al mi tute tiel, kvazaŭ aŭ mi staras 
sur ia alta turo, aŭ oni volas min pendigi. 

ANNA ANDREJEVNA. — Kaj mi sentis absolute nenian timon; mi 
simple vidis en li homon kleran, grandmondan, homon de pli alta 
tono, kaj pri liaj rangoj mi tute ne zorgas. 

URBESTRO. — Nu, vi ja estas... virinoj! Ĉio estas finita, tiu ĉi 
sola vorto sufiĉas. Por vi ĉio estas bagateloj! Subite vi elĵetas ian 
vorton nek al teksto nek al preteksto. Vin oni iom vergos, kaj ĉio 
finiĝos kaj la edzon oni tiel regalos, ke ne restos de li eĉ poste- 
signo. Vi, mia koro, tenis vin kun li tiel libere, kvazaŭ li estus ia 
Dobĉinskij. 

ANNA ANDREJEVNA. — Pri tio ĉi mi jam konsilas al vi ne maltran- 
kviliĝi. Ni ion scias... (ĵetas rigardojn al la filino). 

URBESTRO, sola. — Nu, kion oni povas kun vi paroli! Kia okazo efek- 
tive! Ĝis nun mi ne povas trankviliĝi de timo. (Malfermas la pordon 
kaj parolas tra la pordo.) Miŝka, voku la policanojn : Svistunov'on 
kaj Derĵimorda'n; ili estas tie ĉi ne malproksime ie post la pordego. 
(Post malgranda silento.) Mirinda fariĝis nun ĉio en la mondo : se ili 
almenaŭ havus gravan eksteraĵon! Sed ili estas malgrasaj, mal- 
dikaj, — kiel vi povas diveni, kio ili estas? Se li almenaŭ estas milit- 
ista, li tamen havas ian eksteraĵon; sed kiam li surmetos sur sin 
fraketon, — nu, tiam li estas simple kiel muŝo kun detranĉitaj flug- 
iloj. Kaj li ja longe tenis sin forteen la hotelo, ŝprucigis tiajn alego- 
riojn kaj kaŝitajn sencojn, ke ŝajnis, ke oni neniam divenos la 
veron. Kaj tamen jen li fine estas kaptila. Kaj li eĉ elbabilis pli ol 
oni bezonis. Oni tuj vidas, ke li estas homo juna. 

SCENO X. 


La SAMAJ kaj OSIP, 
ĉiuj kuras al li renkonte, farante signojn per la fingroj. 


ANNA ANDREJEVNA. — Venu ĉi tien, mia kara! 

URBESTRO. — Ŝ$1.. kio? kio? dormas? 

Osir, — Ankoraŭ ne, li iom sin eltiras. 

ANNA ANDREJEVNA. — Aŭskultu, kiel oni vin nomas? 

Osip. — Osip, sinjorino. 

URBESTRO, al la edzino kaj filino. — Sufiĉe, sufiĉe! (al Osip.) Nu, 
kiel, mia amiko, ĉu oni donis al vi bone manĝi? 

Osip. — Oni donis manĝi, mi dankas humile; bone manĝi. 

ANNA ANDREJEVNA. — Nu, kiel, diru al mi : al via sinjoro, mi 
pensas, veturas tro multe da grafoj kaj princoj? 

Osip, al si mem. — Kion diri? Se oni nun donis al mi bone manĝi, 
sekve poste oni ankoraŭ pli bone donos. (Laŭte.) Jes, venas ankaŭ 
grafoj. 

MARJA ANTONOVNA. — Karulo mia, Osip, kia belulo estas via sin- 
joro! 

ANNA ANDREJEVNA. — Kaj kiel, diru, Osip, mi vin petas, kiel li.... 

URBESTRO. — Sed ĉesu do, mi petas! Per tiaj senenhavaj paroloj 
vi nur malhelpas min. Nu, kiel, mia amiko? 


ANNA ANDREJEVNA. — Kaj kian rangon havas via sinjoro ? 
Osip. — Rangon, — kompreneble kian. 
URBESTRO. — Ha, mia Dio, vi ne ĉesas kun viaj malsaĝaj 


demandoj! vi ne lasas eĉ unu vorton paroli pri afero pli grava. Nu 
kiel, mia amiko, kia estas via sinjoro? severa? amas insulti aŭ ne? 


Osip. — Jes, li amas ordon. Li ne indulgas, se io estas ne en 
ordo. 
URBESTRO. — Kaj al mi tre plaĉas via vizaĝo. Amiko, vi certe 


estas bona homo. Nu, kiel.... 

ANNA ANDREJEVNA. — Aŭskultu, Osip, kaj kian uniformon via sin- 
joro tie portas?... 

URBESTRO. — Ĉesu do, mi petas, vi, klakistinoj! Tie ĉi estas afero 
grava ` afero pri homa vivo... (al Osip). Nu, mia amiko, efektive vi 
tre plaĉas al mi. En la vojo ne malhelpas, se oni trinkas superlluan 


glason da teo — estas nun iom malvarme, — prenu do kelke da 
rubloj por teo. 

Osip, prenante la monon. — Mi humile vin dankas, sinjoro! Dio 
donu al vi plenan sanecon! vi helpis malriĉan homon. 

URBESTRO. — Bone, bone, mi mem ankaŭ ĝojas. Kaj kiel, mia 
amiko.... 


“ANNA ANDREJEVNA. — Aŭskultu, Osip, kiaj okuloj plej multe 
plaĉas al via sinjoro? 

Marja ANTONOVNA. — Osip, mia karulo! kian malgrandan nazeton 
via sinjoro havas! 

URBESTRO. — Sed haltu, lasu min!.. (al Osip). Kaj kiel, mia 
amiko, diru, mi vin petas : kion via sinjoro pli atentas, t.e., kio al li 
pli plaĉas en vojaĝo? 

Osip. — Li amas, laŭ la cirkonstancoj, kiel venas la okazoj. Plej 
multe li amas, ke oni lin bone akceptu, ke la regalado estu bona. 

URBESTRO. — Bona? 

Osip. — Jes, bona. Jen ekzemple eĉ pri mi, kvankam mi estas 
simple lia servanto, li tamen ankaŭ rigardas, ke ankaŭ al mi estu 
bone. Per Dio! Ofte, kiam ni ie gastas, li demandas min : « Kiel, 
Osip, ĉu oni vin bone regalis? » — « Malbone, via moŝto!» — « Eh, 
— li diras, — tio ĉi, Osip, estas malbona mastro. Vi, — li diras, — 
memorigu min, kiam mi venos hejmen. » — « Ha, — mi diras al mi. 
(Svingas la manon.) — Dio lin pardonu! mi estas homo simpla. » 

URBESTRO. — Bone, bone, prave vi parolas. Antaŭe mi donis al vi 
por teo, nun prenu ankoraŭ, krom tio, por krakenoj. 

Osip. — Por kio vi estas tiel favora al mi? (Kaŝas la monon.) 
Almenaŭ mi jam trinkos pro via sano. 

ANNA ANDREJEVNA. — Venu, Osip, al mi, vi ankaŭ ricevos. 

MARJA ANTONOVNA. — Osip, mia karulo, kisu vian sinjoron! (LEI 
la najbara ĉambro oni aŭdas tuseton de Ĥlestakov.) 

URBESTRO. — $8! (stariĝante sur la pintoj de la piedoj; ĉiuj parol- 
as mallaŭte.) Dio vin gardu de bruado! Iru! sufiĉos al vi. 

ANNA ANDREJEVNA. — Ni iru, Manjo! mi diros al vi, kion mi 
rimarkis ĉe la gasto kaj pri kio nur ni ambaŭ povas paroli. 

URBESTRO. — Ho, ili jam tie parolos! Mi pensas : se oni nur volus 
iri kaj aŭdi, oni poste ŝtopus al si la orelojn. (Turnante sin al Osip.) 
Nu, mia amiko. ... 


Sceno XI. 
La SAMAJ, DERĴIMORDA kaj SVISTUNOV. 


URBESTRO. — Ŝ$! he, kiel la kurbakruraj ursoj frapas per ŝiaj 
botoj! Ili paŝas tiel brue, kvazaŭ iu deĵetadus kvardek pudojn de 
veturigilo! Kie la diablo vin pelas? 

DERĴIMORDA. — Mi estis laŭ ordono.... 

URBESTRO. — Séi (fermas al li la buŝon.) He, kiel la korniko 
ekkrakis! (Zmitas lin.) Mi estis laŭ ordono! Kriegas kvazaŭ el barelo! 
(Al Osip.) Nu, amiko, vi iru, pretigu tie por la sinjoro, kion oni 
bezonas. Ĉion, kio estas en la domo, postulu. (Osip foriras.) Kaj vi 
staru sur la perono kaj ne moviĝu de la loko! Kaj neniun flankan 
personon enlasu en la domon, precipe komercistojn! Se vi eĉ unu 
el ili enlasos, tiam.... Apenaŭ vi ekvidos, ke iras iu kun petoskribo, 
aŭ se eĉ sen petoskribo, sed similas tian homon, kiu volas prezenti 
petoskribon kontraŭ mi, — pugnu lin rekte en la kolon! Tiama- 
niere! Forte! (Montras per la piedo puŝadon.) Vi aŭdas? $8... 88... 
(Foriras per la pintoj de la piedoj. post la policanoj. La kurteno falas). 

AKTO KVARA 


La sama ĉambro en la domo de la urbestro 


SCENO I. 


Eniras singarde, preskaŭ sur la pintoj de la piedoj : AMMOS FJODOROVIĜ, 
ARTEMIJ FILIPPOVIĈ, POŜTESTRO, LUKA LUKIĜ, DOBĈINSKIJ kaj 
BOBĈINSKIJ, en plene paradaj uniformoj. La tuta sceno estas parolata 
per mallaŭtigata voĉo. 


Auuos FjopoRoviĉ starigas ĉiujn duonronde. — Pro Dio, sinjoroj, 
pli rapide faru rondon kaj observu pli da ordo! Ni ne devas mal- 
plaĉi al li : li veturas en la palacon, li komandas al la regna konsil- 
antaro! Aranĝu vin laŭ milita maniero! nepre laŭ milita maniero! 
Vi, Pjotr Ivanoviĉ, metu vin je tiu ĉi flanko, kaj vi, Pjotr Ivanoviĉ, 
stariĝu ĉi tie. (Ambaŭ Pjotr Ivanoviĉoj alkuras sur la pintoj de la 
piedoj.) 

ARTEMIJ Fro, — Kiel vi volas, Ammos Fjodoroviĉ, sed ni 
devus ion entrepreni. 

Auuwos Fjoponoviĉ. — Kaj kion nome? 

ARTEMIJ FILIPPOVIĈ. — Nu, oni scias, kion. 

Ammos Fjoponoviĉ. — Ŝovi en la manon? 


ARTEMIJ Frot, — Nu jes, ekzemple ŝovi en la manon. 
Ammos Fzoponoviĉ. — Estas danĝere, diablo ĝin prenu! Li faros 


krion : li ja estas regna homo. Sed eble en formo de donaco de 
la flanko de la nobelaro por ia monumento. 

PoŜTESTRO. — Aŭ diri ekzemple : « Jen per la poŝto alvenis mono, 
pri kiu oni ne scias, al kiu ĝi apartenas. » 

ARTEMIJ FiLrproviĉ. — Atentu, ke li per la poŝto ne forsendu 
vin ien malproksimen. Aŭskultu : ĉi tiuj aferoj ne tiamaniere 
estas farataj en bonorda regno. Kial ni tie ĉi estas kvazaŭ tuta 

eskadrono? Prezenti sin oni devas unuope, kaj sen atestantoj fari... 
nu, kion oni bezonas, — ke eĉ la oreloj ne aŭdu! Jen tiel oni 
faras en societo bonorda! Nu, jen vi, Ammos Fjodoroviĉ, komencu 
la unua. 

Ammos FJoDoROVIĜ. — Jam pli bone komencu vi! En via institu- 
cio la eminenta vizitanto manĝetis panon. 

ARTEMIJ FiLippoviĉ. — Pli bone estos, se tion faros Luka Lukiĉ, 
kiel kleriganto de la junularo. : 

LUKA LUKIĈ. — Mi ne povas, mi ne povas, sinjoroj! Mi konfesas, 
mi estas tiel edukita, ke kiam ekparolas kun mi persono, kiu havas 
rangon per unu grado pli altan, mia animo tuj forkuras kaj mia 
lango engluiĝas en koton. Ne, sinjoroj, liberigu min, mi petas, 
liberigu min! 

ARTEMIJ FiLrproviĉ. — Nu, Ammos Fjodoroviĉ, krom vi ni ne- 
niun havas. Ĉe vi kun ĉiu vorto kvazaŭ Cicerono deflugas de la 
lango. 

Aas Fjoponoviĉ. — Nu, nu! Cicerono! Vidu, kion ili elpensis! 
Se mi ian fojon entuziasmiĝas, parolante pri doma hundaro aŭ pri 
ĉashundo.... 

Ĉiuj, sin premas al li. — Ne, vi ne sole pri hundoj, vi ankaŭ pri 
la turo de Babelo bonege parolas.... Ne, Ammos Fjodoroviĉ, ne for- 
lasu nin, estu patro por ni!... Ne, Ammos Fjodoroviĉ! 

Ammos Fjoponoviĉ. — Lasu min trankvila, sinjoroj. (Oni aŭdas 
paŝadon kaj tusetadon en la ĉambro de Ĥlestakov. Ĉiuj konkure rapid- 
as al la pordo, sin puŝas kaj penas eliri; tiu aŭ alia ricevas ekpremon. 
Oni aŭdas mallaŭtajn ekkriojn :) 

Voĉo pe BOBĈINSKIJ. — Oj, Pjotr Ivanoviĉ, Pjotr Ivanoviĉ, vi 
piedpremis mian piedon. 

Voĉo DE ZEMLANIKA. — Lasu, sinjoroj, ke mi ne mortu sen pento- 
faro, — vi tute min kunepremis! 

(Oni aŭdas ankoraŭ kelkajn ekkriojn : aj! aj! Fine ĉiuj sin elpuŝas 
kaj la ĉambro restas malplena.) 

SCENO II. 
ĤLESTAKOV sola. 


ĤLESTAKOV sola, eliras kun postdormaj okuloj. — Ŝajnas al mi, ke 
mi diligente ronkis. Kie ili prenis tiajn matracojn kaj kusenegojn? 
Mi eĉ ekŝvitis. Ŝajnas al mi, ke ili hieraŭ ion subŝovis al mi ĉe la 
matenmanĝo, en la kapo ĝis nun io frapas. Mi vidas, ke tie ĉi oni 
povas agrable pasigi la tempon. Mi amas gastamecon, kaj mi kon- 
fesas, al mi pli plaĉas, ke oni estas kompleza por mi el la pura koro 
kaj ne pro intereso. Kaj la filino de la urbestro estas tute ne malbela, 
kaj ankaŭ la patrino estas tia, ke oni povus ankoraŭ.... Ne, mi ne 
scias, sed al mi efektive plaĉas tia vivo. 


ScENO III. 


ĤLESTAKOV kaj AMMOS FJODOROVIĈ. 


Ammos FjoDoRovIĉ enirante kaj haltante, al si mem. — Dio, mia 
Dio! elportu min feliĉe; miaj genuoj tute fleksiĝas. (Laŭte, streĉinte 
sin kaj subtenante la spadon per la mano.) Mi havas la honoron 
prezenti min : juĝisto de la ĉi tiea juĝejo, kolegia asesoro Ljapkin- 


Tjapkin. 
ĤLESTAKov. — Mi petas, sidiĝu. Vi do tie ĉi estas juĝisto? 
Auuos Fjoponoviĉ. — De la jaro 1816 mi estis elektita por tri 


jaroj laŭ la volo de la nobelaro kaj mi daŭrigadis mian oficon 
ĝis la nuna tempo. 

ĤLEsrakov. — Estas tamen profita afero esti juĝisto? 

Ammos FjopoRoviĉ. — Por tri trijaraj serioj mi estas rekomendita 
por la ordeno de Vladimiro de kvara grado pro aprobo de la estraro. 
(Al si mem.) Kaj la mono estas en la pugno, sed la pugno estas 
tuta en fajro. 

ĤLESTAKOV. — Ha, al mi plaĉas Vladimiro. Jen Anno de la tria 
grado jam ne tiel plaĉas al mi. 

Auwos FsopoRovIĉ, elŝovante iom post iom antaŭen la fermitan 
pugnon. Al si mem. — Mia Dio! mi ne scias, kie mi sidas! Kvazaŭ 
brulantaj karboj estas sub mi. 

ĤLESTAKOV. — Kion vi tie havas en la mano? 

Ammos Fjoponoviĉ, konfuziĝinte kaj faligante la banknotojn sur la 
plankon. — Nenion, sinjoro. 

ĤLESTAKOV. — Kiel nenion? Mi vidas, ke mono elfalis el via 
mano. 

Ammos FjoDOROVIĜ, tremante per la tuta korpo. — Tute ne, sinjoro! 
(Al si mem.) Ho, mia Dio! Jen mi jam estas transdonita al la juĝo! 
Oni jam alsendis veturileton, por kapti min! 

ĤLESTAKOV, levante la monon. — Jes, ĝi estas mono. 

Ammos FJoDORovIĉ, al si mem. — Nu, ĉio estas finita, — mi pereis. 

ĤLESTAKOV. — Ĉu vi scias ? donu ĝin al mi prunte. 

Ammos FJoDoROVIĈ, rapide. — Certe, certe... kun granda plezuro. ` 
(Al si mem.) Nu, pli kuraĝe, pli kuraĝe! Savu min, Sankta Dr 
patrino! 

ĤLESTAKOV. — Vidu, mi en la vojo tro multe elspezis : tio kaj 
alio.... Cetere, mi el la bieno tuj resendos al vi la monon. 

Ammos FjopoRoviĉ. — Ha, mi petas vin, kion vi diras! Jam sen tio 
ĝi estas tia honoro.... Kompreneble, per mia malforta povo, per 
diligenteco kaj fervoro rilate la estraron... mi penos meriti.... 
(Leviĝas de la seĝo, sin streĉas kaj tenas la manojn laŭlonge la kruroj.) 
Mi ne kuraĝas pli tedi vin per mia alestado. Ĉu vi ne donos ian 
ordonon? 

ĤrEsrAkov. — Kian ordonon? 

Awuos FjopoRoviĉ, — Mi volis diri, ĉu vi ne donos ian ordonon 
al la ĉi tiea distrikta juĝejo? 

ĤLESTAKov. — Por kio do? Mi ja nun ĝin tute ne bezonas; ne, 
nenion. Mi profunde vin dankas. 

Aas FJODOROVIĈ, salutante kaj forirante, al si mem. — Nu, la 
urbo estas nia! 

ĤrEsraxov, post la foriro de la ĵuĝisto. — La juĝisto estas bona 
homo! 


Sceno IV. 


ĤLESTAKOV kaj la POŜTESTRO, eniras streĉiĝinte, en uniformo, subten- 
ante la spadon. 


PoŜTESTRO. — Mi havas la honoron min prezenti : poŝtestro, kortega 
konsilanto pekin. 

ĤLESTAKOV. — Ha, mi vin petas ! Mi tre amas agrablan societon. 
Sidiĝu. Vi ja ĉiam tie ĉi loĝas? 

PoŜrEsTRO. — Tute vere. 

ĤLESTAKOV. — Al mi plaĉas la ĉi tiea urbeto. Kompreneble, ĝi ne 
estas tre multehoma — sed tio ĉi ne estas grava. Ĝi ja ne estas 
ĉefurbo. Ĉu ne vere, ĝi ja ne estas ĉefurbo? 

PoŜTESTRO. — Absolute vere. 

ĤvEsrakov. — Nur en la ĉefurbo ekzistas ja bon-tono kaj ne ` 
ekzistas provincaj anseroj. Kia estas via opinio, ĉu ne vere? 

PoŜTESTRO. — Tute vere. (Al si mem.) Li tamen tute ne estas fiera ; 
pri ĉio li demandas. 

ĤESrAkKov. — Kaj tamen ja konfesu, oni ja ankaŭ en malgranda 
urbeto povas pasigi la vivon feliĉe? 

PoŜTESTRO. — Tute vere. 

ĤLESTAKOV. — Laŭ mia opinio, kion oni bezonas? Ni bezonas 
nur, ke oni nin estimu, sincere amu, — ĉu ne vere? 

PoŜTESTRO. — Tute ĝuste. 

ĤLEsraxov. — Mi konfesas, mi ĝojas, ke vi havas tian saman 
opinion, kiel mi. Oni, kompreneble, nomos min stranga, sed mi 
havas tian karakleron. (Rigardante al li en la okulojn, diras al si 

mem.) Nu, mi provu peti de tiu ĉi poŝtestro pruntedonon. (Laŭte.) 
Kian strangan okazon mi havis : en la vojo mi elspezis mian tutan 
monon. Ĉu vi ne povas doni al mi prunte tricent rublojn? 


PoŜTESTRO. — Kial do ne? Mi rigardos ĝin kiel la plej grandan 
feliĉon. Jen, mi petas. El la tuta koro mi estas preta servi al vi. 
ĤLEsrAkov. — Mi vin tre dankas. Kaj mi, mi konfesas, terure 


ne amas rifuzi al mi ion en la vojaĝo; kaj eĉ por kio tion fari? Ĉu 
ne vere? 

PoŜTESTRO. — Tute ĝuste. (Leviĝas, streĉiĝas kaj subtenas la 
spadon.) Mi ne kuraĝas plu tedi per mia alestado.... Ĉu vi ne faros 
ian rimarkigon pri la aferoj de la poŝta administrado? 

ĤLESTAKOV. — Ne, nenion. 

(La poŝtestro salutas kaj foriras.) 

ĤLESTAKOV, ekfumante cigaredon. — La poŝtestro, ŝajnas al mi, 
estas ankaŭ tre bona homo; almenaŭ komplezema li estas. Mi 
amas tiajn homojn. 


SCENO V. 


ĤLESTAKOV kaj LUKA LUKIĈ, kiu estas preskaŭ enpuŝata tra la pordo. 
Post li oni aŭdas voĉon preskaŭ laŭte: « Kion vi timas? » 


LuKA LUxKIĉ, streĉiĝante kun tremo kaj subtenante la spadon. — Mi 
havas la honoron min prezenti : inspektoro de lernejoj, titola kon- 
silanto Ĥlopov. 

ĤLESTAKOV. — Ha, mi petas! Sidiĝu, sidiĝu! Ĉu vi ne deziras 
cigaredon? (Donas al li cigaredon.) 

Luka Lukiĉ, alsi mem, ŝanceliĝante. — Jen vi havas! Tion ĉi mi 
jam tute ne atendis. Ĉu preni aŭ ne preni? 

ĤLESTAKov. — Prenu, prenu; ĝi estas bona cigaredo. Kompren- 
eble, ne tia kiel en Peterburgo. Tie, mia sinjoro, mi fumadis 
cigaredojn po dudek-kvin rubloj por cento — oni poste simple 

kisas al si la manon, kiam oni ĝin elfumis. Jen estas fajro, 
ekfumu. (Donas al li kandelon.) - 

LUKA LUKIĈ, provas ekfumi kaj tute tremas. 

ĤLESTAKOV. — Sed ne de tiu ĉi fino! 

Luka Lukiĉ, de timo elfaligas la cigaredon, ekkraĉas kaj, svinginte 


per la mano, diras al si mem. — La diablo ĉion prenu! pereigis la 
malbenita timemeco! 
ĤLEsTAKov. — Mi vidas, vi ne estas amanto de cigaredoj. Kaj 


mi konfesas, ili estas mia malforta flanko. Jen ankaŭ rilate la 
virinan sekson, mi neniel povas esti indiferenta. Kiel vi? Kiaj pli 
plaĉas al vi — brunulinoj aŭ blondulinoj? 

Luxa Lukiĉ, estas en plena embaraso, kion li devas respondi. 

ĤLEsrakov. — Ne, diru malkaŝe : brunulinoj aŭ blondulinoj? 

LUKA Lukiĉ. — Mi ne kuraĝas scii. 

ĤLEStAKov. — Ne, ne, ne elturnu vin! Mi volas nepre ekscii 
vian guston. 

Luka Lukiĉ. Mi kuraĝas raporti... (Al si mem.) Nu, mi mem ne 
scias, kion mi parolas. 

ĤLESTAKOV. — Ha, ha! Vi ne volas diri. Certe jam ia brunulino 
enbatis al vi najleton. Konfesu, ŝi enbatis? 

LUKA Lukiĉ, silentas. 

ĤLESTAKOV. — Ha, ha? Vi ruĝiĝis! Vi vidas, vi vidas! Kial do vi 
ne parolas? 

LUKA LUKIĈ. — Mi timiĝis, Via moŝ... ekscel... prin.... (Al st mem.) 
Vendis min la malbenita lango, vendis! 

ĤLESTAKOV. — Vi timiĝis ? En miaj okuloj efektive estas io, kio 
inspiras senkuraĝecon. Almenaŭ mi scias, ke neniu virino povas 
ilin elteni, ĉu ne vere? 

LUKA Lukiĉ. — Tute vere. 

ĤLESTAKOV. — Jen stranga okazo min trafis : en la vojo mi 
elspezis mian tutan monon. Ĉu vi ne povas doni al mi prunte 
tricent rublojn? e 

Luxa Luxiĉ, kaptante sian poŝon, al si mem. — Nun estos bela 
afero, se mi ne havas! Estas, estas! (ZUprenas kaj donas tremante 
la banknotojn.) 

ĤLESTAKOV. — Mi dankas vin humile. 

Luxa LUKIĈ, streĉiĝante kaj subtenante la spadon. — Mi ne kuraĝas 
plu tedi per mia alestado. 

ĤLESTAKOV. — Adiaŭ. 

Luxa Long, elkuras rapide kaj diras al si mem. — Nu, dank'al 
Dio! Eble li ne enrigardos en la klasojn. 


Sceno VI. 


ĤLESTAKOV kaj ARTEMIJ FILIPPOVIĈ streĉiĝinte kaj subtenante la 
spadon. 


ARTEMIJ Froë, — Mi havas la honoron min prezenti : kura- 
toro de kadukulejoj, kortega konsilanto Zemlanika. 

ĤLEsrAkov. — Bonan tagon, mi petas vin, volu sidiĝi. 

ARTEMIJ FILIPPOVIĈ. — Mi havis la honoron akompani vin kaj 
akcepti vin persone en la kadukulejoj konfiditaj al mia admi- 
nistrado. 

ĤLESTAKOV. — Ha, jes! mi memoras. Vi tre bone nin regalis per 
matenmanĝo. i 

ARTEMIJ FILIPPOVIĈ. — Mi ĉiam estas preta fervori en servado al 
la patrujo. 

ĤLESTAKOV. — Mi konfesas, ke ĝi estas mia malforta flanko, — mi 
amas bonan kuirejon. Diru, mi petas, ŝajnas al mi, kvazaŭ hieraŭ 
vi estis de iom pli malalta kresko, ĉu ne vere? 

ARTEMIJ FILIPPOVIĈ. — Tre povas esti. (Post kelka silento.) Mi 
povas diri, ke mi nenion domaĝas kaj mi fervore plenumas mian 
servadon. (Alŝovas sin pli proksime kun sia seĝo kaj parolas mallaŭte.) 
Jen la ĉi tiea poŝtestro absolute nenion faras; ĉiuj aferoj estas en 

granda malordo : la sendaĵoj estas retenataj... volu mem intence 
esplori. Ankaŭ la juĝisto, kiu ĵus estis antaŭ mia veno, okupas sin 
nur per ĉasado de leporoj, en la oficejoj li tenas hundojn, kaj lia 
konduto, se mi devas konfesi antaŭ vi, — kompreneble, pro la utilo 
de la patrujo, mi devas tion ĉi fari, kvankam li estas mia parenco 
kaj amiko, — lia konduto estas la plej kondamninda. Ekzistas tie ĉi 
unu bienhavanto Dobĉinskij, kiun plaĉis al vi vidi; kaj apenaŭ 
tiu ĉi Dobĉinskij ien eliras el la domo, la juĝisto jam tie sidas ĉe 
lia edzino, mi povas ĵuri... kaj intence rigardu la infanojn : neniu 
el ili similas Dobĉinskij'n, sed ĉiuj, eĉ la malgranda knabineto, 
estas veraj portretoj de la juĝisto. 


ĤrESrAKOv. — Kion mi aŭdas! kaj mi neniel pensus, ke tiel 
estas. 
ARTEMIJ FILIPPOVIĈ. — Jen ankaŭ la inspektoro de la ĉi tiea 


lernejo.... Mi ne scias, kiel la estraro povis konfidi al li tian oficon : 
li estas pli malbona ol jakobeno, kaj li inspiras al la junularo tiajn 
malbontendencajn regulojn, ke estas eĉ malfacile tion ĉi esprimi. 
Ĉu vi ne ordonos, mi ĉion tion ĉi raportos pli bone sur papero? 

ĤLESTAKOV. — Bone, vi povas raporti eĉ sur papero. Al mi estos 
tre agrable. Mi iom amas en enua tempo tralegi ion amuzan.... 
Kiel estas via nomo? Mi ĉiam forgesas. 

ARTEMIJ FILIPPOVIĈ. — Zemlanika. 

ĤLESTAKOV. — Ha jes! Zemlanika. Kaj kiel, diru, mi petas, ĉu vi 
havas infanetojn? 

ARTEMIJ Filippoviĉ. — Sendube! kvin; du estas jam grandaĝaj. 


HLESTAKOV. — Ha, grandaĝaj! Kaj kiel ili... kiel ili tion?... 
ARTEMIJ FILIPPOVIĈ. — Tio estas, ĉu ne plaĉas al vi demandi, 


kiel oni ilin nomas? 

ĤLESrAkov. — Jes, kiel oni ilin nomas? 

ARTEMIJ FILIPppoviĉ. — Nikolao, Ivano, Elizabeto, Mario kaj 
Perpetuo. 

ĤLESTAKOV. — Tre bone. 

ARTEMIJ Fitrppoviĉ. — Mi ne kuraĝas tedi per mia alestado, for- 
preni tempon, destinitan por sanktaj devoj.... (Salutas kaj intencas 
foriri.) 

ĤLESTAKOV, akompanante. — Ne, nenion malhelpas. Ĝi ĉio estas 
tre ridinda, kion vi parolis. Mi petas vin, ankaŭ en alia tempo.... 
Mi tion ĉi tre amas. (Reiras, kaj malferminte la pordon, krias al la 
foririnto.) He, vi! kiel oni vin... mi ĉiam forgesas, kiel estas via 
nomo kaj patronomo. 

ARTEMU FILIPPOVIĈ. — Artemij Filippoviĉ. 
` ĤrEsrakov. — Estu tiel bona, Artemij Filippoviĉ. Stranga okazo 
min trafis : en la vojo mi elspezis mian tulan monon. Ĉu vi ne 
havas iom da mono por pruntedoni al mi, ekzemple kvarcent 
rublojn? 

ARTEMIJ Fitippoviĉ. — Mi havas. 

ĤLESTAKov. — Ha, kiel bonokaze. Mi humile vin dankas. 


Sceno VII. 


ĤLESTAKOV, BOBĈINSKIJ kaj DOBĈINSKIJ. 


BOBĈINSKIJ. — Mi havas la honoron prezenti min : loĝanto de la ĉi 
tiea urbo, Pjotr, filo de Ivano, Bobĉinskij. 

DOBĈINSKIJ. — Bienhavanto Pjotr, filo de Ivano, Dobĉinskij. 

ĤLESrAKov. — Ha, sed mi vin jam vidis. Ŝajnas al mi, ke vi tiam 
falis? Nu, kiel fartas via nazo? 

BOBĈINSKIJ. — Dank' al Dio! Ne volu maltrankviliĝi : ĝi kovriĝis, 
tute kovriĝis. 


ĤLEsrakov. — Estas bone, ke ĝi kovriĝis. Mi ĝojas.... (Subite 
kaj abrupte.) Monon vi ne havas? 
DOBĈINSKIJ. — Monon? Kiel monon? 


ĤLESTAKOV. — Pruntedoni ekzemple mil rublojn. 

BoBĉINskiJ. — Tian sumon, per Dio, mi ne havas. Ĉu ne havas 
vi, Pjotr Ivanoviĉ? 
DOBĈINSKIJ. — Kun mi, mi ne havas, ĉar mia mono, se vi scias, 


estas deponita en la oficejo de la komuna prizorgado. 

ĤLESTAKOV. — Nu, se vi ne havas mil, mi petas cent rublojn. 

BOBĈINSKIJ, serĉante en la poŝoj. — Ĉu vi, Pjotr Ivanoviĉ, ne 
havas cent rublojn? Mi havas nur kvardek per banknotoj. 

DOBĈINSKU, rigardante en la paperujon. — Mi havas entu te nur 
dudek-kvin rublojn. 

BOBĈINSKIJ. — Sed vi serĉu pli bone, Pjotr Ivanoviĉ! Mi scias, 
vi havas tie en la poŝo de la dekstra flanko traŝiron, kaj la mono 
kredeble iel enfalis en la traŝiron. 

Dopĉisskij. — Ne, kredu al mi, ankaŭ en la traŝiro ne estas. 

ĤLESTAKOV. — Nu, tute egale. Mi ja nur simple tiel diris. Bone, 
estu sesdek-kvin rubloj.... Tute egale. (Li prenas la monon.) 


DOBĈINSKIJ. — Mi kuraĝas peti vin pri unu tre delikata cirkon- 
stanco. 

ĤLESTAKOV. — Pri kio? 

DOBĈINSKIJ. — Afero de tre delikata eco : mia plej maljuna filo, 


volu vidi, estas naskita de mi ankoraŭ antaŭ la edziĝo. 

ĤLESTAKOV. — Jes? 

DOBĈINSKIJ. — Tio estas, oni nur tiel diras, sed efektive mi naskis 
lin tute tiel kvazaŭ en edzeco, kaj ĉion tion mi poste dece for- 
tikigis per leĝa ligo de edzeco. Sekve, volu vidi, mi volas, ke li 
nun estu jam tute, tio estas mia leĝa filo, kaj ke li estu nomata tiel, 
kiel mi, Dobĉinskij. 

ĤLESTAKOV. — Bone, li estu nomata; mi konsentas. 

DoBĉissxuy — Mi eĉ ne maltrankviligus vin, sed estas domaĝe 
pro liaj kapabloj. La bubo estas tia... li donas grandajn esperojn : 
parkere li rakontas diversajn versaĵojn, kaj se li ie trovas tranĉil- 
eton, li tuj faras malgrandan droŝketon tiel arte, kiel artifikisto. 
Jen ankaŭ Pjotr Ivanoviĉ scias. 

BOBĈINSKIJ. — Jes, grandajn kapablojn li havas. 

ĤLEsrakov. — Bone, bone! Mi zorgos pri tio ĉi, mi parolos... mi 
esperas... ĉio ĉi lio estos farila, jes, jes.... (Turnante sin al Bobĉin- 
skij.) Ĉu vi ne havas ankaŭ ion por diri al mi? 

BOBĈINSKIJ. — Certe, mi havas tre humilegan peton. 

ĤLEsrakov. — Nome kion, pri kio? 

BoBĉiNskxiy. — Mi petas vin plej humile, kiam vi veturos Peter- 
burgon, diru tie al ĉiuj diversaj eminentuloj, senatanoj kaj admi- 
raloj, ke jen, via Ekscelenco, aŭ Princa Moŝto, en tiu kaj tiu urbo 
loĝas Pjotr Ivanoviĉ Bobĉinskij. Simple tiel diru : loĝas Pjotr 
Ivanoviĉ Bobĉinskij. 


ĤLESTAKOV. — Tre bone. 

BobĉiNskis. — Kaj se iel vi havos okazon al la regnestro, tiam 
vi ankaŭ al la regnestro diru, ke jen via Imperiestra Moŝto, en tiu 
kaj tiu urbo loĝas Pjotr Ivanoviĉ Bobĉinskij. ` 

ĤtEsrakov. — Tre bone. 

DopĉiNskis. — Pardonu, ke ni tiel tedis vin per nia alestado. 


BOBĈINSKIJ. — Pardonu, ke ni tiel tedis vin per nia alestado. 
ĤrEsrAkov. — Nenio grava, nenio grava! Al mi estas tre agrable. 
(Elakompanas ilin.) 


Sceno VIII. 
ĤLESTAKOV sola. 


ĤLESTAKOV sola. — Tie ĉi estas multe da oficistoj. Ŝajnas al mi 
tamen, ke ili min prenas por regna homo. Kredeble mi hieraŭ 
ekŝutis al ili iom da polvo en la okulojn. Kia malsaĝularo! Mi ek- 
skribos pri ĉio al Trjapiĉkin en Peterburgo : li skribadas artikol- 
etojn, — nu, li ilin bone prifrapu per la plumo. He, Osip, donu al 
mi paperon kaj inkon ! (Osip enrigardas tra la pordo kaj diras: «Tuj ».) 
Kaj certe, se iu trafos sur la denton de Trjapiĉkin, — tiam gardu 
vin ` pro sprita vorto li eĉ propran patron ne indulgus, kaj monon 

; 
li ankaŭ amas. Cetere, ĉi tiuj oficistoj estas bonaj homoj; ĝi estas 
de ilia flanko bona trajto, ke ili donis al mi prunte. Mi intence 
trarigardos, kiom da mono mi havas. Jen de la juĝisto tricent; 
jen de la poŝtestro tricent, sescent, sepcent, okcent... — kia malpura 
banknoto! — okcent, naŭcent.... Oho! transpaŝas milon.... Nu, venu 
nun, kapitano, mi volus vin trafi nun! ni rigardu, kiu kiun batos! 


` 


Sceno IX. 
ĤLESTAKOV kaj OSIP kun inko kaj papero. 


ĤrEsrakov. — Nu, kiel? vi vidas, malsaĝulo, kiel oni min regalas 
kaj akceptas? (Komencas skribi.) 


Osip, — Jes, dank’ al Dio. Sed vi scias, Ivan Aleksandroviĉ, 
kion mi diros al vi? 

ĤLESTAkov. — Kion do? 

Osip. — Forveturu de ĉi tie! Per Dio, estas jam tempo. 

ĤrEsraxov, skribas. — Jen sensencaĵo! Por kio? 

Osip. — lale. Lasu ilin ĉiujn al Dio! Vi amuziĝis tie ĉi du 


lagojn, — nu, estas sufiĉe. Por kio ligiĝi kun ili por longe? Kraĉu 
sur ilin: Oni ne povas antaŭvidi : eble iu alia alveturos.... Per Dio, 
Ivan Aleksandroviĉ! Kaj ĉevalojn ili tie ĉi havas tre bonajn, — ni 
tiel bonege ekruliĝus!... 


ĤLESTAKOV, skribas. — Ne, mi volas ankoraŭ iom loĝi ĉi tie, Ni 
lasu ĝis morgaŭ. 
Osip. — Kial morgaŭ! Per Dio, ni forveturu, Ivan Aleksan- 


droviĉ! Kvankam oni akceptas vin kun grandaj honoroj, tamen, 
vidu, estas pli bone forveturi plej baldaŭe; kredu al mi, oni ja 
prenis vin por iu alia.... Kaj ankaŭ la patro koleros, ke vi tiel longe 
reslis en la vojo. Kredu al mi, ni ja liel bonege ekruliĝus! Kaj 
ĉevalojn oni donus tie ĉi bonegajn. 

ĤLESTAKOV, skribas. — Nu, bone. Forportu nur antaŭe tiun ĉi 

leteron; se vi volas, prenu samtempe ankaŭ poŝtoveturan bileton. 
Sed por tio rigardu, ke la ĉevaloj estu bonaj! Al la veturigistoj 
diru, ke mi donados po rublo, ke ili ruliga min kiel kortegan 
kurieron kaj ili kantu kantojn! (Daŭrigas skribi.) Mi prezentas al 
mi, Trjapiĉkin mortos de ridado.... 

Osip. — Mi sendos, sinjoro, la leteron per ĉi tiea servanto, kaj 
mi mem pli bone enpakos viajn aĵojn, por ke tempo ne estu 
vane perdata. 

ĤILESTAxov, skribas. — Bone, alportu nur kandelon. 

Osip, eliras kaj parolas malantaŭ la scenejo. — He, aŭskultu, mia 
kara! Forportu la leteron al la poŝto kaj diru al la poŝtestro, ke li 
akceplu sen mono, kaj diru, ke oni tuj alvenigu al la sinjoro la 
plej bonan triĉevalan velurilon, kurieran; kaj la koston de vetur- 
ado, diru, la sinjoro ne pagas : la veturado, diru, estas regnokasa. 
Kaj ke ĉio fariĝu plej rapide, ĉar alie, diru, la sinjoro koleros. 
Atendu, ankoraŭ la letero ne estas preta. 

ĤEsrakov, daŭrigas skribi. — Estus interese scii, kie li nun 
loĝas — en la strato Poŝtoficeja aŭ en la Goroĥova? Li ja ankaŭ 
amas ofte ŝanĝi la loĝejojn kaj ne pagi. Mi adresos divenprove 
strato Poŝtoficeja. (Faldas la leteron kaj surskribas.) 

Osip alportas kandelon, Ĥlestakov sigelas. Oni aŭdas la voĉon de 
Derĵimorda : « — Kien vi vin ŝovas, barbulo? Oni diras al vi, ke estas 
ordonite neniun lasi! » 

ĤLESTAKOV donas al Osip la leteron. — Prenu, forportu. 

VoĉoJ DE KOMERCISTOJ. — Lasu nin, nia kara! Vi ne povas ne 
lasi : ni venis pro serioza afero. 

Voĉo ne DERĴIMORDA. — For, for! Li ne akceplas, li dormas. (La 
bruo pligrandiĝas.) 

ĤtEsrakov. — Kio tie estas, Osip? Rigardu, pro kio estas la bruo. 

Osip, rigardante lra la fenestro. — laj komercistoj volas eniri, 
sed la policano ilin ne lasas. Ili svingas per paperoj : kredeble ili 
vin volas vidi. 

ĤLESTAKOV, alirante al la fenestro. — Kion vi deziras, miaj karaj? 
VoĉoJ DE KOMERCISTOJ. — Al via afabla moŝto ni volas nin turni. 


Ordonu, reganto nia, akcepti petoskribon. 

ĤtEsrakov. — Enlasu ilin, enlasu! ili venu. Osip, diru al ili, ke 
ili venu. (Osip foriras.) 

ĤLESTAKOV, akceptas tra la fenestro petoskribojn, disvolvas unu el ili 
kaj legas. — « Al lia altamoŝta ekscelenca moŝta sinjoro financestro, 
de la komercisto Abdulin.... » Diablo scias, kion li skribis : eĉ ne 
ekzistas tia titolo! 


ScENO X. 


ŬLESTAKOV kaj KOMERCISTOJ, kun korbo da vino kaj kun konusoj da 


sukero. 
ĤEsrakov. — Kio estas al vi, miaj karaj? 
KoxERcISTOJ. — Kun plej humila peto ni venas al via afabla moŝto. 
ĤLEsrakov. -— Kaj kion vi deziras? 
KoxeEancisroj. — Ne pereigu nin, reganto nia! Maljusteco estas 
farata al ni tute sen ia kaŭzo. 
ĤLESTAKOV. — De kiu? 
UNU EL LA KOMERCISTOJ. — Nu, ĉio de la ĉi tiea urbestro. Tia 


urbestro, ho, reganto mia, neniam ankoraŭ ekzistis en la mondo. 
Tiajn ofendojn li faras, ke eĉ priskribi ne estas eble. Per senĉesa 
enloĝigado de soldatoj li tute nin eltarmentis, ni ne scias jam kiel 
nin savi. Ne laŭ decaj agoj li agas. Li ekkaptas per la barbo kaj 
diras : « Ha, vi, talaro! » Per Dio! Nu, se ni, por tiel diri, ne 
farus decan respekton al li, — sed ni ja ĉiam plenumas la ordon : 
kion oni devas doni por vesto al lia edzino kaj filino, — ni kontraŭ 
lio ne disputas. Sed ne, vidu, al li ĉio ĉi tio ne sufiĉas, — per 
Dio! Li venas en la magazenon, kaj kion li trovas, li ĉion prenas. 
Li ekvidas pecon da drapo, li tuj diras : « He, mia kara, tio ĉi 

estas bona drapo : forportu ĝin al mi. » Kaj ni vole-ne-vole 
portas, kaj la peco ja enhavas ĉirkaŭ kvindek arŝinoj. 

ĤLESTAKOV. — Ĉu vere? Ha, kia fripono li do estas! 

KOMERCISTOJ. — Per Dio! Tian urbestron neniu memoras, simple 
ni devas ĉion kaŝi en la magazeno, kiam ni lin ekvidas. Tio estas 
ne sole, por tiel diri, ian delikataĵon, sed eĉ ĉian abomenaĵon, li 
prenas : sekigitaj prunoj, kiuj jam de sep Jaroj kuŝas en la barelo, 
ĉe mi eĉ komizo ĝin ne volus manĝi, — kaj li la tutan manon tien 
enŝovas. Lia nomfesto eslas en la tago de la sankta Antono, kaj 
ŝajnas al ni, ni tiam portas jam al li en granda amaso ĉion, kion oni 
nur povas, nenio mankas al li; sed ne, donu al li ankoraŭ : li diras 
ke ankaŭ la tago de la sankta Onufrio estas lia nomfesto. Kion 
fari? Ankaŭ en la Onufria tago ni portas, 

ĤLESTAKOV. — Sed lio ĉi ja estas simple rabisto! 

KoxEncisroj. — Per Dio, vere. Kaj provu nur diri unu vorton de 
protesto, li tuj sendos al vi en vian domon tutan regimenton por 
enloĝigi. Kaj se vi nur per io lin kolerigis, li ordonas fermi la 
pordon : «Mi vin, — li diras, — ne submetos, — li diras, — al korpa 
puno aŭ al torturo : tion ĉi, — li diras, — la leĝo malpermesas, 
sed jen, mia kara, vi manĝos ĉe mi haringon! » 

ĤLESTAKOV. — Ha, kia malnoblulo! Sed por tio ĉi li devas ja esti 
sendita rekte Siberion. 

KoxERCISTOJ. — Nu, kien ajn via afabla moŝto lin forsendos — 
ĉio estos bona, nur, por tiel diri, pli malproksimen de ni. Ne 
rifuzu, nia patro, akcepti nian regalon de bondeziro : ni salutas 
vin per iom da sukero kaj per korbeto da vino. 

ĤILESrAkKov. — Ne, vi lion ĉi ne pensu; mi prenas absolute 
neniajn subaĉelojn. Jen ekzemple, se vi proponus al mi prunte tri 
centojn da rubloj, — nu, lio estus tute alia afero : preni prunte mi 
povas. 

KouExncisroj. — Kun plezuro, nia patro! (Ili elprenas monon.) Sed 
kio estas tricent! jam pli bone prenu kvincent, nur helpu. 

ĤrEsrAkov. — Bone : prunte — mi nenion diros, mi prenos. 

KOMERCISTOJ, transdonas al li sur arĝenta pleto la monon. — Nu, 
faru al ni la komplezon, prenu jam ankaŭ la pleteton. 

ĤrzEsrakov. — Bone, mi povas preni ankaŭ la pleton. 

KOMERCISTOJ, salutante. — Nu, volu preni jam kune ankaŭ iom da 
sukero, 

ĤLESTAKOV. — Ho, ne, subaĉetojn mi prenas neniajn.... 

Osip. — Via moŝto! kial vi ne prenas? Prenu! En la vojo ĉio 
taŭgos. Donu la konusojn kaj la korbeton. Donu ĉion, ĉio estos 
utila. Kio tie estas? ŝnureto? Donu ankaŭ la ŝnureton, — en la 
vojo ankaŭ ŝnureto estos utila; se la veturileto ie rompiĝos aŭ io 
simila, oni povos ligi. 

KoxEncisroj. — Faru do jam tian favoron, via grafa moŝto! Se 
jam vi, por tiel diri, ne helpos en nia pelo, tiam ni jam ne scias, 
kion fari : restos al ni nun pendigi nin. 


ĤLEsrAkov. — Nepre, nepre! Mi penos. (La komercistoj foriras.) 

Voĉo DE VIRINO. — Ne, vi ne havas la rajton ne allasi min ! Mi 
plendos kontraŭ vi al li mem. Vi ne puŝu tiel dolore! 

ĤLESrAkov. — Kiu tie estas? (Aliras al la fenestro.) Kion vi 
deziras, mia virino ? 

VoĉoJ DE DU VIRINOJ. — Vian favoron mi petas, patro mia. 
Ordonu aŭskulti min, reganto mia. 

ĤLESTAKOV, tra la fenestro. — Enlasu ŝin. 


SCENO XI. 
ĤLESTAKOV, SERURISTEDZINO kaj SUBOFICIREDZINO. 


SERURISTEDZINO, salutante ĝis la planko. — Favoron mi petas. 
SUBOFICIREDZINO. — Favoron mi petas... 

ĤLESTAKOV. — Sed kiaj virinoj vi estas? 

SUBOFICIREDZINO. — Suboficira edzino Ivanova. 

SERURISTEDZINO. — Seruristedzino, ĉi tiea urbanino, Fevronja 
Petrova Poŝljopkina, mia patro.... 

ĤrEsrakov.— Haltu, antaŭe unu parolu. Kion vi bezonas? 

SERURISTEDZINO. — Favoron vian mi petas, kontraŭ la urbestro mi 
alporlas mian plej humilan peton! Dio donu al li ĉian eblan 
malbonon! Nek liaj infanoj, nek li, fripono, nek liaj onkloj, nek 
liaj onklinoj havu en io ian profiton! 

ĤLESTAKov. — Kio estas? 

SERURISTEDZINO. — Li ja ordonis preni mian edzon en la soldat- 
aron, kvankam tute ne estis nia vico, — tia fripono! eĉ laŭ la leĝo 
ne estas permesite : li estas ja edzigita. 


HLESTAKOV, — Kiel do li povis tion ĉi fari? 
SERURISTEDZINO. — Li faris, fripono, li faris, — Dio lin batu en 


tiu mondo kaj en ĉi tiu! ke li, se li havas onklinon, ankaŭ al la 
onklino venu ĉia malbono, kaj se lia patro vivas, ankaŭ la patro, 
kanajlo, mortu kiel hundo aŭ sufokiĝu por ĉiam, fripono malbenita! 
Oni devis preni la filon de la tajloro, li ja estis ankaŭ drinkemulo, 
sed la gepatroj donis riĉan donacon, tiam li alkroĉiĝis al la filo de 
la komercistino Pantelejeva, sed Pantelejeva ankaŭ sendis al lia 
edzino tri pecojn da tolo, — tiam li turnis sin al mi. « Por kio, — 
li diras, — vi bezonas edzon? li jam ne taŭgas por vi. » Sed tion 
mi scias, ĉu li taŭgas aŭ ne taŭgas; ĝi estas mia afero, fripono 
malbenita! « Li estas, — li diras, — ŝtelisto; kvankam li nun ne 
ŝtelis, sed tute egale, — li diras, — li poste ŝtelos, oni lin ankaŭ 
sen tio en la venonta jaro prenos en la soldataron. » Sed mi, kiel 
mi povas esti sen edzo, fripono malbenita! Mi estas malforta 
homo, vi malnoblulo tiela ! Via tula parencaro neniam vidu la lumon 
de Dio! kaj se vi havas bopatrinon, tiam ankaŭ la bopatrino.... 

ĤtEsrakov. — Bne, bone. Nuo, kaj vi? (Zlkondukas la mal- 
junulinon.) i 

SERURISTEDZINO, forirante, — Ne forgesu, nia patro! Estu favora! 

SUBOFICIREDZINO. — Kontraŭ la urbestro mi venis, patro mia.... 


LA REVIZORO 73 


ĤLESTAKOV. — Nu, kio, pri kio? Diru en mallongaj vortoj. 

SUBOFICIREDZINO, — Li vergis min, patro mia! 

ĤLEsrAkKov. — Kiel? 

SUBOFICIREDZINO. — Per eraro, mia patro! Niaj virinoj en la bazaro 
interbatiĝis, sed la polico venis tro malfrue, tiam ĝi kaplis min, 
kaj ĝi tiel min regalis per vergoj, ke mi du tagojn ne povis sidi. 

ĤLESrAkov. — Kion do oni povas nun fari? 

SUBOFICIREDZINO. — Fari oni kompreneble nenion povas. Sed por 
la eraro ordonu, ke li pagu punmonon. Forĵeti mem mian feliĉon 
mi ja ne bezonas, kaj mono estas nun por mi tre ulila. 

ĤLEsrakov. — Bone, bone! Iru, iru! Mi faros disponon. (Zra la 
fenestro enŝoviĝas manoj kun petoskriboj.) Nu, kiu tie estas ankoraŭ? 
(A liras al la fenestro.) Mi ne volas, mi ne volas! Ne estas bezone, ne 
bezone! ( Forirante.) Ili jam tro tedis min, diablo ilin prenu! Ne en- 
lasu, Osip! d 

Osip, krias tra la fenestro. — For, for! Nun ne estas tempo, venu 
morgaŭ! (La pordo malfermiĝas kaj el tie elstariĝas ia figuro en frisa 
supervesto, kun nerazita barbo, ŝveliĝinta lipo kaj ĉirkaŭligita vango; 
post ĝi en la perspektivo montriĝas kelkaj aliaj.) 

Osip. — For, for! Kien vi vin ŝovas? (Li apogas sin kontraŭ la 
unua per la manoj al lia ventro kaj elpuŝigas sin kune kun li en la 
vestiblon, puŝferminte post si la pordon.) 


SCENO XII. y 
ĤLESTAKOV kaj MARJA ANTONOVNA. 


MARJA ANTONOVNA. — Ha! 


ĤILESTAKOv. — Kial vi tiel ektimis, sinjorino? 
MARJA ANTONOVNA. — Ne, mi ne ektimis. 
ĤLESTAKOV, pozante. — Mi petas vin, sinjorino, al mi estas tre 


agrable, ke vi prenis min por tia homo, kiu.... Ĉu mi povas kuraĝi 
demandi vin, kien vi intencis iri? 

MARJA ANTONOVNA. — Certe, mi nenien iris. 

ĤLESTAKOV. — Kial do ekzemple vi nenien iris? 

MARJA ANTONOVNA. — Mi pensis, eble ĉi tie estas la patrino... 

ĤLESTAKOV. — Ne, mi volus scii, kial vi nenien iris? 

MARJA ANTONOVNA. — Mi malhelpis vin. Vi estis okupata de grav- 
aj aferoj. 

ĤLESTAKOV, pozante. — Sed viaj okuloj estas pli bonaj ol 
gravaj aferoj.... Vi neniel povas malhelpi min, en nenia maniero; 
kontraŭe, vi povas fari plezuron. 


/ 


MARJA ANTONOVNA. — Vi parolas en maniero ĉefurba. 
HtEsrakov. — Por tia bela persono, kiel vi, ĉu mi povas kuraĝi 


esti tiel feliĉa kaj proponi al vi seĝon? Sed ne, al vi decas ne 
seĝo, sed trono. 
MARJA ANTONOVNA. — Efektive, mi ne scias... mi tiel bezonis iri. 


D 


(Sidiĝas.) 

ĤrEsrAkKov. — Kian belan tuketon vi havas! 

MARJA ANTONOVNA. — Vi estas mokisto, vi deziras nur moki 
provincanojn. 

ĤLESTAKOV. — Kiel mi dezirus, sinjorino, esti via tuketo, por 
ĉirkaŭpreni vian lilian koleton. 

MARJA ANTONOVNA. — Mi tute ne komprenas, pri kio vi parolas : 
ia tuketo... Kia stranga vetero estas hodiaŭ. 

ĤLEsTAkov. — Sed viaj lipetoj, sinjorino, estas pli bonaj ol ĉiu 
vetero. 

MARJA ANTONOVNA. — Vi ĉiam parolas ion tian.... Mi petus vin, 


ke vi pli bone skribu al mi pro memoro iajn versojn en la albumon. 
Vi kredeble scias multe da ili. 

ĤLESTAKOV. — Por vi, sinjorino, ĉion, kion vi volas. Postulu, 
kiajn versojn vi deziras? 

MARJA ANTONOVNA. — lajn tiajn bonajn, novajn. 

ĤLESrAKov. — Nu, kia gravaĵo eslas versoj! Mi scias multe da ili. 

MARJA ANTONOYNA. — Nu, diru do, kiajn do vi skribos al mi? 

ĤzxsrAxov. — Sed por kio diri? Mi ja sen tio ilin scias. 

MARJA ANTONOVNA. — Mi ilin tre amas.... 

ĤLESTAKOV. — Sed mi havas multe da ili kaj plej diversajn. Nu, 
ekzemple, mi skribos al vi jenon : « Vi, homo multe suferanta, ne 
plendu vane kontraŭ Dio!...» aŭ, ankaŭ aliajn... nun mi ne povas 
ilin rememori; celere, ĉio estas ne grava. Pli bone mi anstataŭ 
tio prezentos al vi mian amon, kiu de via rigardo.... (Li alŝovas 
la seĝon.) 

MARJA ANTONOVNA. — Amo ! Mi ne komprenas amon.... Mi neniam 
eĉ sciis, kio... amo.... (Deŝovas la seĝon.) 


ĤLESrAkov. — Kial do vi deŝovas vian seĝon? Al ni estos pli 
bone sidi proksime unu de la alia. 
MARJA ANTONOVNA, deŝovante sin. — Kial do proksime? Egale 


estos se malproksime. 

ĤLESTAKOV, alŝovante sin. — Kial do malproksime? Egale estos 
se proksime. 

MARJA ANTONOVNA, deŝovante sin. — Sed por kio do? 

ĤLESTAKOV, alŝovante sin. — Sed ĝi ja nur ŝajnas al vi, ke estas 
proksime; vi imagu al vi, ke estas malproksime. Kiel mi estus 
feliĉa, sinjorino, se mi povus premi vin en miaj brakoj. 

MARJA ANTONOVNA, rigardas al la fenestro. — Kio ĝi tie estas, 
kvazaŭ preterflugis? Pigo aŭ ia alia birdo? 

ĤLESTAKOV, kisas ŝin sur la ŝultro kaj rigardas al la fenestro. — Ĝi 
eslas pigo. 

MARJA ANTONOVNA, leviĝas kun indigno. — Ne, tio ĉi estas jam 
tro.... Tia aroganteco!... 

ĤLESTAKOV, retenante ŝin. — Pardonu, sinjorino, mi faris tion ĉi 
de amo, efektive de amo. 

MARJA ANTONOVNA. — Vi rigardas min kiel tian provincaninon.... 
(Penegas foriri.) 

ĤLESTAKOV, plue retenante ŝin. — De amo, kredu al mi, ke de amo. 
Mi nur simple ŝercis : Marja Antonovna, ne koleru! Mi estas preta 

surla genuoj peti pardonon de vi. (Metas sin genue.) Pardonu do, 
pardonu! Vi vidas, mi estas genue! 


SCENO XIII. 


La SAMAJ kaj ANNA ANDREJEVNA, 


ANNA ANDREJEVNA, ekvidinte Ĥlestakovon genue. — Ha kia pasaĵo! 

ĤLESTAKOV, leviĝante. — Ha, diablo prenu ! 

ANNA ANDREJEVNA, al la filino. — Kion tio ĉi signifas, sinjorino? 
Kiaj agoj tio ĉi estas? 


MARJA ANTONOVNA. — Mi, patrineto.... , 
ANNA ANDREJEVNA. — Iru for de ĉi tie! Vi aŭdas? for, for! Ne 


kuraĝu eĉ montri vin al miaj okuloj. (Marja Antonovna foriras kun 
larmoj.) Pardonu, mi konfesas, mi estas tiel mirigita... 

ĤLESTAKOV, al si mem. — Kaj ŝi ankaŭ eslas tre apetita, tute ne 
malbela. (Metas sin genue.) Sinjorino, vi vidas, mi brulas de amo. 

ANNA ANDBEJEVNA. — Kiel, vi estas genue? Ha, leviĝu, leviĝu! 
Tie ĉi la planko estas tute ne pura. 

ĤLESrAKov. — Ne, genue, nepre genue, mi volas scii, kion la sorto 
donas al mi, vivon aŭ morton. 

ANNA ANDREJEVNA. — Sed, permesu, mi ne komprenas ankoraŭ 
plene la signifon de la vortoj. Se mi ne eraras, vi faras deklaracion 
pri mia filino ? k 

ĤLESTAKOV. — Ne, mi amas vin mem. Mia vivo estas sur hareto. 
Se vi ne kronos mian konstantan amon, tiam mi ne valoros la teran 
ekzistadon. Kun flamo en la brusto mi petas vian manon. 

ANNA ANDREJEVNA. — Sed permesu rimarkigi : mi estas en certa 
grado... mi estas edzinigita. 

ĤrEsrakov. — Tio ĉi nenion faras? Por la amo ne ekzistas dife- 
renco; eĉ Karamzin diris : « La leĝoj kondamnas. » Ni foriros sub 
la ombron de riveretoj.... Vian manon, vian manon mi petas. 

SCENO XIV, 
LA SAMAJ kaj MARJA ANTONOVNA, subite enkuras. 


Marza ANTONOVNA. — Panjo, paĉjo diris, ke vi.... (Ekvidinte 
Ĥlestakovon genue, ekkrias.) Ha, kia pasaĵo! 

ANNA ANDREJEVNA. — Nu, kion vi bezonas? Por kio? Kial? Kia 
fa "lanimeco! Subite enkuris kiel haladziĝinta katino. Nu, kion 
mirindan vi trovis? Nu, kio venis al vi en la kapon? Efektive, kiel 
ia trijara infano. Oni ne kredus, ne kredus, tute ne kredus, ke ŝi 
havas jam la aĝon de dekok jaroj. Mi ne scias, kiam vi estos pli 
saĝa, kiam vi kondutos, kiel decas al bonedukita fraŭlino, kiam vi 
scios, kio estas bonaj reguloj kaj seriozeco en la agado. 


MARJA ANTONOVNA, kun larmoj. — Mi... kredu al mi, panjo... mi 
ne SCIIS.... 
ANNA ANDREJEVNA. — Ĉe vi ĉiam ia trablova vento promenadas 


en la kapo; vi prenas ekzemplon de la filinoj de Ljapkin-Tjapkin. 
Kion vi rigardas ilin? Vi ne bezonas rigardi ilin. Vi havas ekzempl- 
ojn aliajn — antaŭ vi estas via patrino. Jen tiajn ekzemplojn vi 
devas sekvi. 

ĤLESTAKOV, kaptante la manon de la filino. — Anna Andrejevna, ne 
kontraŭiĝu al nia feliĉo, benu la konstantan amon! 


ANNA ANDREJEVNA, kun mirego. — Sekve ŝi estas la objekto de 
VIAL 
HLESTAKOV. — Decidu : vivo aŭ morto? 


ANNA ANDREJEVNA. — Nu, jen vi vidas, malsaĝulino, vi vidas : pro 
vi tia abomenaĵo, la gasto afable staris genue; kaj vi subite enkuris, 
kiel frenezulino. Nu, jen, efeklive vi meritas, ke mi intence rifuzu : 
vi ne valoras tian feliĉon. | 
MARJA ANTONOVNA. — Mi jam ne faros, panjo, mi jam plu ne 
faros. 


78 LA REVIZORO 


Sceno XV. 


LA SAMAJ kaj la URBESTRO, enkuras, malfacile spirante. 


UnsEsrno. — Ekscelenco! Ne pereigu min! 
HLESTAKOV. — Kio estas al vi? 
URBESTRO. — Jus la komercistoj plendis al via ekscelenco. Mi 


certigas vin per mia honoro, ne estas vera eĉ duono de tio, kion 
ili diras. Ili mem trompas kaj prifriponas la popolon. La suboficir- 
edzino mensogis ankaŭ al vi, kvazaŭ mi ŝin elvergis; ŝi men- 
sogas, per Dio, ŝi mensogas. Ŝi mem sin elvergis. 

ĤLesrakov. — Al la diablo la suboficiredzinon ; ne pri ŝi mi nun 
pensas! 

URBESTRO. — Ne kredu, ne kredu! Ili estas liaj mensogistoj... al 
ili eĉ malgranda infano ne kredas. Ili jam en la tuta urbo estas 
konataj kiel mensogistoj. Kaj pri friponeco mi kuraĝas raporti al 
vi : ili estas tiaj friponoj, kiajn la mondo neniam ankoraŭ naskis. 

ANNA ANDREJEVNA. — Ĉu vi scias, kian grandan honoron faras 
al ni Ivan Aleksandroviĉ? Li petas la manon de nia filino. 

URBESTRO. — Haltu, haltu!... Vi freneziĝis, mia kara! Ne koleru, 
via generala moŝto, — ŝi havas ne tute normalan cerbon : tia sama 
estis ankaŭ ŝia patrino. 


ĤLESTAkov. — Sed mi efektive petas la manon. Mi enamiĝis. 

UnbEsrno. —— Mi ne povas kredi, via generala moŝto! 

ANNA ANDREJEVNA. — Sed oni ja diras al vi! 

ĤLESTAKOV. — Mi diras al vi senŝerce.... Mi povas freneziĝi de 
amo. 

URBESTRO. — Mi ne arogas al mi kredi, mi ne valoras tian 
honoron. 

ĤLESTAKOV. Sed se vi ne konsentos doni al mi la manon de 


Marja Antonovna, tiam mi estas preta fari diablo scias kion.... 


D 

URBESTRO. — Mi ne povas kredi : plaĉas al vi ŝerci, via generala 


moŝto ! 

ANNA ANDREJEVNA. — Ha, kia ŝtipo, efektive! Sed se oni ripetas 
al vi? 

URBESTRO. — Mi ne povas kredi. 


ĤLESTAKOV. — Donu, donu! Mi estas homo furioza, mi decidiĝos 
al ĉio : kiam mi min pafmortigos, oni vin transdonos al la juĝo. 

URBESTRO. — Ha, mia Dio! Mi, per Dio, ne estas kulpa, nek 
anime, nek korpe! Ne volu koleri! Volu agi tiel, kiel plaĉas al via 
afabla moŝto! Kredu al mi, en mia kapo nun estas.... Mi eĉ mem 
ne scias, kio fariĝas. Mi fariĝis nun tia malsaĝulo, kia mi neniam 
ankoraŭ estis. 

ANNA ANDREJEVNA. — Nu, benu! 

(ilestakov aliras kun Marja Antonovna.) 

URBESTRO. — Dio vin benu! sed mi ne estas kulpa! (Ĥlestakov 
kaj Marja Antonovna sin kisas, la urbestro ilin rigardas.) Kia diablo ! 
efektive! (Frotas al si la okulojn.) Ili sin kisas! Ha, mia Dio, ili sin 
kisas! Efektiva fianĉo. (Zkkrias, saltante de ĝojo.) Aj, Antono! AJ, 
Antono! AJ, urbestro! Vidu, kiel la afero ekiris! 


Sceno XVI. 


La SAMAJ kaj OSIP. 


Osip. — La ĉevaloj estas pretaj. 

ĤLESTAKOV. — Ha, bone..., Mi tuj iros. 

URBESTRO. — Kiel? Plaĉas al vi forveturi? 

ĤLESTAKOV. — Jes, mi forveturas. : 

URBESTRO. — Kaj kiam do, tio estas... vi bonvolis mem aludi 


pri... ŝajnas al mi, pri edziĝo?... 
ĤtESrAkov. — Ha, tio.... Mi nur por unu minuto, por unu lago 

al la onklo, — li estas riĉa maljunulo; kaj morgaŭ mi tuj venos 
returne. 
7 H ft : ola: R “i l 
UnRbESTRo. — Ni neniel kuraĝas reteni vin, esperante vian 


feliĉan revenon. 

ĤLESTAKOV. — Certe, certe, mi en minuto ĉion faras. Adiaŭ, mia 
amo... ne, simple, mi ne povas esprimi! Adiaŭ, mia koro! (Kisas la 
manon de Marĵa Antonovna.) 

URBESTRO. — Sed ĉu vi ne bezonas ion en la vojon? Ŝajnas al 
mi, ke vi bonvolis havi mankon de mono? 

ĤLESTAKOV. — Ho, ne, por kio? (Zom pripensinte.) Nu, cetere, 
mi povas akcepti. 

URBESTRO. — Kiom vi deziras? 

ĤLESrAkov. — Nu jen, tiam vi donis ducent, t. e. ne ducent, 
sed kvarcent, — mi ne volas tiri profiton el via eraro, — oni povas 
sekve ankaŭ nun tiom same, por ke estu jam ĝuste okcent. 

URBESTRO. — Tuj! (Z!prenas el la monpaperujo.) Mi havas ĝuste 
tute novajn paperetojn. 

ĤLESTAKOV, — Ha, jes! (Li prenas kaj trarigardas la banknotojn.) 
Bone! Oni ja diras, ke ĝi signifas novan feliĉon, kiam la banknoloj 
estas novaj. 

URBESTRO. — Tute vere. 

ĤLESTAKOV. — Adiaŭ, Anton Antonoviĉ! Mi multe dankas vin 
por via gastameco. El mia tuta koro mi konfesas : nenie mi havis 
tian bonan akcepton. Adiaŭ, Anna Andrejevna! Adiaŭ, mia koro, 
Marja Antonovna! (Zliras.) 

Maldntaŭ la scenejo. 

Voĉo DE ĤLESTAKov. — Adiaŭ, anĝelo de mia animo, Marja 
Antonovna ! 

Voĉo DE LA URBESTRO. — Kiel do vi faras? Vi veturas sur simpla 
veturilo? 

Voĉo pE ĤLESTAKOV. — Jes, mi kutimis. Mi ricevas kapdoloron 
de risortoj. 

Voĉo DE LA VETURIGISTO. — Tpr..... 

Voĉo DE'LA URBESTRO. — Tiam oni devas almenaŭ per io kovri, 
ekzemple per tapiŝeto. Ĉu vi deziras, mi lasos alporti tapiŝeton? 

Voĉo np ĤLEstakov, — Ne, por kio? Nenio grava; cetere, bone, 
oni donu tapiŝeton. 

Voĉo DE LA URBESTRO. — He, Avdotja! Iru en la provizejon, 


elprenu tapiŝon la plej bonan, — tiun kun la blua tono, la persan, 
— plej rapide! 


Voĉo DE LA VETURIGISTO. — Tpr.... 

Voĉo DE LA URBESTRO. — Kiam do vi ordonas atendi vin? 

Voĉo pp ĤLESTAKov. — Morgaŭ aŭ postmorgaŭ. 

Voĉo pe Osr. — Ha, ĝi estas tapiŝo? Donu ĝin ĉi tien, metu 


iel! Nun donu de tiu ĉi flanko fojnon. 

Voĉo DE LA VETURIGISTO. — Tpr.... 

Voĉo np Osip. — Jen de tiu ĉi flanko! ĉi tien! ankoraŭ! bone! 
estos bonege! (Batas per la mano la tapiŝon.) Nun sidiĝu, via 


moŝto! 
Voĉo pp ĤLESTAKov. — Adiaŭ, Anton Antonoviĉ! 
Voĉo DE LA URBESTRO. — Adiaŭ, via generala moŝto! 
VIRINAJ voĉoJ. — Adiaŭ, Ivan Aleksandroviĉ! 
Voĉo np ĤLESTAKOV. — Adiaŭ, patrineto! 
Voĉo DE LA VETURIGISTO. — He, vi, miaj birdetoj! (La sonorileto 


sonoras; la kurteno falas.) 


82 LA REVIZORO 


AKTO KVINA 


La sama ĉambro. 


b SCENO 1. 
La URBESTRO, ANNA ANDREJEVNA kaj MARJA ANTONOVNA. 


URBESTRO. — Kiel, Anna Andrejevna? He? Ĉu vi pensis iom pri 
ĉi tio? Jen, kia riĉa akiro, kanajlaĵo! Nu, konfesu malkaŝe : vi ja 
eĉ ne sonĝis pri tio —— simple el ia urbestredzino subite fariĝi... fi, 
kanajlaĵo!... Kun kia diablo vi parenciĝis ! 

ANNA ANDREJEVNA. — Tute ne; mi de longe ĉi tion sciis. Por vi ĝi 
estas mirindaĵo, ĉar vi estas simpla homo, vi neniam vidis bon- 
ordajn homojn. 

URBESTRO. — Mi mem, mia kara, estas bonorda homo. Tamen 
efektive, kiam mi ekpensas, Anna Andrejevna, pri tio, kiaj birdoj 
ni ambaŭ fariĝis! he, Anna Andrejevna? Ni alte ekflugis, diabloj 
ĝin prenu! Nu, atendu, nun mi instruos ĉiujn tiujn amantojn de 
petoskriboj kaj denuncoj! He, kiu tie estas? (Eniras superpolic- 
ano.) Ha, ĝi estas vi, Ivan Karpoviĉ! Voku, mia kara, ĉi tien la 
komercistojn. Nun mi ilin prilaboros, la kanajlojn! Plendi kontraŭ 
mi! Vidu ilin, la malbenitan judan popolon! Atendu do, miaj 
kolombetoj! Antaŭe mi regaladis Yin nur ĝis la lipharoj, sed nun 
mi vin regalos ĝis la barbo. Enskribu ĉiujn, kiuj iris plendi kontraŭ 
mi, kaj antaŭ ĉio tiujn skribistojn, skribistojn, kiuj artifikadis por 
ili petoskribojn. Kaj anoncu al ĉiuj, ke oni sciu : jen, diru, kian 
honoron Dio sendis al la urbestro, ke li edzinigas sian filinon ne 
kun ia simpla homo, sed kun tia, kia ĝis nun neniam ankoraŭ 
ekzistis en la mondo, kun tia, kiu povas ĉion fari, ĉion, ĉion, 
ĉion! Al ĉiuj anoncu, ke ĉiuj sciu. Kriu al la tuta popolo, batu la 

sonorilojn, diablo ĝin prenu! Jam se estas soleno, ĝi estu soleno! 
(La superpolicano foriras.) Sekve jen, kiel estas, Anna Andrejevna, 
he? Kiel do nun, kie ni loĝos? Ci tie aŭ en Peterburgo? 


ANNA ANDREJEVNA. — Kompreneble, en Peterburgo. Kiel oni 
povas resti ĉi tie! 
URBESTRO. — Nu, se en Peterburgo, ĝi estu en Peterburgo; 


tamen estus bone ankaŭ ĉi tie. Nu, mi opinias, la urbestrecon ni 
devas nun ĵeti al la diablo? Jes, Anna Andrejevna? 

ANNA ANDREJEVNA. — Kompreneble, kiel oni povas nun paroli pri 
urbestreco! 

URBESTRO. — Nune ja, kiel vi pensas, Anna-Andrejevna, nun oni 
povas kapti grandan rangon, ĉar li estas frato-kamarado kun ĉiuj 
ministroj kaj li veturas en la palacon de la regnestro, tial li povas 
aranĝi tian antaŭenŝovon, ke poste mi povus eĉ enrampi inter la 
generalojn. Kiel vi opinias, Anna Andrejevna, ĉu mi povas enrampi 
inter la generalojn? 

ANNA ANDREJEVNA. — Ankaŭ demando! kompreneble, vi povas. 

URBESTRO. — Kaj, diablo ĝin prenu, belege estas esti generalo! 
kavaliraĵon oni metas al vi trans la ŝultron... kaj kia kavaliraĵo 
estas preferinda, Anna Andrejevna, ruĝa aŭ blua? 

ANNA ANDREJEVNA. — Kompreneble, blua estas pli bona. 

URBESTRO. — He? vidu, kion ŝi ekvolis! Bona estus ankaŭ ruĝa. 
Efektive ja kial mi volus esti generalo? Ĉar se ekzemple vi devas 
ien veturi, — kurieroj kaj adjutantoj ĉiam rapidas antaŭe : 
« ĉevalojn! » Kaj tiam en la slacioj oni al neniu donas, ĉiuj devas 
atendi : ĉiuj tiuj titolaj konsilantoj, kapitanoj, urbestroj... kaj 
vi al neniu donas eĉ la plej malgrandan atenton. Vi tagmanĝas ie 
ĉe la guberniestro, kaj tie la urbestro staru kaj atendu! he, he, 
he. (Forte ridegas.) Jen kanajlaĵo, kio estas alloga! 

ANNA ANDREJEVNA. — Al vi nur ĉio maldelikata plaĉas. Vi devas 
memori, ke la vivon ni devas tute ŝanĝi, ke viaj konatoj de nun 
estos ne ia Juĝisto-hundisto, kun kiu vi veturas ĉasi leporojn, aŭ 

Zemlanika : kontraŭe, viaj konatoj estos homoj kun la plej aris- 
tokrala konduto : grafoj kaj ĉiuj salonuloj.... Sed efeklive mi tre 
limas pro vi : iafoje vi subite elparolas tian vorton, kian oni en 
bona societo neniam aŭdas. 

URBESTRO. — Nu, kio do? Vorto ja ne malutilas. 

ANNA ANDREJEVNA. — Jes, bona ĝi estis, dum vi estis urbestro; 
sed lie la vivo estos ja tute alia. 

URBESTRO. — Jes, tie, oni diras, ekzistas du fiŝetoj : mareno kaj 
trulo, tiel bongustaj, ke oni lekas al si la fingrojn, kiam oni ilin 
manĝas. 

ANNA ANDREJEVNA. — Li ĉiam nur pri fiŝetoj revas! Mi volas 
nepre, ke nia domo estu la unua en la ĉefurbo kaj ke en mia 
ĉambro estu lia parfumo, ke oni ne facile povu eniri kaj oni devu 
fermeti al si la okulojn. (Fermetas la okulojn kaj flaras.) Ha, kiel 
bone! 


SCENO II. 


= La SAMAJ kaj KOMERCISTOJ. 


URBESTRO. — Ha, bonan tagon, miaj plej amataj! 

KOMERCISTOJ, salutante. — Ni deziras al vi sanon, nia patro! 

URBESTRO. — Nu, miaj kolombetoj, kiel vi fartas? Kiel iras via 
komercaĵo? Kio, samovaristoj, arŝinistoj, plendi vi ekvolis? Arĥi- 
friponoj, protokanajloj, maraj trompistoj! Plendi? Nu, multe vi 
atingis? Jen, ili pensas, oni tuj metos lin en malliberejon!... Ĉu vi 
scias, sep diabloj kaj unu diablino batu al vi la dentojn, ke... 


ANNA ANDREJEVNA. — Ha, mia Dio, kiajn vortojn, Antoĉjo, vi 
ŝutas! | 
URBESTRO, malkontente. — Ha, ne estas nun la tempo por pensi 


pri vortoj! Ĉu vi scias, ke tiu sama oficisto, al kiu vi plendis, 
edziĝas nun kun mia filino? Kio? Ha? Kion vi nun diros? Nun mi 

vin!... Vi trompas la popolon.... Vi faras kontrakton kun la regna 
kaso — pri centmil rubloj vi ĝin trompas, donante putran drapon, 
kaj poste vi oferdonas dudek arŝinojn, kaj vi postulas ankoraŭ, ke 
oni donu al vi rekompencon por ĉi tio! Ja se oni scius, oni vin... 
Kaj li ŝovas ankoraŭ antaŭen sian ventron : li estas komercisto, lin 
ne tuŝu. « Ni, — li diras, — ne staras pli malalte ol la nobeloj. » Jes, 
nobelo... ha, vi, abomena besto! Nobelo lernas sciencojn; lin oni 
eĉ vergas en la lernejo, sed pro afero bona, por ke li sciu ĉion 
utilan. Kaj vi kio estas? Vi komencas per friponaĵoj, vin la mastro 
batas por tio, ke vi ne scias trompi. Kiam vi estas ankoraŭ bubeto, 
ne scias ankoraŭ « Patron nian », vi jam trompas; kaj kiam via 
ventro bareliĝas kaj vi plene ŝtopas al vi la poŝojn, tiam vi levas la 
nazon! Vidu, kia grava persono! Tial ke vi eltrinkas dekses ŝamo- 
varojn en tago, tial vi levas la nazon? Sed mi kraĉas al via kapo kaj 
al via graveco! 

KOMERCISTOJ, sulutante. — Pardonu nin, Anton Antonoviĉ! 

URBESTRO. — Plendi? Kaj kiu helpis vin friponi, kiam vi kon- 
struis ponton kaj kalkule enskribis lignon por dudek mil rubloj, 
dum en efektiveco vi ne donis eĉ por cent rubloj? Mi vin helpis, vi, 
kapra barbo! Vi tion ĉi forgesis? Se mi raportus pri tio ĉi, mi 
povus vin forsendigi Siberion! Kion vi diros? Ha? 

UNU EL LA KOMERCISTOJ. — Ni konfesas nian kulpon, Anton Anto- 
noviĉ! Satano nin tentis. Jam neniam en la tula vivo ni plendos. 
Postulu kontentigon kian ajn vi volas, nur ne koleru! 

URBESTRO. — Ne koleru! Jen vi nun kuŝas antaŭ miaj piedoj. 
Kial? Ĉar la sorto min favoris; sed, se la venko estus eĉ iomete sur 
via flanko, tiam vi, kanajlo, enpremus min profunde en koton kaj 
vi eĉ pezan trabon metus sur min. 

KOMERCISTOJ, Aliniĝas al la piedoj de la urbestro. — Ne pereigu 
nin, Anton Antonoviĉ! 

URBESTRO. — « Ne pereigu! » Nun vi petegas « ne pereigu », kaj 
antaŭe kio estis? Mi povus vin.... (Svinginte la manon.) Nu, sed Dio 

vin pardonu! Sufiĉe! Mi ne memoras longe la malbonon; sed nun 
rigardu, atentu bone! Mi edzinigas mian filinon ne kun ia simpla 
nobelo : rigardu, ke la gratulo estu... vi komprenas? Ne esperu 
kvietiĝi per ia sekigita sturgeto aŭ per konuso da sukero.... Nu, 
iru kun Dio! (La komercistoj foriras.) 


SCENO III. 


La SAMAJ, AMMOS FJODOROVIĈ, ARTEMIJ FILIPPOVIĈ, 
poste RASTAKOVSKIJ. ` 


Awwos Fjoponoviĉ, ankoraŭ en la pordo. — Ĉu mi povas kredi al 
la famo, Anton Antonoviĉ? La sorto sendis al vi eksterordinaran 
feliĉon? 

ARTEMU Frou, — Mi havas la honoron gratuli vin pro la 
eksterordinara feliĉo. Mi kore ekĝojis, kiam mi aŭdis. (Li kisas la 
manon de Anna Andrejevna.) Anna Andrejevna! (Kisante la manon 
de Marĵa Antonovna.) Marja Antonovna! 

ĤASTAKOVSKIJ, eniras. — Al Anton Antonoviĉ mian gratulon! Dio 
longigu vian vivon kaj la vivon de la nova paro kaj Li donu al vi 
idaron grandanombran, nepojn kaj pranepojn! Anna Andrejevna! 
(Kisas la manon de Anna Andrejevna.) Marja Antonovna! (Kisas la 
manon de Marĵa Antonovna.) 


SCENO IV. 


La SAMAJ, KOROBKIN kun la EDZINO, LULUKOV. 


KoROBKIN. — Mi havas la honoron gratuli Antonon Antonoviĉon ! 
Anna Andrejevna! (Kisas la manon de Anna Andreĵevna.) Marja 
Antonovna! (Kisas ŝian manon.) 

EDZINO np KoOROBKIN. — Mi kore vin gratulas, Anna Andrejevna, 
pro la nova feliĉo. 

LULUKOV. — Mi havas la honoron gratuli, Anna Andrejevna! 
(Kisas ŝian manon kaj poste, turninte sin al la rigardantoj, klakas 
per la lango kun mieno de braveco.) Marja Antonovna! Mi havas la 
honoron gratuli. (Kisas ŝian manon kaj turnas sin al la rigardantoj 
kun tia sama braveco.) 


SCENO V. 


MULTO DA GASTOJ en nigraj surtutoj kaj frakoj aliras antaŭe al la mano 
de Anna Andreĵevna, dirante : « Anna Andrejevna! » poste al Marĵa 


Antonovna, dirante : « Marja Antonovna!» BOBĈINSKIJ kaj DOBĈINSKIJ 
sin trapuŝas. 


BOBĈINSKIJ. — Mi havas la honoron gratuli! 

DOBĈINSKIJ. — Anton Antonoviĉ! Mi havas la honoron gratuli. 

BOBĈINSKIJ. — Mi gratulas pro la feliĉa fariĝo! 

DOBĈINSKIJ. — Anna Andrejevna! 

BOBĈINSKIJ. — Anna Andrejevna! (Ambaŭ aliras samtempe kaj 
kunpuŝiĝas per la fruntoj.) 

DOBĈINSKIJ. — Marja Antonovna! (Kisas ŝian manon.) Mi havas la 
honoron gratuli. Vi havos grandan, grandan bonstaton, vi portos 
oran veston kaj vi manĝos diversajn delikatajn supojn, tre amuze 
vi pasigos la tempon.... 

BOBĈINSKIJ, interrompante. — Marja Antonovna, mi havas la 
honoron gratuli! Dio donu al vi ĉiuspecan riĉecon, multe da mono 
kaj fileton tian malgrandan, jen lian! (Montras per la mano.) ke oni 
povu sidigi lin sur la manplaton, Jes! Ĉiam la bubeto krios : ŭa! 
ŭa! ŭa! 

SCENO VI 


Ankoraŭ KELKE DA GASTOJ, kiuj iras kisi la manojn, 
LUKA LUKIĈ kun sia EDZINO. 


Luga LUKIĈ. — Mi havas la honoron.... | 

Epzixo mp Luka LUKIĈ, kuras antaŭen. — Mi gratulas vin, Anna 
Andrejevna! (/li sin kisas.) Kaj mi efektive tiel ekĝojis. Oni diras 
al mi : « Anna Andrejevna edzinigas sian filinon. » — « Ha, mia 
Dio », mi ekpensis, kaj mi tiel ekĝojis, ke mi diras al la edzo : 
« Aŭdu, Lukĉjo, jen kian feliĉon ricevis Anna Andrejevna! » « Nu, 
— mi diras al mi mem, — dank' al Dio! » Kaj mi diras al li : « Mi 
estas tiel ravita, ke mi brulas de senpacienco esprimi persone al 
Anna Andrejevna » .... « Ha, mia Dio, — mi pensas en mi, — 
Anna Andrejevna efektive atendis bonan partion por sia filino, kaj 
jen nun tia sorto : ĝuste tiel fariĝis, kiel ŝi volis, » — kaj efektive 
mi tiel ekĝojis, ke mi ne povis paroli. Mi ploras, ploras, nu, mi 
simple ploregas. Jam Luka Lukiĉ diras : « Kial vi, Nanjo, ploras? » 
— « Lukĉjo, — mi diras, — mi eĉ mem ne scias, la larmoj jen 


simple fluas rivere. » 
URBESTRO. — Mi petas vin, sidiĝu, sinjoroj! He! Miŝka, alportu 
ĉi tien pli da seĝoj! (La gastoj sidiĝas.) 


ScENO VII. 
La SAMAJ, KVARTALESTRO, kaj POLICANOJ. 
KVARTALESTRO. — Mi havas la honoron gratuli vin, via moŝto, 
kaj deziri al vi feliĉon por multaj jaroj. 


Unpesrno. — Mi dankas, mi dankas! Mi petas vin sidiĝi, sinjoroj! 
(La gastoj sidiĝas.) 

Awwos FjopoRoviĉ. — Sed diru, mi petas, Anton Antonoviĉ, 
kiamaniere ĉio ĉi tio komenciĝis, t. e., la tutan iom-post-ioman iron 
de la afero. “ 

URBESTRO. — La iro de la afero estis eksterordinara : plaĉis al li 
proprapersone fari la proponon. 

ANNA ANDREJEVNA. — En tre respekta kaj plej aristokrata maniero. 
Ĉion li diris treege bone, Li diris : « Mi, Anna Andrejevna, sole pro 
estimo al la valoroj de via persono. » Kaj tia bela, edukita homo, 
kun la plej noblaj principoj! — « Mia vivo, kredu al mi, Anna 
Andrejevna, ne valoras por mi eĉ kopekon ; mi faras nur tial, ĉar 
mi estimas viajn eksterordinarajn ecojn. » 

MARJA ANTONOVNA. — Ha, panjo! Tion ĉi li diris ja al mi. 

ANNA ANDREJEVNA. — Ĉesu, vi nenion scias, kaj ne miksu vin en 
aferon ne vian! « Mi, Anna Andrejevna, miras.... » Tiajn flatajn 
vortojn li ŝutis.... kaj kiam mi volis diri : « Ni neniel povas esperi 
tian honoron, » — li subile ĵetis sin genue kaj en tia plej nobla 
maniero : « Anna Andrejevna! ne faru min plej malfeliĉa homo! 
konsentu respondi al miaj sentoj, alie mi finos mian vivon per 
morto. » 

MARJA ANTONOVNA. — Sed, mia panjo, li ja pri mi tion ĉi diris. 

ANNA ANDREJEVNA. — Jes, kompreneble... ankaŭ pri vi li parolis, 
mi tion Ĉi ne neas. 

URBESTRO. — Kaj li eĉ ektimigis nin : li diris, ke li sin mortpafos. 
« Mi min pafos, min pafos! » — Li diris. 


MULTAJ EL LA GASTOJ. — Kion vi diras! 

Ammos Fjoponoviĉ. — Kiel originale! 

LUKA Lukiĉ. — Jen efektive, tiel destinis la sorto. 

ARTEMIJ FILIPPOVIĈ. — Ne la sorto, mia sinjoro, — la sorto mem 


ne regas : la meritoj tion ĉi alportis. (Al si mem.) Al tia porko ĉiam 
la feliĉo rampas en la buŝon ! 

Aas FjopoRovIĉ. — Mi estas preta, Anton Antonoviĉ vendi al vi 
tiun ĉashundon, pri kiu vi marĉandis. 

URBESTRO. — Ne, ne pri hundoj mi nun pensas. 


Auwos FjoDpoRoviĉ. — Nu, se vi ne volas, ni interkonsentos pri 
alia hundo. 
EDZINO DE KOROBKIN. — Ha, Anna Andrejevna, kiel mi ĝojas pri 


via feliĉo! vi ne povas prezenti al vi! 

KOROBKIN. — Kie do, permesu demandi, troviĝas nun la eminenta 
gasto? Mi aŭdis, ke li pro io forveturis. 

URBESTRO. — Jes, li forveturis por unu tago pro tre grava afero. 

ANNA ANDREJEVNA. — Al sia onklo, por peti lian benon. 

URBESTRO. — Peti lian benon; sed tuj morgaŭ.... (Li ternas; ĉiuj 
gratulas per brua ĥoro.) Mi tre dankas! Sed tuj morgaŭ li venos 
retlurne.... (Li ternas; bruo de gratuloj; el ĉiuj voĉoj oni aŭdas la 
plej klare jenajn :) 

Voĉo DE LA KVARTALESTRO. — Mi deziras sanon al via moŝto! 

Voĉo pe BOBĈINSKIJ. — Centon da jaroj kaj sakon da oro! 

Voĉo DE DOBĈINSKIJ. — Longigu Dio la vivon ĝis ekstrema mezuro! 


Voĉo DE ARTEMIJ FILIPPOVIĈ. — Krevu kaj pereu! 
Voĉo DE LA EDZINO DE KOROBKIN. — La diablo vin prenu! | 


URBESTRO. — Mi humile vin dankas! Ankaŭ al vi mi tion saman 
deziras. 

ANNA ANDREJEVNA. — Ni intencas nun loĝi en Peterburgo. Ĉar 
tie ĉi, mi konfesas, estas tia aero... jam tro vilaĝa!... Mi konfesas, 
granda malagrablaĵo.... Jen ankaŭ mia edzo.... Li tie ricevos gene- 
ralan rangon. 

URBESTRO. — Jes, mi konfesas, sinjoroj, diabloj prenu, mi tre 
volas esti generalo. 

Lura Lukiĉ. — Kaj Dio al vi donos! 

RASTAKOVSKIJ. — Homo ne povas, sed Dio ĉion povas. 

Ammos Fjoponoviĉ. — Granda ŝipo bezonas grandan akvon. 

ARTEMU Fruippoviĉ. — Kiella meritoj, tiel la honoro. 

Ammos Fjoponoviĉ, al si mem. — Jen estos bele, se li efektive 
fariĝos generalo. Jen al li jam certe generaleco konvenus, kiel selo 

al bovino! Nu, ne, ĝis tio estas ankoraŭ malproksime. Tie ĉi estas 
pli gravaj ol vi, kaj tamen ili ĝis nun ankoraŭ ne estas generaloj. 

ARTEMIJ Fav, al si mem. — Vidu lin, diablo lin prenu, li 
jam eĉ al generaleco sin puŝas! Kiu scias, eble li efektive ankoraŭ 
fariĝos generalo. Fierecon, diablo lin prenu, li ja havas sufiĉe. 
(Al la urbestro). Tiam, Anton Antonoviĉ, ankaŭ nin ne forgesu. 

Ammos Fjoponoviĉ. — Kaj se io okazos, ekzemple ia bezono en la 
aferoj, ne rifuzu al ni vian protektadon ! 

Konoptin. — En la venonta jaro mi veturigos mian fileton al la 
ĉefurbo, por ke li estu utila al la regno ; Dam estu bona, komplezu 
al li per via protektado, anstataŭu patron al la orfo. 

URBESTRO. — Mi estas preta, de mia flanko mi volonte penos. 

ANNA ANDREJEVNA. — Vi, Antoĉjo, ĉiam rapidas kun la pro- 
mesoj. Unue, vi tute ne havos tempon, por pensi pri ĉi tio. Kaj 
kiel oni povas kaj por kio oni devas ŝarĝi sin per tiaj promesoj? 

URBESTRO. — Kial do, mia koro? Iafoje oni povas. 

ANNA ANDREJEVNA. — Kompreneble, iafoje oni povas, sed ne al 
ĉiu senvalorulo oni ja povas doni sian protektadon. 

knaen np KoROBKIN. — Vi aŭdis, kiel ŝi nin traktas? 

GASTINO. — Jes, ŝi ĉiam estis tia ; mi ŝin konas : se vi sidigos 
ŝin al la tablo, ŝi tuj ankaŭ la piedojn... 


SCENO VIII. 


La SAMAJ kaj la POŜTESTRO enkuras rapidege kun dissigelita 
letero en la mano. 


PoŜTESTRO. — Mirinda afero, sinjoroj! La oficisto, kiun ni prenis 
por revizoro, estis ne revizoro. 


Ciuj. — Kiel, ne revizoro? 
PoŜTESTRO. — Tute ne revizoro, — mi eksciis tion ĉi el letero. 


URBESTRO. — Kion, kion vi diras? El kiu letero? 

Poŝresrno. — Nu, el lia propra letero. Oni alportis al mi al la 
poŝto leteron. Mi ekrigardis la adreson kaj mi vidas : « en la straton 
Poŝtoficejan. » Mi preskaŭ svenis de konsterniĝo. « Nu, — mi 
ekpensis en mi, — certe li trovis malordon en la poŝta parto kaj li 
nun raportas al la estraro. » Mi prenis kaj dissigelis. 

URBESTRO. — Kiel do vi...? 

PoŜTESTRO. — Mi mem ne scias. Nenatura forto min igis. Jam 
mi estis vokinta la kurieron, por forsendi la leteron per ekspreso, 
sed tia scivolo min atakis, kian mi ankoraŭ neniam sentis. Mi ne 
povas, ne povas, mi sentas, ke mi ne povas! Ĝi tiras min, simple 
min tiras! En unu orelo mi kvazaŭ aŭdas : « He, ne dissigelu, vi 
pereos kiel kokino », kaj en la dua orelo kvazaŭ ia demono mur- 
muras : « Dissigelu, dissigelu, dissigelu! » Kaj kiam mi ekpremis 
la sigelvakson — fajro ekkuris tra miaj membroj, kaj kiam mi 
dissigelis — mi eksentis froston, veran froston. La manoj tremas 
kaj ĉio nebuliĝis antaŭ miaj okuloj. 


URBESTRO. — Sed kiel do vi permesis al vi dissigeli la leteron 
de tia rajtigita persono. 

PoŜTESTRO. — Tio ja estas la tuta afero, ke li ne estas rajtigita 
kaj li ne estas persono! 

URBESTRO, — Kio do li estas laŭ via opinio? 

PoŝTrEsrao. — Nek io nek alio; diablo scias, kio! 

URBESTRO, /lamiĝe. — Kiel nek io nek alio? Kiel vi kuraĝas nomi 
lin nek io nek alio kaj eĉ ankoraŭ diablo scias kio? Mi vin arest- 
1gos.... 

PoŜTESTRO. — Kiu? vi? 

URBESTRO. — Jes, mi! 

PoŜTESTRO. — Por tio ĉi viaj manoj estas tro mallongaj. 

URBESTRO. — Ĉu vi scias, ke li edziĝas kun mia filino, ke 


mi mem estos grandrangulo, ke mi forsendigos rekte en Sibe- 
rion? 
Poŝtestro. — He, Anton Antonoviĉ! Kial paroli pri Siberio? 

Siberio estas malproksima. Jen, pli bone mi legos al vi, sinjoroj! 
vi permesas legi la leteron? S 


ĈIUJ. — Legu, legu! 
PoŜTESTRO, legas. — « Mi rapidas raporti al vi, mia kara 


Trjapiĉkin, kiaj mirindaĵoj al mi fariĝas. En la vojo tute 
senmonigis min infanteria kapitano, tiel, ke la hotelmastro volis 
jam meti min en malliberejon; subite, laŭ mia peterburga fizi- 
onomio kaj laŭ miaj vestoj, la tuta urbo prenis min por general- 
gubernatoro. Kaj mi loĝas nun ĉe la urbestro, ĝuas bonan vivon, 
amindumas senlime lian edzinon kaj filinon; mi nur ne decidis 
ankoraŭ, de kiu el ili mi devas komenci, — mi pensas, ke mi ko- 
mencos de la patrino, ĉar ŝajnas al mi, ke ŝi estas tuj preta por 
ĉiuj komplezoj. Ĉu vi memoras, kiel ni kune suferis mizeron, 
tagmanĝadis per friponaĵoj, kaj kiel unu fojon la sukeraĵisto 
kaptis min per la kolumo pro la kuketoj, kiujn mi formanĝis je 
la kalkulo de la enspezoj de la angla reĝo? Nun estas tute alia 
afero. Ĉiuj donas al mi prunte, kiom mi volas. Teruraj originaloj ! 
Vi mortus de ridado. Mi scias, ke vi skribas iafoje artikoletojn, — 
enmetu ilin en vian literaturon. Unue : la urbestro — malsaĝa, kiel 
maljuna ĉevalo..., » 


URBESTRO. — Ne povas esti! ĝi tie ne estas! 

PoŜTESTRO, montras la leteron. — Legu mem. 

URBESTRO, legas. — « Kiel maljuna ĉevalo. » — Ne povas esti! Vi 
mem tion ĉi skribis. 

PoŜTESTRO. — Kial do mi skribus? 

ARTEMU FILIPPOVIĈ. — Legu! 

LUKA LuKiĉ. — Legu! 


PoŜTESTRO, legas plue. — « La urbestro — malsaĝa, kiel maljuna 
ĉevalo.... » 

URBESTRO. — Ho! diablo ĝin prenu! Oni devas ankoraŭ ripeti! 
kvazaŭ ĝi sen tio jam tie ne starus. 

PoŜTESTRO legante plue. — Am... hm... hm... « maljuna ĉevalo. — 

La poŝtestro estas ankaŭ bona homo... » (Cesante legi.) Nu, tie ĉi li 
ankaŭ pri mi malkonvene sin esprimis. 


URBESTRO. — Ne, legu! 
PoŜTESTRO. — Sed por kio do?... 
URBESTRO. — Ne, diablo ĝin prenu, kiam oni komencis jam legi 


tiam, oni legu! Legu ĉion! 

ARTEMIJ FIniproviĉ. — Permesu, mi legos. (Li surmetas okulvitrojn 
kaj legas.) « La poŝtestro estas vera portreto de la depar- 
tementa pordisto Miĥejev; kredeble li, kanajlo, ankaŭ drinkas 
brandon. » 

PoŜTESTRO, al la rigardantoj. — Nu, sentaŭga bubo, kiun oni 
devas vergi : nenio pli! 

ARTEMIJ FiLiproviĉ legante plue. « La kuratoro de kaduku... i... 
i... 1...» (Balbutas.) 


KOROBKIN. — Kial do vi haltis? 

ARTEMIJ FILIPPOVIĈ. — Nu, nelegeble skribite... cetere oni vidas, 
ke sentaŭgulo. 

KOROBKIN. — Donu al mi! Mi pensas, ke miaj okuloj estas pli 
bonaj. (Li prenas la leteron.) 

ARTEMIJ FILIPPOVIĈ, ne donante la leteron. — Ne, tiun ĉi lokon 
oni povas forlasi, poste ĉio estas jam legebla. 

KoROBKIN. — Sed permesu, mi jam scias. 

ARTEMIJ FILIPPOVIĈ. — Tralegi mi eĉ mem povus ` plue efektive 
ĉio estas bone legebla. 

PoŜTESTRO. — Ne, ĉion legu! antaŭe oni ja ĉion legis. 

Ĉiuj. — Fordonu, Artemij Filippoviĉ, fordonu la leteron! (Al 
Korobkin.) Legu. 

ARTEMIJ Fruippoviĉ. — Tuj. (Fordonas la leteron.) Jen, mi pelas.... 
(Kgvras per la fingro.) Jen de tie ĉi legu. (Ĉiuj atakas lin.) 

PoŜTESTRO. — Legu, legu! Sensencaĵo, ĉion legu! 

KOROBKIN, legas. — « La kuratoro de kadukulejoj Zemlanika — 


tute kiel porko en noktoĉapo. » 

ARTEMU Fitippoviĉ al la rigardantoj. — Eĉ ne sprite! Porko en 
noktoĉapo! Kiel do porko povas esti en noktoĉapo? 

KOROBKIN, legante plue. — « La inspektoro de lernejoj tuta mal- 
bonodoras per bulbo. » 


LUKA Logg al la rigardantoj — Per Dio, eĉ neniam mi prenis 
bulbon en la buŝon. 

Ammos FzoDoROVIĜĈ, al si mem. — Dank’ al Dio, almenaŭ pri mi 
nenio estas dirita ! 

KoOROBKIN, legas. — « La juĝisto.... » 

Ammos FjoDOROVIĈ. — Jen vi havas! (Laŭte...) Sinjoroj, mi 


pensas, ke la letero estas longa. Kaj kiun diablon ni en ĝi bezonas : 
legi tian abomenaĵon! 


LUKA LUKIĈ — Ne! 
PoŝrEsrao. — Ne, legu! 
ARTEMIJ FILIPPOVIĈ. — Ne, vi devas legi! 


KOROBKIN, daŭrigas. « La juĝisto Ljapkin-Tjapkin estas en plej 
alta grado movetono.... » (Haltas.) Kredeble franca vorto. 

Ammos Fjoponoviĉ. — Diablo ĝin scias, kion ĝi signifas! Ankoraŭ 
bone, se nur fripono; povas esti, ke eĉ io pli malbona. | 

KOROBKIN, legante plue. — « Cetere, ili estas homoj gastamaj kaj 
bonkoraj. Adiaŭ, mia koro Trjapiĉkin. Mi mem, laŭ via ekzemplo, 
volas okupi min per literaturo. Enue estas, mia kara, tiel vivi, oni 
volas fine ian nutraĵon por la animo. Mi vidas, mi devas efektive 
okupi min per io alta. Skribu al mi en la Saratovan gubernion, kaj 
de tie en la vilaĝon Podkatilovka. » (Li turnas la leteron kaj legas 
la adreson.) « Al lia moŝto, sinjoro Ivan Vasiljeviĉ Trjapiĉkin, en 
Sankt-Peterburgo, strato Poŝtoficeja, domo numero naŭdek-sep, 
en la korto, tria etaĝo, dekstre. » 

UNU EL LA SINJORINOJ. — Kia skandalo neatendita ! 

URBESTRO. — Jen, kiam li buĉis, li efektive buĉis! Mi estas mort- 
igita, mortigita, tute mortigita! Nenion mi vidas : mi vidas nur 

iajn porkajn buŝegojn anstataŭ vizaĝoj, nenion pli... Revenigu, 
revenigu lin! (Svingas la manon.) 

Poŝtestro. — Kiel revenigi! Ĝuste al la malfeliĉo oni ordonis 
al la administranto doni la plej bonan ĉevaltrion; la diablo min 
puŝis doni ordonojn eĉ por la plua vojo. 

EpziNo DE KOROBKIN. — Jen efektive, jen senekzempla konfuzo! 

Ammos Fj;opoRoviĉ. — Tamen, diabloj ĝin prenu, sinjoroj! Li 
prenis de mi prunte tricent rublojn. 

ARTEMIJ Fiziproviĉ. — De mi ankaŭ tricent rublojn. 


PoŜTESTRO ĝemas. — Ho! ankaŭ de mi tricent rublojn 
BOBĈINSKIJ. — De mi kune kun Pjotr Ivanoviĉ sesdek-kvin per 


banknotoj, Jes, sinjoroj. 

Ammos FjopOROVIĈ, embarase disŝovas la brakojn. — Kiel do, sin- 

joroj? Kiel do, efektive, ni tiel enfalis? 
URBESTRO, batas sin en la frunton. — Kiamaniere mi... ne, kia- 
maniere mi, maljuna malsaĝulo...? Mi perdis, malsaĝa ŝafo, mian 
tutan saĝon!... Tridek jarojn mi estas en la servado; neniu komerc- 
isto, neniu entreprenisto povis min trompi; friponojn plej fripon- 
ajn mi trompadis, ruzulojn kaj kanajlojn tiajn, kiuj la tutan 
mondon povus priŝteli, mi kaptadis sur hokon. Tri guberniestrojn 
mi trompis!... Kion mi diras, guberniestrojn! (Svingas la manon.) 
Eĉ ne valoras paroli pri guberniestroj... 

ANNA ANDREJEVNA. — Sed ĝi ne povas esti, Antoĉjo ; li fianĉiĝis 
kun Manjo.... 

URBESTRO, kolere. — Fianĉiĝis! Figo kun butero, jen estos al vi 
fianĉiĝo ! Ŝovas sin al mi en la okulojn kun fianĉiĝo!... (Furioze.) 
Jen, rigardu, rigardu, la tuta mondo, la tuta kristanaro, ĉiuj rigardu, 
kiel azenigita estas la urbestro! Malsaĝulo vi nomu lin, malsaĝulo, 
la maljunan kanajlon! (Minacas al si mem per la pugno.) He, vi, 
diknazulo ! Ŝtopileton, ĉifonon li prenis por grava homo! Jen li 
nun tra la tuta vojo tintas per sonorileto! Tra la tuta mondo li 
disportos la historion. Ne sufiĉe, ke vi fariĝos objekto de mokado 

— troviĝos plumknaristo, paperŝmiristo, kiu eĉ en komedion vin 
enmetos. Jen tio estas dolora! Li ne indulgos vian rangon nek 
oficon, kaj ĉiuj nudigos la dentojn kaj aplaŭdos. Kion vi ridas? Pri 
vi mem vi ridas ! He, vi!... (De kolero li batas per la piedoj la plankon.) 
Mi ĉiujn tiujn paperŝmiristojn.... Hu, plumknaristoj, liberaluloj 
malbenitaj! Semo de la diablo ! Mi ligus vin ĉiujn en unu pakon, 
mi frotus vin ĉiujn al faruno kaj al la diablo mi donus vin ĉiujn por 
subŝtofo! En lian ĉapon mi ŝutus vin, tien!... (Li skuas la pugnon 
kaj batas per la kalkanumo la plankon)... (Post kelka silento.) Ĝis nun 
mi ne povas reveni al normala stato. Jen, efektive, se Dio volas 
iun puni, li antaŭe forprenas de li la saĝon. Nu, kio en tiu vent- 
kapulo estis simila al revizoro? Nenio estis! Ne estis simple eĉ 
duonfingro da simileco — kaj subite ĉiuj ekkriis : revizoro! revizoro! 
Nu, kiu la unua ektrumpetis, ke li estas revizoro? Respondu! 

ARTEMIJ FiLIppoOvIĉ, dispuŝante la brakojn. — Kiel ĝi fariĝis — 
eĉ se vi mortigos min, mi ne povus klarigi. Kvazaŭ ia nebulo atakis, 
diablo konfuzis. 

Ammos Fjoponoviĉ. — Kiu eltrumpetis? Jen, kiu eltrumpetis 
tiuj ĉi bravuloj! (Montras Dobĉinskij'n kaj Bobĉinskij'n.) 

“BOBĈINJKIJ. — Per Dio, ne mi! mi eĉ ne intencis.... 

DOBĈINSKIJ. — Mi nenion, tute nenion.... 

ARTEMIJ FILIPPOVIĈ. — Kompreneble, vi. 

LUKA LUKIĈ. — Sendube. Ili alkuris el la hotelo kiel frenezuloj : 
« Li alveturis, li alveturis, kaj monon li ne pagas.... » Ili trovis 
gravan birdon! 


URBESTRO. — Kompreneble, vi! ĉikanistoj de la urbo, mensog- 
istoj malbenitaj! 
ARTEMIJ PILIPPOVIĜ. — Diablo vin prenu kun via revizoro kaj 


kun viaj rakontoj. 

URBESTRO. — Vi nur kuradas tra la urbo kaj konfuzas ĉiujn, vi, 
krakiloj malbenitaj. Malverajn famojn vi semas, pigoj mallong- 
vostaj! 

Ammos FjopoRoviĉ. — Ŝmiristoj malbenitaj! 


LUKA Lukiĉ. — Noktoĉapoj! 

ARTEMIJ Fizippoviĉ. — Nazofluuloj mallongventraj! (Ĉiuj ĉi». 
kaŭas ilin.) 

BOBĈINSKIJ. — Per Dio, ĝi ne estis mi, ĝi estis Pjotr Ivanoviĉ. 

DOBĈINSKIJ. — He, ne, Pjotr Ivanoviĉ, vi ja la unua tion... 


BOBĈINKSKIJ. — Nu, ne; la unua estis vi. 


LASTA SCENO. 


La SAMAJ kaj ĜENDARMO. 


ĜENDARMO. — Oficisto el Peterburgo, kiu alveturis laŭ impe- 
riestra ordono, postulas, ke vi luj venu al li. Li enloĝiĝis en la 
hotelo. (La elparolitaj vortoj frapas ĉiujn kiel tondro. Sono de sur- 
priziĝo elflugas ĥore el la buŝoj de la sinjorinoj ; la tuta grupo, subite 
ŝanĝinte la situacion, restas kvazaŭ ŝtonigita.) 


Murta SCENO 


La urbestro en la mezo, en formo de kolono, kun etenditaj brakoj kaj kun 
kapo klinita malantaŭen. Dekstre de li lia edzino kaj filino, ekmovinte al li 
sian tutan korpon; post ili la poŝtestro, ricevinte lu formon de demanda 
signo, turnita al la rigardantoj; post li Luka Lukiĉ, konfuzegita en plej 
senkulpa maniero; post li, ĉe la bordo de la scenejo, tri sinjorinoj, gastinoj, 
apogiĝinte unu al alia kun la plej satira vizaĝesprimo, rilatanta rekte al la 
familio de la urbestro. Maldekstre de la urbestro : Zemlanika, klininte la 
kapon iom flanken, kvazaŭ li ion aŭskultas; post li la ĵuĝisto kun disŝovitaj 
brakoj, sidfleksiĝinte preskaŭ ĝis la planko kaj farinte per la lipoj tian 

movon, kvazaŭ li volus ekfaĵfi, aŭ elparoli : « Jen vi havas! » Post li Korob- 
kin, turninte sin al la rigardantoj kun fermetita okulo kaj satira aludo pri 
la urbestro; post li, ĉe la bordo, Dobĉinskij kaj Bobĉinskij kun reciproke 
aldirektita movo de la manoj kaj malfermitaj buŝoj kaj reciproke sin rigard- 
ante per larĝe malfermitaj okuloj. La ceteraj gastoj restas simple kiel 
kolonoj. Preskaŭ unu kaj duonon da minutoj la rigidiĝinta grupo konservas 


sian situacion. 
(La kurteno falas.) 

